
J e g y z ő k ö n y v

A Fővárosi Közgyűlés 2006. március 30-án (csütörtökön) az Újvárosháza Dísztermében (Bp. V., Váci u. 62-64.) megtartott üléséről.
376/2006.(III.30.) Főv.Kgy.h.
377/2006.(III.30.) Főv.Kgy.h.
378/2006.(III.30.) Főv.Kgy.h.
379/2006.(III.30.) Főv.Kgy.h.
380/2006.(III.30.) Főv.Kgy.h.
381/2006.(III.30.) Főv.Kgy.h.
382/2006.(III.30.) Főv.Kgy.h.
383/2006.(III.30.) Főv.Kgy.h.
384/2006.(III.30.) Főv.Kgy.h.
385/2006.(III.30.) Főv.Kgy.h.
386/2006.(III.30.) Főv.Kgy.h.
387/2006.(III.30.) Főv.Kgy.h.
388/2006.(III.30.) Főv.Kgy.h.
389/2006.(III.30.) Főv.Kgy.h.
390/2006.(III.30.) Főv.Kgy.h.
391/2006.(III.30.) Főv.Kgy.h.
392/2006.(III.30.) Főv.Kgy.h.
393/2006.(III.30.) Főv.Kgy.h.
394/2006.(III.30.) Főv.Kgy.h.
395/2006.(III.30.) Főv.Kgy.h.
396/2006.(III.30.) Főv.Kgy.h.
397/2006.(III.30.) Főv.Kgy.h.
398/2006.(III.30.) Főv.Kgy.h.
399/2006.(III.30.) Főv.Kgy.h.
400/2006.(III.30.) Főv.Kgy.h.
401/2006.(III.30.) Főv.Kgy.h.
402/2006.(III.30.) Főv.Kgy.h.
403/2006.(III.30.) Főv.Kgy.h.
404/2006.(III.30.) Főv.Kgy.h.
405/2006.(III.30.) Főv.Kgy.h.
406/2006.(III.30.) Főv.Kgy.h.
407/2006.(III.30.) Főv.Kgy.h.
408/2006.(III.30.) Főv.Kgy.h.
409/2006.(III.30.) Főv.Kgy.h.
410/2006.(III.30.) Főv.Kgy.h.
A napirend 1./ pontja: Javaslat a Fővárosi Közhasznú Foglalkoztatási Szolgáltató Közhasznú Társaság felügyelőbizottságában tag cseréjére.
411/2006.(III.30.) Főv.Kgy.h.
A napirend 2./ pontja: Javaslat a HEFOP 4.1.1 TISZK szerződések megkötésére.
412/2006.(III.30.) Főv.Kgy.h.
413/2006.(III.30.) Főv.Kgy.h.
414/2006.(III.30.) Főv.Kgy.h.
415/2006.(III.30.) Főv.Kgy.h.
416/2006.(III.30.) Főv.Kgy.h.
417/2006.(III.30.) Főv.Kgy.h.
418/2006.(III.30.) Főv.Kgy.h.
419/2006.(III.30.) Főv.Kgy.h.
420/2006.(III.30.) Főv.Kgy.h.
421/2006.(III.30.) Főv.Kgy.h.
422/2006.(III.30.) Főv.Kgy.h.
423/2006.(III.30.) Főv.Kgy.h.
424/2006.(III.30.) Főv.Kgy.h.
425/2006.(III.30.) Főv.Kgy.h.
426/2006.(III.30.) Főv.Kgy.h.
427/2006.(III.30.) Főv.Kgy.h.
428/2006.(III.30.) Főv.Kgy.h.
429/2006.(III.30.) Főv.Kgy.h.
430/2006.(III.30.) Főv.Kgy.h.
431/2006.(III.30.) Főv.Kgy.h.
432/2006.(III.30.) Főv.Kgy.h.
A napirend 3./ pontja: Javaslat a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosítására.
433/2006.(III.30.) Főv.Kgy.h.
434/2006.(III.30.) Főv.Kgy.h.
435/2006.(III.30.) Főv.Kgy.h.
436/2006.(III.30.) Főv.Kgy.h.
437/2006.(III.30.) Főv.Kgy.h.
438/2006.(III.30.) Főv.Kgy.h.
439/2006.(III.30.) Főv.Kgy.h.
440/2006.(III.30.) Főv.Kgy.h.
A Fővárosi Közgyűlés a mellékletnek megfelelő tartalommal - és az előterjesztő által befogadott módosítással - megalkotja 14/2006. (…..) számú önkormányzati rendeletét a Fővárosi Szabályozási Kerettervről szóló 46/1998. (X.15.) Főv. Kgy. sz. rendelet módosításáról.
441/2006.(III.30.) Főv.Kgy.h.
A napirend 4./ pontja: Javaslat a Fővárosi Közgyűlés 48/1998. (X. 15.) sz. önkormányzati rendelete 7. § (1) bekezdésben rögzített egyetértési jog gyakorlására - Bp. III. kerület, Óbudai (Hajógyári) sziget Kerületi Szabályozási Terve; - Bp. XIII. kerület, Váci út - Csavargyár utca - Cserhalom utca - Rákos-patak által határolt terület Kerületi Szabályozási Terve.
442/2006.(III.30.) Főv.Kgy.h.
443/2006.(III.30.) Főv.Kgy.h.
A napirend 5./ pontja: Javaslat Budapest Főváros Közgyűlése 24/1997. (V. 22.) Főv. Kgy. számú rendeletének módosítására.
A Fővárosi Közgyűlés megalkotja 15/2006. (…..) számú önkormányzati rendeletét a hajléktalanok pénzbeli szociális ellátásáról és a szociális ellátás egyes kérdéseiről szóló 24/1997. (V. 22.) Főv. Kgy. számú rendelet módosításáról.
A napirend 6./ pontja: Javaslat a Budapest-Start támogatásáról szóló önkormányzati rendelet elfogadására.
444/2006.(III.30.) Főv.Kgy.h.
445/2006.(III.30.) Főv.Kgy.h.
446/2006.(III.30.) Főv.Kgy.h.
A Fővárosi Közgyűlés megalkotja 16/2006. (…..) sz. önkormányzati rendeletét a Budapest-Start támogatásról az 1.sz. melléklet szerinti tartalommal.
447/2006.(III.30.) Főv.Kgy.h.
448/2006.(III.30.) Főv.Kgy.h.
449/2006.(III.30.) Főv.Kgy.h.
450/2006.(III.30.) Főv.Kgy.h.
A napirend 7./ pontja: Budapest Főváros Közgyűlésének rendelete az önkormányzati tulajdonban álló lakások szociális helyzet alapján történő bérbeadásának lakbér-megállapítási elveiről, a lakásfenntartási támogatás elveiről, valamint a lakásépítés támogatásának rendszeréről.
A Fővárosi Közgyűlés megalkotja – az előterjesztő által tett módosítással – a 17/2006. (….) számú önkormányzati rendeletét az önkormányzati tulajdonban álló lakások szociális helyzet alapján történő bérbeadásának lakbér-megállapítási elveiről, a lakásfenntartási támogatás elveiről, valamint a lakásépítés támogatásának rendszeréről az előterjesztés 1. sz. melléklete szerint.
451/2006.(III.30.) Főv.Kgy.h.
452/2006.(III.30.) Főv.Kgy.h.
A napirend 8./ pontja: 1956-os emlékmű felállítása a XVII. kerületben.
453/2006.(III.30.) Főv.Kgy.h.
A napirend 9./ pontja: 1956-os emlékmű felállítása a XXI. kerületben.
454/2006.(III.30.) Főv.Kgy.h.
A napirend 10./ pontja: 1956-os emlékmű felállítása a XVI. kerületben.
455/2006.(III.30.) Főv.Kgy.h.
A napirend 11./ pontja: A Fővárosi Önkormányzat Csarnok és Piac Igazgatósága alapító okiratának, valamint a vásárcsarnokokról és piacokról szóló 37/1994. (VI. 24.) Főv. Kgy. sz. rendelet módosítása.
456/2006.(III.30.) Főv.Kgy.h.
457/2006.(III.30.) Főv.Kgy.h.
458/2006.(III.30.) Főv.Kgy.h.
A Fővárosi Közgyűlés megalkotja 18/2006. (…..) önkormányzati rendeletét a vásárcsarnokokról, piacokról szóló 37/1994. (VI. 24.) Főv. Kgy. sz. rendelet módosításáról, a 4. számú melléklet szerinti tartalommal.
A napirend 12./ pontja: Javaslat a főváros díszkivilágításáról szóló 12/1991. (VI. 6.) Főv. Kgy. sz. rendelet módosítására.
459/2006.(III.30.) Főv.Kgy.h.
A Fővárosi Közgyűlés az előterjesztés módosított melléklete szerinti tartalommal megalkotja Budapest Főváros Közgyűlésének 19/2006. (….) sz. önkormányzati rendeletét a főváros díszkivilágításáról szóló 12/1991. (VI.6.) Főv. Kgy. sz. rendelet módosításáról.
A napirend 13./ pontja: Javaslat a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról.
460/2006.(III.30.) Főv.Kgy.h.
A Fővárosi Közgyűlés megalkotja 20/2006. (……) Főv. Kgy. számú rendeletét a települési szilárdhulladék-gazdálkodással összefüggő feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. sz. rendelet módosításáról az 1. sz. melléklet szerint.
461/2006.(III.30.) Főv.Kgy.h.
A napirend 14./ pontja: Javaslat Budapest csatlakozására az "Európai Fórum a Városi Biztonságért" nevű szervezethez.
462/2006.(III.30.) Főv.Kgy.h.
463/2006.(III.30.) Főv.Kgy.h.
464/2006.(III.30.) Főv.Kgy.h.
465/2006.(III.30.) Főv.Kgy.h.
466/2006.(III.30.) Főv.Kgy.h.
A napirend 15./ pontja: Javaslat a kerületi szennyvízcsatorna beruházások támogatására a 2006. évi decentralizált keretből.
467/2006.(III.30.) Főv.Kgy.h.
468/2006.(III.30.) Főv.Kgy.h.
469/2006.(III.30.) Főv.Kgy.h.
A napirend 16./ pontja: Javaslat a Schöpf-Merei Ágost Kórház és Anyavédelmi Központ Kht. működésével kapcsolatos döntésekre.
A napirend 17./ pontja: Javaslat a Schöpf-Merei Ágost Kórház és Anyavédelmi Központ Kht. és a Budai Gyermekkórház és Rendelőintézet Kht. ügyvezető igazgatója munkaszerződésének módosítására.
472/2006.(III.30.) Főv.Kgy.h.
473/2006.(III.30.) Főv.Kgy.h.
474/2006.(III.30.) Főv.Kgy.h.
A napirend 18./ pontja: Javaslat az Uzsoki utcai Kórház nővérszállójának megszüntetésére.
475/2006.(III.30.) Főv.Kgy.h.
476/2006.(III.30.) Főv.Kgy.h.
477/2006.(III.30.) Főv.Kgy.h.
A napirend 19./ pontja: Javaslat az egészségügyi intézmények feladatracionalizálása miatti központi forrásból pályázható létszámleépítéssel kapcsolatos költségeinek megelőlegezésére.
478/2006.(III.30.) Főv.Kgy.h.
479/2006.(III.30.) Főv.Kgy.h.
480/2006.(III.30.) Főv.Kgy.h.
481/2006.(III.30.) Főv.Kgy.h.
A napirend 20./ pontja: „Élhető város” kulturált ebtartás 2006. évi program pályázati kiírás.
482/2006.(III.30.) Főv.Kgy.h.
483/2006.(III.30.) Főv.Kgy.h.
484/2006.(III.30.) Főv.Kgy.h.
485/2006.(III.30.) Főv.Kgy.h.
486/2006.(III.30.) Főv.Kgy.h.
A napirend 21./ pontja: Javaslat a Fővárosi Önkormányzat fenntartásában lévő gyermekotthonok átalakításával kapcsolatosan szükségessé váló férőhelyszám módosításokra (Róbert Károly krt.-i Gyermekotthon).
487/2006.(III.30.) Főv.Kgy.h.
488/2006.(III.30.) Főv.Kgy.h.
489/2006.(III.30.) Főv.Kgy.h.
490/2006.(III.30.) Főv.Kgy.h.
491/2006.(III.30.) Főv.Kgy.h.
A napirend 22./ pontja: Pályázat benyújtása a budapesti "art" mozik korszerűsítésének, fejlesztésének támogatására.
492/2006.(III.30.) Főv.Kgy.h.
493/2006.(III.30.) Főv.Kgy.h.
494/2006.(III.30.) Főv.Kgy.h.
495/2006.(III.30.) Főv.Kgy.h.
496/2006.(III.30.) Főv.Kgy.h.
497/2006.(III.30.) Főv.Kgy.h.
498/2006.(III.30.) Főv.Kgy.h.
499/2006.(III.30.) Főv.Kgy.h.
500/2006.(III.30.) Főv.Kgy.h.
A napirend 23./ pontja: Javaslat a XVI. kerületi közterületek tulajdonrendezése tárgyában hozott 2831/2005. (XII. 20.) Főv. Kgy. sz. határozat visszavonására, és a 2832/2005. (XII. 20.) Főv. Kgy. sz. határozat módosítására.
501/2006.(III.30.) Főv.Kgy.h.
502/2006.(III.30.) Főv.Kgy.h.
A napirend 24./ pontja: Javaslat a „RÉS” Szociális és Kulturális Alapítvánnyal kötött közszolgáltatási szerződések módosítására.
503/2006.(III.30.) Főv.Kgy.h.
504/2006.(III.30.) Főv.Kgy.h.
505/2006.(III.30.) Főv.Kgy.h.
A napirend 25./ pontja: Javaslat a Budapest Fejlesztési Pólus előirányzatának átcsoportosítására.
506/2006.(III.30.) Főv.Kgy.h.
507/2006.(III.30.) Főv.Kgy.h.
A napirend 26./ pontja: Javaslat az Észak-budapesti Szennyvíztisztító Telep II. ütem tápanyag-eltávolítás projekthez kapcsolódó megállapodások megkötésére.
508/2006.(III.30.) Főv.Kgy.h.
509/2006.(III.30.) Főv.Kgy.h.
510/2006.(III.30.) Főv.Kgy.h.
511/2006.(III.30.) Főv.Kgy.h.
512/2006.(III.30.) Főv.Kgy.h.
513/2006.(III.30.) Főv.Kgy.h.
A napirend 27./ pontja: Javaslat a „8413 Sportcélú támogatás” cím felosztására és egyben társadalmi szervezetek támogatására.
514/2006.(III.30.) Főv.Kgy.h.
515/2006.(III.30.) Főv.Kgy.h.
516/2006.(III.30.) Főv.Kgy.h.
A napirend 28./ pontja: Javaslat egészségügyi fejlesztésekre történő hitel felvételére az Európai Beruházási Banktól.
517/2006.(III.30.) Főv.Kgy.h.
A napirend 29./ pontja: A Központi Szennyvíztisztító Telep változási vázrajzai.
518/2006.(III.30.) Főv.Kgy.h.
A napirend 30./ pontja: Budapest VI. ker., Andrássy út 68. sz. alatti ingatlan elővásárlási jog gyakorlása.
519/2006.(III.30.) Főv.Kgy.h.
A napirend 31./ pontja: Beszámoló a parlagfű elleni védekezés 2005. évi feladatainak teljesítéséről és az allergén gyomnövények elleni védekezés 2006. évi intézkedési terve.
520/2006.(III.30.) Főv.Kgy.h.
521/2006.(III.30.) Főv.Kgy.h.
522/2006.(III.30.) Főv.Kgy.h.
A napirend 32./ pontja: Javaslat az Erzsébet tér, parkrekonstrukció beruházási feladat engedélyokiratának elfogadására.
523/2006.(III.30.) Főv.Kgy.h.
A napirend 33./ pontja: Javaslat az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról.
524/2006.(III.30.) Főv.Kgy.h.
525/2006.(III.30.) Főv.Kgy.h.
526/2006.(III.30.) Főv.Kgy.h.
527/2006.(III.30.) Főv.Kgy.h.
A napirend 34./ pontja: A Főpolgármesteri Hivatal vagyonkezelésében lévő, tőzsdei portfolióhoz tartozó részvények értékesítési minimálárának meghatározása.
528/2006.(III.30.) Főv.Kgy.h.
529/2006.(III.30.) Főv.Kgy.h.
530/2006.(III.30.) Főv.Kgy.h.
A napirend 35./ pontja: A kulturális kht.-k közszolgáltatási szerződésének módosítása.
531/2006.(III.30.) Főv.Kgy.h.
532/2006.(III.30.) Főv.Kgy.h.
533/2006.(III.30.) Főv.Kgy.h.
534/2006.(III.30.) Főv.Kgy.h.
535/2006.(III.30.) Főv.Kgy.h.
536/2006.(III.30.) Főv.Kgy.h.
537/2006.(III.30.) Főv.Kgy.h.
538/2006.(III.30.) Főv.Kgy.h.
539/2006.(III.30.) Főv.Kgy.h.
A napirend 36./ pontja: Javaslat közszolgáltatási szerződés megkötésére.
540/2006.(III.30.) Főv.Kgy.h.
541/2006.(III.30.) Főv.Kgy.h.
A napirend 37./ pontja: Beszámoló a Foglalkoztatáspolitikai Bizottság 2005. évi tevékenységéről.
542/2006.(III.30.) Főv.Kgy.h.
A napirend 39./ pontja: Szerződéskötés a Fővárosi Önkormányzat tulajdonában levő közterületek rendjének javítása, egységes utcabútorzat kialakítása érdekében kiírt pályázat nyerteseivel.
548/2006.(III.30.) Főv.Kgy.h.
549/2006.(III.30.) Főv.Kgy.h.
550/2006.(III.30.) Főv.Kgy.h.
551/2006.(III.30.) Főv.Kgy.h.
552/2006.(III.30.) Főv.Kgy.h.
A napirend 40./ pontja: Javaslat átutalások kezdeményezésére a „8203 Rekreációs és sportcélú bizottsági keret" cím 2006. évi előirányzata terhére.
553/2006.(III.30.) Főv.Kgy.h.
A napirend 41./ pontja: Javaslat társadalmi szervezetek támogatására a 8436 Nemzetközi sportrendezvények támogatása cím előirányzata terhére.
554/2006.(III.30.) Főv.Kgy.h.
A napirend 42./ pontja: Javaslat átutalás kezdeményezésére az Oktatási célú bizottsági keret "felhasználási céllal lekötött tartalékából”. (2006. március)
555/2006.(III.30.) Főv.Kgy.h.
Képviselői kérdések, interpellációk
559/2006.(III.30.) Főv.Kgy.h.
560/2006.(III.30.) Főv.Kgy.h.
A napirend 46/a. pontja: Jelentés a lejárt határidejű közgyűlési határozatok végrehajtásáról.
561/2006.(III.30.) Főv.Kgy.h.
562/2006.(III.30.) Főv.Kgy.h.
563/2006.(III.30.) Főv.Kgy.h.
A napirend 47./ pontja: A Ruttkai Éva Színház elhelyezésének támogatása.
564/2006.(III.30.) Főv.Kgy.h.
565/2006.(III.30.) Főv.Kgy.h.
566/2006.(III.30.) Főv.Kgy.h.
567/2006.(III.30.) Főv.Kgy.h.


J e l e n v a n n a k:

dr. Ajkay Zoltán, Atkári János, dr. Bagdy Gábor, dr. Bakonyi Tibor, Balczó Zoltán, dr. Bánk Judit, Bánsági György, Benga-Oláh Tibor, Benyhe István, Bihary Gábor, dr. Bőhm András, Dancsecs György, Danielisz Béla, Deák András, dr. Demszky Gábor, Devosa Gábor, Egerfai József, dr. Endrédy István, Erkel Tibor, Gábor József, Geberle Erzsébet, Grosser János, Gy. Németh Erzsébet, Hardi Róbert, dr. Havas Szófia, Hegedűs Zoltán, Horváth Gyula, Ikvai-Szabó Imre, dr.Juharos Róbert, Kardos Péter, Katona Kálmán, Kinisch Andrea, Kollár György, Körmendy Ferenc, dr. Kupper András, Lakos Imre, Lévai Zoltán, Madarász Aladár, dr. Mitnyan György, Mitus Zsuzsanna, Molnár István, Moskovits Péter, Németh Zoltán, dr.Pálinszki Antal, Rusznák Imre, Sasvári Szilárd, dr. Schiffer János, Soltész Attila, Somlyódy Csaba, dr. Spira Veronika, Szálka Miklós, Szász Domokos, Székely Gábor, Székelyné Gyökössy Dóra, dr. Szolnoki Andrea, Szőke László, Tóthfalusi György, Tüttő Kata, Ughy Attila, Vajda Pál, Varga Zoltán Kristóf, Wintermantel Zsolt, Zsinka László (63)

Tanácskozási joggal jelen vannak:

dr.Tiba Zsolt főjegyző, a Főpolgármesteri Hivatal aljegyzői, ügyosztályvezetői, a kerületi polgármesterek, a kerületi küldöttek, a közüzemi vállalatok igazgatói, a kisebbségi önkormányzatok képviselői, Printz és Társa Nemzetközi Könyvvizsgáló Kft. képviselője, Jávor Benedek, a Védegylet képviselője, dr. Borsány György XXI. kerületi alpolgármester, dr. Szabó Lajos Mátyás XVI. kerületi polgármester.
ELNÖK:
dr. Demszky Gábor dr. Szolnoki Andrea
Ikvai-Szabó Imre
DR. DEMSZKY GÁBOR főpolgármester, a továbbiakban ELNÖK:
Tisztelt Közgyűlés! Megállapítom, hogy a Fővárosi Közgyűlés határozatképes; a kijelző szerint 42-en vagyunk jelen.

Tisztelettel köszöntöm a Fővárosi Közgyűlés képviselőit, a közművállalatok vezetőit, a sajtó képviselőit, kedves vendégeinket, a Hivatal munkatársait.

Tisztelt Közgyűlés! Grosser János úr, Endrédy István úr, Ughy Attila úr, Mitnyan György úr interpellációit, illetve kérdéseit és az azokra adott válaszokat az ülés megkezdése előtt a helyszínen kiosztottuk.

Interpellációt intézett hozzám továbbá Zsinka László „Kampányrendezvénnyé alacsonyított március 15-e” tárgyában; Tirts Tamás „Budapest XVI. kerület, Csömöri úti felüljáró környékének környezeti terhelése” tárgyában. A választ az SZMSZ szerint 15 napon belül írásban megkapják a képviselők.

Pótkézbesítéssel küldtük ki az alábbi előterjesztéseket:

3. sorszámon: „Javaslat a települési szilárdhulladék-gazdálkodással összefüggő önkormányzati feladatokról”; 10. pontként javasolom tárgyalni;

4. sorszámon: „1956-os emlékmű felállítási terve a XXI. kerületben”; 33. pontként javaslom tárgyalni;

5. sorszámon: „1956-os emlékmű felállítási terve a XVI. kerületben”; 34. pontként javaslom tárgyalni.

Az ülés megkezdése előtt a helyszínen osztottuk ki az alábbi előterjesztéseket:

10. sorszámon: „Javaslat a Budapest XXII. kerület, Koltói Anna utcai és Vöröskereszt utcai ideiglenes szennyvízleeresztők megszüntetésére és áthelyezésére; 56. pontként javaslom tárgyalni;

11. sorszámon: „Javaslat a Fővárosi Közhasznú Foglalkoztatási Szolgáltató Közhasznú Társaság felügyelőbizottságában tag cseréjére”; az 1. pont keretében javaslom tárgyalni;

18. sorszámon: „Budapest VI. kerület, Andrássy út 68. szám alatti ingatlan elővásárlási jogának gyakorlása”; 27. pontként javaslom tárgyalni.

Tisztelt Képviselőtársaim! Szeretném jelezni, hogy előterjesztőként visszavonom a 3. napirendi pontot további egyeztetések céljából; hasonlóképpen a kerület kérésére – most érkezett meg a főépítészhez az ezzel kapcsolatos kérelem – a 4/b. pontot is; ugyanakkor javaslom, hogy a Közgyűlés a 4/a. ponttal foglalkozzon, tehát a napirendnek csak egy részét vonom vissza.
Székely Gábor!
SZÉKELY GÁBOR (SZDSZ):
Főpolgármester Úr! Tisztelt Közgyűlés! Javaslom, hogy a 39–66. napirendi pontokat vegye le a Közgyűlés a mai napirendjéről. (Wintermantel Zsolt: Gábor, legalább ne nevess közben!) Köszönöm.
ELNÖK:
Wintermantel Zsolt képviselő úr!
WINTERMANTEL ZSOLT (Fidesz-MKDSZ):
Köszönöm szépen. Szeretném kérni a tisztelt Közgyűlést, hogy a kiosztott 11. sorszámú napirendet, mivel személyi kérdések nincsenek, az elején tárgyaljuk.
ELNÖK:
Ez micsoda?
WINTERMANTEL ZSOLT (Fidesz-MKDSZ):
Ez egy személycsere. (Dr. Csonkás István: Első napirendként javasoltuk, annál előbbre nem lehet.) Annál előbb nem lehet – akkor azt kérném szépen. (Derültség.) Köszönöm.
ELNÖK:
De én ezt már javasoltam, úgyhogy csak figyelmet kérek. Ikvai-Szabó Imre!
IKVAI-SZABÓ IMRE főpolgármester-helyettes: 
Tisztelt Közgyűlés! Főpolgármester Úr! Somlyódy elnök úrral, mint előterjesztő társammal egyetértésben javaslom a 12. napirendi pont egy hónapos halasztását egyeztetési okok miatt.
ELNÖK:
Tehát a 12-es visszavonva.
IKVAI-SZABÓ IMRE főpolgármester-helyettes: 
Igen.
ELNÖK:
Mitnyan György úr!
DR. MITNYAN GYÖRGY (Fidesz-MKDSZ):
Tisztelt Főpolgármester Úr! Tisztelt Közgyűlés! Szomorúan hallottam Székely Gábor javaslatát. Nyilvánvalóan ő kapta most azt a szerepet, hogy ezt a népszerű javaslatot megtegye. Én azt kérem, hogy mindenféleképpen egyesével szavazzunk róla, hogy tisztán lássuk, milyen eredmények születnek.

De hogy segítsem a Közgyűlés munkáját, a 63. napirendi ponttal kapcsolatosan, amely a Városmajor és Diós árok utcák felújítási munkáival kapcsolatos, hoztam 45 darab digitális felvételt (Felmutatja.), 23-án készült: a Városmajor utcában 4 négyzetméteres…
ELNÖK:
Erre nincs lehetőség, képviselő úr, ön is tudja!
DR. MITNYAN GYÖRGY (Fidesz-MKDSZ):
A napirendi vitában van lehetőség…
ELNÖK:
Nincs.
DR. MITNYAN GYÖRGY (Fidesz-MKDSZ):
…a napirendhez kapcsolódó felszólalásra…
ELNÖK:
Nincs.
DR. MITNYAN GYÖRGY (Fidesz-MKDSZ):
…tessék elolvasni az SZMSZ-t. Székely Gábor javaslata arról szólt, hogy vegyük le napirendről. Szeretném jelezni, azért hoztam el a Közgyűlésnek a felvételeket, mert 4 négyzetméteres kátyúk vannak a friss úton, ezért szükségesnek tartom, hogy igenis vizsgáljuk meg, hogy az elmúlt évben elvégzett…
ELNÖK:
Sajnos meg kell vonnom öntől a szót.
DR. MITNYAN GYÖRGY (Fidesz-MKDSZ):
…munka minősége, vagy pedig a szervezési feladatok voltak problémásak.

Tehát szeretném kérni a főpolgármester urat…
ELNÖK:
Megvonom a szót öntől.
DR. MITNYAN GYÖRGY (Fidesz-MKDSZ):
…hogy támogassa a napirendre vételt a 63. napirendi pont esetében.

Köszönöm.
ELNÖK:
Egerfai József úr!
EGERFAI JÓZSEF (MSZP):
Főpolgármester Úr! Tisztelt Közgyűlés! Jelezni szeretném, hogy 21. sorszámon csatlakozó képviselői indítványt nyújtottunk be a 2. napirendi ponthoz, az FSZKT módosításához. Szeretném, ha ennek tudatában szavazna a napirendről a Közgyűlés, hogy ezt beleérti a napirend tárgyalásába.

Köszönöm.
ELNÖK:
Erről a napirenden belül kell szólni, de rendben van.

Nos, több hozzászólást nem jelez a kijelző, tehát kezdjük meg az indítványokról a szavazásokat. Először a pótkézbesítéssel kiküldött előterjesztések napirendre vételéről szavazunk.

3. sorszámon: „Javaslat a települési szilárdhulladék-gazdálkodással összefüggő önkormányzati feladatokról”; 10. pontként kérem megtárgyalni. Indítsuk a gépet! (Szavazás.)
376/2006.(III.30.) Főv.Kgy.h.
A Fővárosi Közgyűlés napirendjére veszi és 10. pontként tárgyalja meg a

 „Javaslat a települési szilárdhulladék-gazdálkodással összefüggő önkormányzati feladatokról” című előterjesztést.
(39 igen, 2 ellenszavazat, 6 tartózkodás)
ELNÖK:
4. sorszámon: „1956-os emlékmű felállítási terve a XXI. kerületben”; 33. pontként javaslom tárgyalni. Indítsuk a gépet! (Szavazás.)
377/2006.(III.30.) Főv.Kgy.h.
A Fővárosi Közgyűlés napirendjére veszi és 33. pontként tárgyalja meg
az „1956-os emlékmű felállítási terve a XXI. kerületben”című előterjesztést.
(47 igen, 0 ellenszavazat, 0 tartózkodás)
 ELNÖK:
5. sorszámon: „1956-os emlékmű felállítási terve a XVI. kerületben” – 34. pontként javasolom tárgyalni. Kérem a gépet indítani! (Szavazás.)
378/2006.(III.30.) Főv.Kgy.h.
A Fővárosi Közgyűlés napirendjére veszi és 34. pontként tárgyalja meg
az „1956-os emlékmű felállítási terve a XVI. kerületben”című előterjesztést.
(48 igen, 0 ellenszavazat, 0 tartózkodás)
ELNÖK:
Az ülés előtt a helyszínen osztottuk ki az alábbi előterjesztéseket. 10. sorszámon: Javaslat XXII. kerületi Koltói Anna utcai és Vöröskereszt utcai ideiglenes szennyvízleeresztők megszüntetésére és áthelyezésére. Ha napirendre veszi a Közgyűlés, akkor 56. napirendként javasolom felvenni. Kérem a gépet indítani! (Szavazás.)
379/2006.(III.30.) Főv.Kgy.h.
A Fővárosi Közgyűlés nem fogadja el a „Javaslat a Budapest XXII.
kerületi Koltói Anna utcai és Vöröskereszt utcai ideiglenes szennyvízleeresztők megszüntetésére és áthelyezésére” című előterjesztés napirendre vételére vonatkozó javaslatot.
(14 igen, 30 ellenszavazat, 4 tartózkodás)
ELNÖK:
11. sorszámon: „Javaslat a Fővárosi Közhasznú Foglalkoztatási Szolgáltató Közhasznú Társaság felügyelőbizottsági tag cseréjére” – 1. pontként javasolom tárgyalni. Kérem a gépet indítani! (Szavazás.)
380/2006.(III.30.) Főv.Kgy.h.
A Fővárosi Közgyűlés napirendjére veszi és 1. pontként tárgyalja meg a

 „Javaslat a Fővárosi Közhasznú Foglalkoztatási Szolgáltató Közhasznú Társaság felügyelőbizott-sági tag cseréjére” című előterjesztést.
(49 igen, 0 ellenszavazat, 0 tartózkodás)
ELNÖK:
18. sorszámon: „Budapest VI. kerület, Andrássy út 68. szám alatti ingatlan elővásárlási jog gyakorlása” című előterjesztés; 27. pontként javasolom tárgyalni. Kérem a gépet indítani! (Szavazás.)
381/2006.(III.30.) Főv.Kgy.h.
A Fővárosi Közgyűlés napirendjére veszi és 27. pontként tárgyalja meg a

 „Budapest VI. kerület, Andrássy út 68. szám alatti ingatlan elővásárlási jog gyakorlása” című előterjesztést.
(43 igen, 0 ellenszavazat, 7 tartózkodás)
ELNÖK:
Most az ülésteremben elhangzottak következnek. A 3-ast visszavontam, a 4/b-t visszavontam, a 12-est Ikvai-Szabó Imre visszavonta, Székely úr pedig azt javasolta, hogy a Fővárosi Közgyűlés ne tárgyalja a 39–66. napirendeket. Egyesével fogunk szavazni az egyes napirendek levételéről.
Kezdjük a 39. napirenddel. Kérem a gépet indítani! Igen szavazatával a levételt támogatja. (Szavazás.)
382/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a BRFK
állomány részére az úgynevezett Budapest-pótlék kifizetésére” című előterjesztést.
(36 igen, 13 ellenszavazat, 1 tartózkodás)
ELNÖK:
A 40. napirendről szavazunk. Kérem a gépet indítani! (Szavazás.)
383/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat az ötvenévesnél
idősebb bérházak állapotfelmérésének elindításáról” című előterjesztést.
(34 igen, 13 ellenszavazat, 2 tartózkodás)
ELNÖK:
A 41. következik. Kérem a gépet indítani! (Szavazás.)
384/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat az uniós
önkormányzatok számára szóló Európai Közös Mutató bevezetésére” című előterjesztést.
(34 igen, 14 ellenszavazat, 2 tartózkodás)
ELNÖK:
A 42-esről szavazunk. Kérem a gépet indítani! (Szavazás.)
385/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat az egységes
fővárosi környezetállapot-értékelési információs rendszer létesítéséről” című előterjesztést.
(33 igen, 14 ellenszavazat, 2 tartózkodás)
ELNÖK:
A 43. következik. Kérem a gépet indítani! (Szavazás.)
386/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat új park
létesítéséhez szükséges területkijelölésre” című előterjesztést.
(35 igen, 14 ellenszavazat, 1 tartózkodás)
ELNÖK:
A 44. következik. Kérem a gépet indítani! (Szavazás.)
387/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Margitsziget
helyi védettség alá helyezésére” című előterjesztést.
(33 igen, 14 ellenszavazat, 3 tartózkodás)
ELNÖK:
A 45. következik. Kérem a gépet indítani! (Szavazás.)
388/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Budapest XVII.
kerületi Naplás úti bányatérség rekultiváció, hulladéklerakás, és környezetszennyezés ügyében tájékoztató kérésére, illetve intézkedések megtételére” című előterjesztést.
(35 igen, 14 ellenszavazat, 1 tartózkodás)
ELNÖK:
A 46. következik. Kérem a gépet indítani! (Szavazás.)
389/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat Mindszenty
Józsefről közterület elnevezésére” című előterjesztést.
(34 igen, 14 ellenszavazat, 1 tartózkodás)
ELNÖK:
A 47. következik. Kérem a gépet indítani! (Szavazás.)
390/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a fiatalok
életkezdési támogatásának fővárosi kiegészítéséről szóló …/2006.(…) Főv. Kgy. számú önkormányzati rendelet megalkotására” című előterjesztést.
(35 igen, 13 ellenszavazat, 1 tartózkodás)
ELNÖK:
A 48. következik. (Szavazás.)
391/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Budapest
főváros fő és mellékútjain végzett kátyúzási munkáltok ügyében vizsgálóbizottság felállítására” című előterjesztést.
(35 igen, 13 ellenszavazat, 1 tartózkodás)
ELNÖK:
A 49. következik. (Szavazás.)
392/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Tulajdonosi
Bizottság 244/1998.(III.31.) számú határozatának végrehajtására” című előterjesztést.
(34 igen, 14 ellenszavazat, 1 tartózkodás)
ELNÖK:
Az 50. következik. (Szavazás.)
393/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Budapest IX.
kerületében található Szent László Kórház sporttelepének térítésmentes átadására” című előterjesztést.
(36 igen, 15 ellenszavazat, 1 tartózkodás)
ELNÖK:
Az 51. következik. (Szavazás.)
394/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a BKV ZRt.
területén elhelyezett Budapest Riport plakátok leszedése ügyében vizsgálóbizottság felállítására” című előterjesztést.
(36 igen, 13 ellenszavazat, 1 tartózkodás)
ELNÖK:
Az 52. következik. (Szavazás.)
395/2006.(III.30.) Főv.Kgy.h.
A Fővárosi Közgyűlés leveszi napirendjéről a „Tájékoztató kérése a Jahn
Ferenc Dél-pesti Kórházban 2004. decemberében történt holttestcserék ügyében folytatott vizsgálatok eredményéről, illetve bocsánatkérés Medek Tibor betegszállítótól” című előterjesztést.
(35 igen, 14 ellenszavazat, 1 tartózkodás)
ELNÖK:
Az 53. következik. (Szavazás.)
396/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Budapest
garancia rendelet elkészítésére” című előterjesztést.
(36 igen, 13 ellenszavazat, 1 tartózkodás)
ELNÖK:
Az 54. következik. Most szavazzunk! (Szavazás.)
397/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat Közútkezelői
Szabályzat megalkotására” című előterjesztést.
(35 igen, 15 ellenszavazat, 1 tartózkodás)
ELNÖK:
Az 55. következik. (Szavazás.)
398/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat fővárosi
védettségű gesztenyefasorok megmentésére” című előterjesztést.
(35 igen, 14 ellenszavazat, 2 tartózkodás)
ELNÖK:
Az 56. következik. (Szavazás.)
399/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat a Ferihegyi
repülőtérre vezető út Szemeretelep menti szakaszának zajvédelmére” című előterjesztést.
(36 igen, 12 ellenszavazat, 1 tartózkodás)
ELNÖK:
Az 57. következik. (Szavazás.)
400/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat az M5 autópálya
soroksári bevezető szakasz zajvédelmére. (Kossuth Ferenc telep)” című előterjesztést.
(36 igen, 15 ellenszavazat, 1 tartózkodás)
ELNÖK:
Az 58. következik. (Szavazás.)
401/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat Budapest
bevezető útszakaszain történő egységes forgalomirányítási rendszer kiépítésére” című előterjesztést.
(35 igen, 14 ellenszavazat, 2 tartózkodás)
ELNÖK:
Az 59. következik. (Szavazás.)
402/2006.(III.30.) Főv.Kgy.h.
A Fővárosi Közgyűlés leveszi napirendjéről a „Javaslat parkolójegy
váltás előtti türelmi idő bevezetésére” című előterjesztést.
(35 igen, 17 ellenszavazat, 1 tartózkodás)
ELNÖK:
A 60. következik. Most szavazzunk! (Szavazás.)
403/2006.(III.30.) Főv.Kgy.h.
A Fővárosi Közgyűlés leveszi napirendjéről a „Budapest Hegyvidék XII.
kerület kiemelt közcélú zöldterülete a Városmajori park fenntartói feladatainak átadás-átvétele” című előterjesztést.
(36 igen, 15 ellenszavazat, 1 tartózkodás)
ELNÖK:
A 61. következik. (Szavazás.)
404/2006.(III.30.) Főv.Kgy.h.
A Fővárosi Közgyűlés leveszi napirendjéről a „Budapest XII. kerület,
Szilassy út 3. (volt Istenszeme Fogadó) tulajdonjogának átadása Budapest Hegyvidék XII. kerületi Önkormányzat részére” című előterjesztést.
(36 igen, 16 ellenszavazat, 1 tartózkodás)
ELNÖK:
A 62. következik. (Szavazás.)
405/2006.(III.30.) Főv.Kgy.h.
A Fővárosi Közgyűlés leveszi napirendjéről a „Budapest Hegyvidék XII.
kerület kiemelt közcélú zöldterülete a Gesztenyéskert kezelői jogának átadása” című előterjesztést.
(35 igen, 14 ellenszavazat, 2 tartózkodás)
ELNÖK:
A 63. következik. (Szavazás.)
406/2006.(III.30.) Főv.Kgy.h.
A Fővárosi Közgyűlés leveszi napirendjéről a „Budapest XII. kerület,
Városmajor és Diós árok utcák felújítási munkálataival kapcsolatos tényfeltáró bizottság felállítása” című előterjesztést.
(34 igen, 16 ellenszavazat, 2 tartózkodás)
ELNÖK:
A 64. következik. (Szavazás.)
407/2006.(III.30.) Főv.Kgy.h.
A Fővárosi Közgyűlés leveszi napirendjéről a „A járdaburkolatok
roncsolásmentesen bontható térkő burkolattal történő helyreállítása” című előterjesztést.
(34 igen, 14 ellenszavazat, 2 tartózkodás)
ELNÖK:
A 65. következik. (Szavazás.)
408/2006.(III.30.) Főv.Kgy.h.
A Fővárosi Közgyűlés leveszi napirendjéről a „Újrahasznosított papír a
Főpolgármesteri Hivatalban” című előterjesztést.
(34 igen, 16 ellenszavazat, 3 tartózkodás)
ELNÖK:
A 66. következik. (Szavazás.)
409/2006.(III.30.) Főv.Kgy.h.
A Fővárosi Közgyűlés leveszi napirendjéről a „Budapest XII. ker.,
Zugligeti út 66. szám alatti ingatlan a Budapest XII. kerületi Önkormányzat részére történő ingyenes használatba adása” című előterjesztést.
(35 igen, 15 ellenszavazat, 1 tartózkodás)
ELNÖK:
Most a végszavazás következik. Az imént módosított formában a mai napirendről szavazunk. Most! (Szavazás.)
410/2006.(III.30.) Főv.Kgy.h.
A Fővárosi Közgyűlés az ülés napirendjét az alábbiakban állapítja meg:

1. Javaslat a Fővárosi Közhasznú
Foglalkoztatási Szolgáltató Közhasznú Társaság felügyelőbizottságában tag cseréjére.

2. Javaslat HEFOP 4.1.1. TISZK szerződések megkötésére.
3. Javaslat a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosítására.
4. Javaslat a Fővárosi Közgyűlés 48/1998. (X. 15.) sz. önkormányzati rendelete 7. § (1) bekezdésében rögzített egyetértési jog gyakorlására. (Bp. III. kerület, Óbudai (Hajógyári) sziget Kerületi Szabályozási Terve, Bp. XIII. kerület, Váci út – Csavargyár utca – Cserhalom utca – Rákos-patak által határolt terület Kerületi Szabályozási Terve).

5. Javaslat Budapest Főváros Közgyűlése 24/1997.(V.22.) Főv. Kgy. számú rendeletének módosítására.
6. Javaslat a „Budapest-Start” támogatásról szóló önkormányzati rendelet elfogadására.
7. Budapest Főváros Közgyűlésének rendelete az önkormányzati tulajdonban álló lakások szociális helyzet alapján történő bérbeadásának lakbér-megállapítási elveiről, a lakásfenntartási támogatás elveiről, valamint a lakásépítés támogatásának rendszeréről.
8. A Fővárosi Önkormányzat Csarnok és Piac Igazgatósága alapító okiratának, valamint a vásárcsarnokokról, piacokról szóló 37/1994. (VI. 24.) Főv. Kgy. sz. rendelet módosítása.
9. Javaslat a főváros díszkivilágításáról szóló 12/1991. (VI. 6.) Főv. Kgy. sz. rendelet módosítására.
10. Javaslat a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról.

11. Javaslat Budapest csatlakozására az „Európai Fórum a Városi Biztonságért” nevű szervezethez.
12. Javaslat a kerületi szennyvízcsatorna beruházások támogatására a 2006. évi decentralizált keretből.
13. Javaslat a Schöpf-Merei Ágost Kórház és Anyavédelmi Központ Kht. működésével kapcsolatos döntésekre.
14. Javaslat a Schöpf-Merei Ágost Kórház és Anyavédelmi Központ Kht. és a Budai Gyermekkórház és Rendelőintézet Kht. ügyvezető igazgatója munkaszerződésének módosítására.
15. Javaslat az Uzsoki utcai Kórház nővérszállójának megszüntetésére.
16. Javaslat az egészségügyi intézmények feladatracionalizálása miatti központi forrásból pályázható létszámleépítéssel kapcsolatos költségeinek megelőlegezésé-re.
17. „Élhető város” kulturált ebtartás 2006. évi program pályázati kiírás.
18. Javaslat a Fővárosi Önkormányzat fenntartásában lévő gyermekotthonok átalakításával kapcsolatosan szükségessé váló férőhelyszám módosításokra. (Róbert Károly krt-i Gyermekotthon)
19. Pályázat benyújtása a budapesti „art” mozik korszerűsítésének, fejlesztésének támogatására.
20. Javaslat a XVI. kerületi közterületek tulajdonrendezése tárgyában hozott 2831/2005.(XII.20.) Főv. Kgy. sz. határozat visszavonására és a 2832/2005.(XII. 20.) Főv. Kgy. sz. határozat módosítására .
21. Javaslat a „RÉS” Szociális és Kulturális Alapítvánnyal kötött közszolgáltatási szerződések módosítására.
22. Javaslat a Budapest Fejlesztési Pólus előirányzatának átcsoportosítására.
23. Javaslat az Észak-budapesti Szennyvíztisztító Telep II. ütem tápanyageltávolítás projekthez kapcsolódó megállapodások megkötésére.
24. Javaslat a „8413 Sport célú támogatás” cím felosztására és egyben társadalmi szervezetek támogatására.
25. Javaslat egészségügyi fejlesztésekre történő hitel felvételére az Európai Beruházási Banktól.
26. A Központi Szennyvíztisztító Telep változási térrajzai.
27. Budapest VI. ker., Andrássy út 68. sz. alatti ingatlan elővásárlási jog gyakorlása.

28. Beszámoló a parlagfű elleni védekezés 2005. évi feladatainak teljesítéséről és az allergén növények elleni védekezés 2006. évi intézkedési terve.
29. Javaslat Erzsébet tér parkrekonstrukció beruházási feladat engedélyokiratának elfogadására.
30. Javaslat az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról.
31. A Főpolgármesteri Hivatal kezelésében lévő tőzsdei portfólióhoz tartozó részvények értékesítési minimálárának meghatározása.
32. Javaslat a kulturális Kht.-k közszolgáltatási szerződésének módosítására.
33. 1956-os emlékmű felállítása a XVII. kerületben.
34. 1956-os emlékmű felállítási terve a XXI. kerületben.

35. 1956-os emlékmű felállítási terve a XVI. kerületben.

36. Javaslat közszolgáltatási szerződés megkötésére.
37. Beszámoló a Foglalkoztatáspolitikai Bizottság 2005. évi tevékenységéről.
38. Szerződéskötés a Fővárosi Önkormányzat tulajdonában lévő közterületek rendjének javítása, egységes utcabútorzat kialakítása érdekében kiírt pályázat nyerteseivel.

39. Javaslat átutalások kezdeményezésére a „8203 Rekreációs és sport célú bizottsági keret” cím 2006. évi előirányzata terhére.
40. Javaslat társadalmi szervezetek támogatására a „8436 Nemzetközi sportrendezvények támogatása” cím előirányzata terhére.
41. Javaslat átutalás kezdeményezésére az Oktatási célú bizottsági keret „felhasználási céllal lekötött tartalékából” (2006. március).

42. Varga Zsolt fellebbezése a Fővárosi Közgyűlés Szociálpolitikai és Lakásügyi Bizottság 209/2005.(12.19.) sz. határozata ellen.
43. Zárits Sándorné fellebbezése rendszeres szociális segély ügyben.
44. Bandor Józsefné fellebbezése átmeneti szociális segély ügyben.
45/a. Jelentés a lejárt határidejű közgyűlési határozatok végrehajtásáról.

(37 igen, 16 ellenszavazat, 0 tartózkodás)
ELNÖK:
Erkel Tibor ügyrendben.
ERKEL TIBOR (MIÉP-Jobbik): 
Köszönöm a szót, főpolgármester úr. Az a tiszteletteljes kérésem, hogy a XVI. és a XXI. kerületi ’56-os emlékmű képi dokumentációját szíveskedjenek biztosítani, mert a fekete-fehér nyomatok nagyon homályos képet adnak; az egyik olyan, mintha egy űrhajó szállt volna le.

Köszönöm.
ELNÖK:
Megpróbáljuk, megkérem a Hivatalt, hogy próbálják előkeríteni, bár egy kicsit késő van ehhez. (Zsinka László: Most még van idő! Időben szólt!)
Kezdjük tehát az 1. napirendi pont tárgyalását. Szolnoki Andrea vezeti az ülést.
(A Közgyűlés vezetését dr. Szolnoki Andrea főpolgármester-helyettes veszi át.)
ELNÖK:
Tisztelt Közgyűlés! Tisztelt Képviselőtársaim! Az 1. napirendi pont a 11. sorszámon került kiosztásra, Kupper András jegyzi, és egy felügyelőbizottsági tagsági cserét javasol.
A napirend 1./ pontja: Javaslat a Fővárosi Közhasznú Foglalkoztatási Szolgáltató Közhasznú Társaság felügyelőbizottságában tag cseréjére.
ELŐADÓ:
dr. Kupper András
HOZZÁSZÓLÓ:
Danielisz Béla
ELNÖK:
Kupper úr kíván-e szólni? (Dr. Kupper András jelzésére:) Nem. Kérdés nincs.
Danielisz úr jelentkezik a vitában. Öné a szó.
DANIELISZ BÉLA (MSZP):
Köszönöm a szót, főpolgármester-helyettes asszony. Csak a jegyzőkönyv kedvéért jegyzem meg, hogy ez a személyi javaslat nem járt a Házbizottságban kedden, és azt is meg kell jegyeznem, hogy a Fidesz képviselője sem járt a Házbizottságban, tehát ez a probléma gyökere. (Wintermantel Zsolt: A kettő között összefüggés van!) Igen, ezért is szeretnénk, ha a Fidesz a további időpontokat komolyan venné és eljárna az egyeztető fórumra, hogy utána ne mondhassák, hogy nem tárgyaltunk a javaslatukról.

Köszönöm szépen.
ELNÖK:
Az előterjesztő a zárszó jogával kíván élni, vagy a vitában kíván részt venni?
ELŐADÓ:
Csak Danielisz úrnak szeretném mondani, én meg azt szeretném, ha a Házbizottság vezetője magát a Házbizottságot venné komolyan, s ha így lesz, akkor fogunk járni a Házbizottság üléseire.
ELNÖK:
Szavazni fogunk a javaslatról. Kérem a gép indítását! (Szavazás.)
411/2006.(III.30.) Főv.Kgy.h.
A Fővárosi Közgyűlés Marcsó Józsefet a Fővárosi Közhasznú
Foglalkoztatási Szolgáltató Közhasznú Társaság felügyelőbizottsági tagságából visszahívja, egyben Laczkó Szilviát a Fővárosi Közhasznú Foglakoztatási Szolgáltató Közhasznú Társaság felügyelőbizottságába tagnak megválasztja 2006. április 1-jei hatállyal.
Határidő: 2006. április 1.
Felelős: dr. Demszky Gábor
(52 igen, 1 ellenszavazat, 1 tartózkodás)
ELNÖK:
A 2. napirendi pont: javaslat a HEFOP 4.1.1. TISZK-szerződések megkötésére. Felhívom képviselőtársaim figyelmét, hogy a 8. sorszámú előterjesztői kiegészítést is szíveskedjenek elolvasni hozzá.
A napirend 2./ pontja: Javaslat a HEFOP 4.1.1 TISZK szerződések megkötésére.
ELŐADÓ:
dr. Schiffer János
ELNÖK:
Schiffer úrnak van-e hozzáfűznivalója?
ELŐADÓ:
Nincs.
ELNÖK:
Kinek van kérdése? (Nincs jelentkező.) A vitában ki kíván részt venni? (Nincs jelentkező.) Senki.
Határozathozatal következik. Együtt határozunk mind a 13 határozati javaslatról, minősített szótöbbséggel. Kérem a gépet indítani! (Szavazás.)
412/2006.(III.30.) Főv.Kgy.h.
A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat 1. számú melléklet szerinti módosítását benyújtja az „Észak-pesti” Térségi Integrált Szakképző Központ (ÉPTISZK) infrastrukturális feltételeinek javítása céljából egyéni pályázóként. Felhatalmazza a főpolgármestert a pályázat módosításának aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
413/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat 2. számú melléklet szerinti módosítását benyújtja a „Belvárosi” Térségi Integrált Szakképző Központ (BeTISZK) infrastrukturális feltételeinek javítása céljából konzorciumi főpályázóként. Felhatalmazza a főpolgármestert a pályázat módosításának aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
414/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat Támogatási Szerződését az ÉPTISZK Észak-pesti Térségi Integrált Szakképző Központ infrastrukturális feltételeinek javítása céljából egyéni pályázóként megköti a 3. számú melléklet szerinti tartalommal. Felhatalmazza a főpolgármestert a támogatási szerződés aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
415/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat támogatási szerződésének módosítását az ÉPTISZK Észak-pesti Térségi Integrált Szakképző Központ infrastrukturális feltételeinek javítása céljából egyéni pályázóként megköti a 4. számú melléklet szerinti tartalommal. Felhatalmazza a főpolgármestert a támogatási szerződés módosításának aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
416/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat Támogatási Szerződését a BeTISZK Belvárosi Térségi Integrált Szakképző Központ infrastrukturális feltételeinek javítása céljából konzorciumi pályázóként megköti az 5. számú melléklet szerinti tartalommal. Felhatalmazza a főpolgármestert a támogatási szerződés aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
417/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központok infrastrukturális feltételeinek javítása” című HEFOP/2004/4.1.1 pályázat támogatási szerződésének módosítását a BeTISZK Belvárosi Térségi Integrált Szakképző Központ infrastrukturális feltételeinek javítása céljából konzorciumi pályázóként megköti a 6. számú melléklet szerinti tartalommal. Felhatalmazza a főpolgármestert a támogatási szerződés módosításának aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
418/2006.(III.30.) Főv.Kgy.h.

A Fővárosi Közgyűlés úgy dönt, hogy az ÉPTISZK Észak-pesti Térségi
Integrált Szakképző Központ Kht.-val kötött haszonkölcsön szerződést a 7. számú melléklet szerinti tartalommal módosítja és felkéri a főpolgármestert a módosítás aláírására és kiadására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
419/2006.(III.30.) Főv.Kgy.h.

A Fővárosi Közgyűlés úgy dönt, hogy a ÉPTISZK Észak-pesti Térségi
Integrált Szakképző Központ Kht. (1139 Budapest XIII., Váci út 179-183.) alapító okiratát a 8/a. számú melléklet szerinti tartalommal módosítja és felkéri a főpolgármestert az alapító okirat módosítás és a módosításokkal egységes szerkezetbe foglalt 8/b. számú melléklet szerinti alapító okirat aláírására és kiadására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
420/2006.(III.30.) Főv.Kgy.h.

A Fővárosi Közgyűlés úgy dönt, hogy a Bánki Donát
Közlekedésgépészeti Szakközépiskola és Szakiskola (1139 Budapest XIII., Váci út 179-183.) alapító okiratát a 8/c. számú melléklet szerinti tartalommal módosítja és felkéri a főpolgármestert az alapító okirat módosítás és a módosításokkal egységes szerkezetbe foglalt 8/d. számú melléklet szerinti alapító okirat aláírására és kiadására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
421/2006.(III.30.) Főv.Kgy.h.

A Fővárosi Közgyűlés úgy dönt, hogy megköti a Budapesti Gazdasági
Főiskolával (Budapest XIV. ker., Buzogány utca 11-13.) és a BETISZK Belvárosi Térségi Integrált Szakképző Központ Kht.-val az előterjesztés 9. számú melléklete szerinti konzorciumi együttműködési megállapodást. Felhatalmazza a főpolgármestert a megállapodás aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
422/2006.(III.30.) Főv.Kgy.h.

A Fővárosi Közgyűlés úgy dönt, hogy megköti az ÉPTISZK Észak-

pesti Térségi Integrált Szakképző Központ Kht-val (1139 Budapest, Váci út 179-183.) az előterjesztői kiegészítés melléklete szerinti konzorciumi együttműködési megállapodást. Felhatalmazza főpolgármestert a megállapodás aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
423/2006.(III.30.) Főv.Kgy.h.

A Fővárosi Közgyűlés úgy dönt, hogy a Konzorciumi Tanácsba a
Fővárosi Önkormányzat Ifi István Oktatási Ügyosztályvezetőt delegálja.

Határidő: a konzorciumi együttműködési
megállapodás aláírását követően
azonnal
Felelős: dr. Demszky Gábor
(41 igen, 11 ellenszavazat, 0 tartózkodás)
424/2006.(III.30.) Főv.Kgy.h.

A Fővárosi Közgyűlés úgy dönt, hogy elfogadja az ÉPTISZK Észak-

pesti Térségi Integrált Szakképző Központ Kht. 10/a. melléklet szerinti előtársasági beszámolóját.
(41 igen, 11 ellenszavazat, 0 tartózkodás)
425/2006.(III.30.) Főv.Kgy.h.

A Fővárosi Közgyűlés úgy dönt, hogy elfogadja az BETISZK Belvárosi
Térségi Integrált Szakképző Központ Kht. 10/b. melléklet szerinti előtársasági beszámolóját.
(41 igen, 11 ellenszavazat, 0 tartózkodás)
426/2006.(III.30.) Főv.Kgy.h.

A Fővárosi Közgyűlés úgy dönt, hogy az Észak-pesti Térségi Integrált
Szakképző Központ Közhasznú Társaság (1139 Budapest XIII. ker., Váci u. 179-183.) Tanácsadó Testületébe 2006. április 1-jétől 2008. május 31-ig terjedő időszakra dr. Szenes Györgyöt (1194 Budapest, Kelet u. 44.) delegálja.
Határidő: 2006. március 30.
Felelős: dr. Demszky Gábor
(41 igen, 11 ellenszavazat, 0 tartózkodás)
427/2006.(III.30.) Főv.Kgy.h.

A Fővárosi Közgyűlés úgy dönt, hogy a Belvárosi Térségi Integrált
Szakképző Központ Közhasznú Társaság (1073 Budapest, Dohány utca 65.) Tanácsadó Testületébe 2006. április 1-jétől 2008. május 31-ig terjedő időszakra Gergely Andrást (2481 Velence, Arató utca 5/b.) delegálja.
Határidő: 2006. március 30.
Felelős: dr. Demszky Gábor
(41 igen, 11 ellenszavazat, 0 tartózkodás)
428/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központ (Váci út) kialakítása (pályázati önrész)” fejlesztés beruházói feladatait az Észak-pesti Térségi Integrált Szakképző Központ Kht. (Bp. XIII., Váci út 179-183.) látja el. A beruházási feladatok átadásához kapcsolódó pénzügyi források rendelkezésre állása érdekében 26,5 mFt-tal csökkenti a „8403 Önkormányzati fejlesztések” címen belül a „Térségi Integrált Szakképző Központ (Váci út) kialakítása, előkészítés” feladat előirányzatát, és azonos összeggel megemeli a „9112 Évközi indítású beruházások” címen belül a „Térségi Integrált Szakképző Központ (Váci út) kialakítása (pályázati önrész)” feladat előirányzatát.
(41 igen, 11 ellenszavazat, 0 tartózkodás)
429/2006.(III.30.) Főv.Kgy.h.

A Fővárosi Közgyűlés úgy dönt, hogy a „Térségi Integrált Szakképző
Központ (Dohány u.) kialakítása (pályázati önrész)” fejlesztés beruházói feladatait a Belvárosi Térségi Integrált Szakképző Központ Kht. (Bp. VII., Dohány utca 65.) látja el. A beruházási feladatok átadásához kapcsolódó pénzügyi források rendelkezésre állása érdekében 83,5 mFt-tal csökkenti a „8403 Önkormányzati fejlesztések” címen belül a „Térségi Integrált Szakképző Központ (Dohány u.) kialakítása, előkészítés” feladat előirányzatát, és azonos összeggel megemeli a „9112 Évközi indítású beruházások” címen belül a „Térségi Integrált Szakképző Központ (Dohány u) kialakítása (pályázati önrész)” feladat előirányzatát.
(41 igen, 11 ellenszavazat, 0 tartózkodás)
430/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a 2006. évi
költségvetési rendelet módosítását terjessze a Közgyűlés elé.
Határidő: a Közgyűlés áprilisi ülése
Felelős: dr. Demszky Gábor
(41 igen, 11 ellenszavazat, 0 tartózkodás)
431/2006.(III.30.) Főv.Kgy.h.

A Fővárosi Közgyűlés úgy dönt, hogy jóváhagyja és megköti a 11/a.
számú melléklet szerinti pénzeszköz átadás-átvételi megállapodást az Észak-pesti Térségi Integrált Szakképző Központ Kht-vel (Bp. XIII., Váci út 179-183.), és felkéri a főpolgármestert a megállapodás aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
432/2006.(III.30.) Főv.Kgy.h.

A Fővárosi Közgyűlés úgy dönt, hogy jóváhagyja, s megköti az 11/b.
számú melléklet szerinti pénzeszköz átadás-átvételi megállapodást a Belvárosi Térségi Integrált Szakképző Központ Kht-vel (Bp. VII., Dohány utca 65.), és felkéri a főpolgármestert a megállapodás aláírására.
Határidő: 2006. április 30.
Felelős: dr. Demszky Gábor
(41 igen, 11 ellenszavazat, 0 tartózkodás)
ELNÖK:
3. napirendi pont, szabályozási keretterv módosítása. Demszky Gábor az előterjesztő. 21. sorszámon csatlakozó képviselői indítvány található, Egerfai József és Horváth Gyula képviselő urak módosító indítványa.
A napirend 3./ pontja: Javaslat a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosítására.
ELŐADÓ:
dr. Demszky Gábor
ELNÖK:
Az előterjesztő kíván-e szólni?
ELŐADÓ:
Nem.
ELNÖK:
Kinek van kérdése? (Nincs jelentkező.) Ki kíván hozzászólni? (Nincs jelentkező.) Senki. A módosító indítványt az előterjesztő befogadja?
ELŐADÓ:
Igen.
ELNÖK:
Minősített többségű szavazás következik. Kérem a gépet indítani! (Szavazás.)
433/2006.(III.30.) Főv.Kgy.h.
A Fővárosi Közgyűlés elfogadja a Külső keleti körút Észak-pesti
szakaszának (Pesti út – M0 csomópont közötti szakasz) területére vonatkozó rendelettervezet 1. és 2. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosításáról szóló …/2006. (…) számú önkormányzati rendelet 1. és 3. sz. melléklete módosításaként.
(48 igen, 4 ellenszavazat, 2 tartózkodás)
434/2006.(III.30.) Főv.Kgy.h.

A Fővárosi Közgyűlés elfogadja a Budapest II. kerület, Zuzmó utca 7.
 (51566 hrsz.), - Magdolna utca 8. (51567 hrsz.) – Zuzmó utca 9. (51569 hrsz.) ingatlanokra vonatkozó rendelettervezet 3. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosításáról szóló …/2006. (…) számú önkormányzati rendelet 1. sz. melléklete módosításaként.
(48 igen, 4 ellenszavazat, 2 tartózkodás)
435/2006.(III.30.) Főv.Kgy.h.

A Fővárosi Közgyűlés elfogadja a Budapest XI. kerület, Budaörsi út –
névtelen közterület – Törökbálinti út – Rupp-hegyi út – belterületi határ – Felső határút által határolt területre (SASAD) vonatkozó rendelettervezet 4. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosításáról szóló …/2006. (…) számú önkormányzati rendelet 1. sz. melléklete módosításaként.
(48 igen, 4 ellenszavazat, 2 tartózkodás)
436/2006.(III.30.) Főv.Kgy.h.

A Fővárosi Közgyűlés elfogadja a Budapest XV. kerület, Bányató és
környékére (Dunakeszi út – 2/A jelű autóút – Veresegyházi vasútvonal által határolt terület) vonatkozó rendelettervezet 5. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosításáról szóló …/2006. (…) számú önkormányzati rendelet 1. sz. melléklete módosításaként.
(48 igen, 4 ellenszavazat, 2 tartózkodás)
437/2006.(III.30.) Főv.Kgy.h.

A Fővárosi Közgyűlés elfogadja a Budapest XV. kerület, Csömöri patak
 (hrsz.: (91177), (98049/2) – Veresegyházi vasútvonal – M2B autóút – Grófi út – turisztikai erdő (98065) hrsz-ú földút - turisztikai erdő által határolt területre vonatkozó rendelettervezet 6. sz. mellékletét, a Fővárosi Szabályozási Kerettervről szóló 46/1998. (X.15.) Főv. Kgy. sz. rendelet módosításáról szóló …/2006. (….) számú önkormányzati rendelet 1. sz. melléklete módosításaként.
(48 igen, 4 ellenszavazat, 2 tartózkodás)
438/2006.(III.30.) Főv.Kgy.h.

A Fővárosi Közgyűlés elfogadja a Budapest XX. kerület, M5 autópálya
- Erzsébet csatorna - Nagykőrösi út - Szentlőrinci út által határolt területre vonatkozó rendelettervezet 7. sz. mellékletét, a Fővárosi Szabályozási Kerettervről szóló 46/1998. (X. 15.) Főv. Kgy. sz. rendelet módosításáról szóló …/2006. (…..) számú önkormányzati rendelet 1. sz. melléklete módosításaként.
(48 igen, 4 ellenszavazat, 2 tartózkodás)
439/2006.(III.30.) Főv.Kgy.h.

A Fővárosi Közgyűlés úgy dönt, hogy hatályon kívül helyezi 179/2006.
 (II. 23.) Főv. Kgy. sz. határozatát.
(48 igen, 4 ellenszavazat, 2 tartózkodás)
440/2006.(III.30.) Főv.Kgy.h.

A Fővárosi Közgyűlés elfogadja a Fővárosi Szabályozási Kerettervről
szóló 46/1998. (X. 15.) Főv. Kgy. sz. rendeletének a Budapest XIII. kerület, Béke út – Fáy utca – Hajdú utca – Forgách utca – Röppentyű utca – Tahi utca által határolt terület módosításáról szóló …/2006. (….) számú önkormányzati rendeletének a területre vonatkozó 1. sz. mellékletét.
(48 igen, 4 ellenszavazat, 2 tartózkodás)
A Fővárosi Közgyűlés a mellékletnek megfelelő tartalommal - és az előterjesztő által befogadott módosítással - megalkotja 14/2006. (…..) számú önkormányzati rendeletét a Fővárosi Szabályozási Kerettervről szóló 46/1998. (X.15.) Főv. Kgy. sz. rendelet módosításáról.
(48 igen, 4 ellenszavazat, 2 tartózkodás)
441/2006.(III.30.) Főv.Kgy.h.
A Fővárosi Közgyűlés felkéri a főpolgármestert, hogy a módosítás
fővárosi nyilvántartáson történő átvezetéséről gondoskodjon.
Határidő: azonnal
Felelős: dr. Demszky Gábor
(48 igen, 4 ellenszavazat, 2 tartózkodás)
ELNÖK:
A 4. napirendi pont az egyetértési jog gyakorlása, melynek b) pontját az előterjesztő visszavonta, az a) pontja viszont érvényben van. 25. sorszámon tájékoztatást olvashatnak az Óbuda-Békásmegyeri Önkormányzat részéről.
A napirend 4./ pontja: Javaslat a Fővárosi Közgyűlés 48/1998. (X. 15.) sz. önkormányzati rendelete 7. § (1) bekezdésben rögzített egyetértési jog gyakorlására - Bp. III. kerület, Óbudai (Hajógyári) sziget Kerületi Szabályozási Terve; - Bp. XIII. kerület, Váci út - Csavargyár utca - Cserhalom utca - Rákos-patak által határolt terület Kerületi Szabályozási Terve.
ELŐADÓ:
dr. Demszky Gábor
HOZZÁSZÓLÓK:
dr. Juharos Róbert, dr. Tiba Zsolt, Zsinka László, Bihary Gábor, Horváth Gyula, Sasvári Szilárd, dr. Mitnyan György, Szálka Miklós, dr. Schneller István, Jávor Benedek
ELNÖK:
Az előterjesztőnek van-e kiegészítése?
ELŐADÓ:
Egy lényeges mozzanatra szeretném felhívni a figyelmet. A főváros egyik legjelentősebb fejlesztési projektjéről van szó. A szabályozási kerettervet a kerület a fővárossal egyetértésben dolgozta ki, amit önmagában elfogadásra javasolok. Azonban nem született meg – és így nem tudtuk beterjeszteni – az a háromoldalú megállapodás, amely rögzíti egyrészt a befektető, másrészt az engedélyező kerületi, illetve fővárosi önkormányzatok kötelezettségeit. Itt olyan nagymértékű közcélú beruházás megvalósításáról van szó – hídépítésről, az Árpád hídi lejáró megépítéséről, alagútépítésről, a térség közlekedési-tömegközlekedési kapcsolatokkal való feltárásáról –, hogy azt tartanám helyesnek és indokoltnak, ha a Fővárosi Közgyűlés az egyetértési jogát úgy gyakorolja, hogy a kerettervet csak a háromoldalú megállapodással együtt fogadja el. Ugyanis, ha ezt az ügyet most elengedjük, tehát megadjuk az egyetértésünket, akkor később semmilyen befolyásunk nem lesz arra, hogy ennek a megállapodásnak milyen legyen a tartalma, a dolog elmegy mellettünk és a befektető nem szorítható rá arra, hogy az írásbeli vállalásait teljesítse.
A megállapodásnak természetesen szükséges része a megfelelő bankgaranciák megadása és egy mindenoldalú garanciákkal körülbástyázott megállapodásnak kell születnie, amin dolgozunk, aminek megvan a lehetősége, azonban pillanatnyilag még nincs olyan állapotban, hogy egyetértésre ide tudnánk hozni. A jogi probléma az, hogy vagy egyetértünk, vagy nem, nem tudunk feltételekkel egyetérteni. Nem mondhatjuk azt, hogyha ez megszületik, akkor egyetértünk, vagy hogy egyetértünk, de ezt meg kell csinálni. Ilyen lehetőségünk nincs, vagy egyetértünk, vagy nem. Sajnos elnapolni sem tudjuk ezt a kérdést egy következő ülésre, ami kívánatos megoldás volna, mert van egy 21 napos határidő, és ennek a leteltével elvész az egyetértési jogunk, a beavatkozási lehetőségünk.
Ezért – s nem azért, mintha a szabályozási kerettervvel tartalmilag nem értenénk egyet, hiszen mi magunk alkottuk azt a kerülettel együtt, hanem az előbb említett okok miatt – egyetlen jogi lehetőségünk van: most azt mondjuk, hogy nem és visszahozzuk a szerződéssel együtt. Én ezt látom logikusnak és ezt természetesen közölnünk kell a kerülettel, - amely ezzel nem ért egyet, ő azt szeretné, ha ma megszületne ez a döntés, - valamint a befektetővel, - amellyel a főváros is és a kerület is hónapok óta kapcsolatban van, - hogy a következő ülésünkre behozzuk ezt az előterjesztést a szerződés tervezetével együtt. Ez az a csomag, amit javasolok.
ELNÖK:
Köszönöm szépen. Kinek van kérdése? Juharos Róbert!
DR. JUHAROS RÓBERT (Fidesz-MKDSZ):
Tisztelettel kérdezem az előterjesztőtől, a főpolgármester úrtól, gondolkodott-e olyan megoldáson, hogy azt mondjuk, ez a határozat akkor lép hatályba…
ELŐADÓ:
Nincs ilyen. Egyértelműen kell nyilatkozni.
DR. JUHAROS RÓBERT (Fidesz-MKDSZ):
Elfogadjuk a határozatot, mint érvényes döntést, de az nem hatályos. Akkor lép hatályba, ha a Közgyűlés a szerződéseket jóváhagyja. Jelen pillanatban történne a döntéshozatal, ami érvényes lenne, csak nem hatályos. A szerződések elfogadásától függő hatályúvá tennénk a határozat elfogadását. Kérem, hogy ezt gondolják végig.
ELŐADÓ:
Tisztelt Képviselő Úr! Az egyetértési jog gyakorlása kapcsán már korábban is felmerült az a kérdés, hogy szabhatunk-e feltételeket, hogy hozhatunk-e ilyen határozatot. A rövid válasz erre az, hogy nem, de arra kérem a főjegyző urat, ha kíván, nyilatkozzon ebben az ügyben.
DR. TIBA ZSOLT főjegyző: 
Nem, nem, soha nem szeretném azt, ha olyan döntést hozna a Közgyűlés, amely egyfelől azt sugallja, hogy eldönt egy kérdést, másfelől pedig azt teszi hozzá, hogy ez a döntés egyébként örök időkre, bocsánat, bizonytalan időkre – így pontosabb a fogalmazás – nem lehet hatályos. Sokkal egyértelműbb, ha a Közgyűlés kimondja, hogy egyetért vagy nem ért egyet valamivel. Ez így korrekt és ez szolgálja a jogbiztonságot. (Dr. Juharos Róbert: De jogilag nem kizárt!)
ELNÖK:
Párbeszédet nem lehet folytatni. Kinek van még kérdése? Zsinka László!
ZSINKA LÁSZLÓ (MIÉP-Jobbik): 
Azt lehet-e tudni, hogy körülbelül mekkora összeget szeretne befektetni a befektető és ki a befektető, mert erről fogalmunk sincs.
ELNÖK:
Köszönöm. Bihary Gábor!
BIHARY GÁBOR (MSZP):
Köszönöm a szót, főpolgármester-helyettes asszony. Azt szeretném megkérdezni az előterjesztőtől, bízik-e abban, hogy a III. kerületi Önkormányzat csak akkor fogja jóváhagyni a szabályozási tervet, ha megszületnek az említett szerződések?
ELNÖK:
Köszönöm szépen. Juharos Róbertnek nincs lehetősége még egyszer kérdezni. A kérdésekre az előterjesztő válaszol.
ELŐADÓ:
A második kérdésre a válasz röviden: nem, az első kérdésre pedig az a válasz, hogy az Álomsziget Kft.
ELNÖK:
Megnyitom a vitát. Horváth Gyuláé a szó.
HORVÁTH GYULA (MSZP):
Endrédy úr magyar hangja vagyok, mert elnök úrnak más elfoglaltsága miatt nincs módja részt venni a mostani napirend tárgyalásánál.
Ezért szeretném elmondani, hogy a Várostervezési és Városképvédelmi Bizottság ezt a napirendi pontot megtárgyalta, és nagyon alapos vita után azt a javaslatot teszi, hogy a településrendezési szerződés aláírása után éljen a főváros az egyetértési jogával. Köszönöm szépen.
ELŐADÓ:
Ez ugyanaz, amit én javasoltam.
ELNÖK:
Juharos Róbert a vitában.
DR. JUHAROS RÓBERT (Fidesz-MKDSZ):
Tisztelettel, nem volt kielégítő a válasz, ugyanis a válasz nem arra vonatkozott, hogy van-e jogi lehetőség vagy nincs, nem volt egyértelmű e tekintetben. Én azt gondolom, hogy van, felvetettem egy megoldást: a hatályát attól tennénk függővé ennek a most elfogadandó határozatnak, hogy a Közgyűlés elfogadja azon szerződéseket is, illetve azon kérdésben is állást foglal. Azt gondolom, hogy ez jogilag járható út, jogilag nem kizárt, tehát nem áll meg az, amit a főpolgármester mondott az előterjesztésében, hogy nincs rá jogi lehetőség. Szerintem van rá jogi lehetőség, nem véletlenül beszélt mellé e tekintetben a főjegyző úr is, aki úgy nyilatkozott, hogy nem szeretné - ezt én megértem, - de ez nem zárja ki a jogi megoldás lehetőségét.
Teljes mértékben elfogadom azt, és talán jónak is tartom bizonyos mértékben, hogyha nem hozunk be olyan szerződéseket, amelyekben jogalkotási vagy bármilyen más, hasonló kötelezettséget vállalunk, amely adott esetben az egész megállapodás érvénytelenségét vonná maga után, tehát ilyenre nincsen lehetőség. Ugyanakkor a dolog nem megoldott, és a garanciákat, a kellő garanciákat nem látjuk az előterjesztésben. Azt gondolom, hogyha erre nem kapunk kellően megalapozott választ az előterjesztő részéről, akkor ez a bizonytalanság fennmarad mindnyájunk döntése vonatkozásában, úgyhogy kérem szépen oszlassák ezt el, vagy vonják vissza, vagy valamit tegyünk ezzel. Jelen pillanatban egy teljesen bizonytalan helyzet van, amit előterjesztettek. Mik a garanciák? Akkor világítsák meg, hogy milyen garanciát kapott a főváros vezetése! Az előterjesztésből nem derül ki. Azt, hogy a szerződést nem terjesztették ide, azt - még egyszer mondom - értjük, mi sem tettük volna. Mik a garanciák?
ELNÖK:
Zsinka László a vitában.
ZSINKA LÁSZLÓ (MIÉP-Jobbik): 
25. sorszámmal kiosztottak egy levelet Tarlós és Csire III. kerületi vezetők által aláírva, és ők vádolják a fővárost, hogy ne lapítson a Főépítészi Iroda, és azért, hogy a Közgyűlés itt ne tudjon megfelelő döntést hozni, nem akarjuk gyakorolni az egyetértési jogunkat. Akarjuk gyakorolni, és az egész anyagból, az előterjesztésből világosan kiderül, hogy ezzel nem ért egyet a Főépítészi Iroda, az egésszel, úgy, ahogy van. Bátran szavazzon ma mindenki nemet, azt kérem. Lehet, hogy azért nem merik leírni, merthogy a befektető személyéről a főpolgármester úr nem mondott semmit, csak hogy Álomsziget Kft., de megjelent egy fénykép a Heti Válasz című lap múlt heti számában, amelyen a befektetővel szerepel, hogy tervezik a várost. Pontosan tudjuk, ki a befektető - nyilván ezért óvatosabbak az elutasítással.
Legyenek bátrak, mondják azt, hogy köszönjük szépen, ez így nem jó, és Tarlós úrnak is meg Csire úrnak is válaszolja azt a Közgyűlés, hogy gyakoroljuk az egyetértési jogunkat, úgy, hogy nem értünk egyet azzal, ami ott történik, a 80 százalékos szint alatti beépítéssel és a többivel nem értünk egyet.
ELNÖK:
Sasvári Szilárd következik.
SASVÁRI SZILÁRD (Fidesz-MKDSZ):
Köszönöm szépen a szót. Tisztelt Közgyűlés! Tisztelt Főpolgármester-helyettes Asszony! A következő megjegyzéseim volnának az egész tervvel kapcsolatban:

Az egyik az, hogy nyilvánvalóan jó a városnak az - bár ebben azért nem vagyok teljes mértékben biztos -, hogyha kialakul egy verseny a város fejlesztése szempontjából. Ez a fejlesztési terv, ez az ingatlanfejlesztési terv gyakorlatilag a millenniumi városrész konkurenciája, hogyha úgy tetszik. Ez egy fontos és hasznos verseny, két befektetőcsoport küzd azért, hogy melyikőjük valósítja meg előbb azt a konferencia-központot, azt a minőségi szállást a Duna vonalában, amely nyilvánvalóan jó befektetés lesz gazdaságilag. Ezzel a döntéssel, a mai beszélgetéssel gyakorlatilag erről is döntünk. Tehát amíg a millenniumi városrész, amely a Ferencvárosnak, a pesti oldalnak egy nagy beruházási lehetősége, amely kiegészül a budai oldal lágymányosi beruházási lehetőségeivel, az egy új városrész kialakulását jelenti.
Ez a javaslat, amely előttünk van, bizonyos szempontból egy új város létrehozásának a lehetőségét jelenti. A Hajógyári-sziget déli részének a beépítése nem más, mint egy önálló város kialakulása. Ha megnézik a közlekedési útvonalait, a lezárási területeit, az egésznek a karakterét, akkor azt lehet látni, hogy ez gyakorlatilag egy magánváros körvonalait hozza. Egyetlenegy példát hadd mondjak el önöknek! Van egy belső öböl a Hajógyári-szigetnél, ott egy úszó híd zárná el a területet, amely nyilvánvalóan akkor nyílna meg, hogyha valakinek oda engedélye van, lehetősége van oda bejárni, és ez előbb-utóbb, mint magánterület fog érvényesülni. A vízzel kapcsolatban egyébként a magyar vízjog még mindig azt mondja, hogy állami tulajdon, és nem lehet magánosítani, viszont az itteni tervezések, fejlesztések, szabályozási javaslatok arról szólnak, hogy ez egy kvázi magánvízterületté alakulna át. Azt gondolom, ezzel kapcsolatban azért elég komoly problémák vannak minden szempontból.

A másik ilyen gond a területtel kapcsolatban az a jogi probléma, amely abban áll, hogy a Hadrianus-palota területét teljes mértékben… (Zaj.)
ELŐADÓ:
Figyelmet kérnék szépen!
SASVÁRI SZILÁRD (Fidesz-MKDSZ):
Köszönöm szépen, főpolgármester úr. …A Hadrianus-palota területe, ahogy egyébként erről már több hónappal ezelőtt is viták voltak, egy olyan állami vagyon, amelyet nem lehet elidegeníteni. Tehát hogyha egy bármilyen kft. értékesítette ezt a területet, ott jogi probléma merül fel - nyilvánvalóan ezért is szerepel az anyagban az, hogy a főváros bizonyos cseréket szeretne létrehozni, a Hadrianus-palota telkéért cserébe felkínálna egy másik területet. Azt gondolom, hogy ez állami oldalról akkor sem lehetséges egyelőre. Igazán tehát törvényalkotási problémaként és az állami, a kormányzati döntés problémájaként merül fel az, hogy ezzel a területtel távlatosan igazán mit lehet tenni.

Egy dologban biztos vagyok: ez a terv, amely előttünk van, hogy a főváros III. kerülete erről a tervről már többszörösen beszélgetett, jelenti azt a létrejött helyzetet, amelynek a kapcsán már elkerülhetetlenül beszélni kell a főváros Duna-vonalának, ennek a területének a fejlesztéséről is. Hogyha a fővárosi tervek, amelyek a gázgyár területére vonatkozó fejlesztéseket jelentik, hogyha a millenniumi városrész- és a lágymányosi fejlesztések beindulnak, azt gondolom, a következő évtized olyan lehetőségével… (Zaj.)
ELNÖK:
Figyelmet kérnék szépen!
SASVÁRI SZILÁRD (Fidesz-MKDSZ):
Köszönöm szépen. …A következő évtized olyan lehetőségeivel találkozik a főváros, amelyeket nem szabad kihasználatlanul hagyni, ugyanakkor azt gondolom, nagyon keményen képviselni kell a fővárosi polgárok érdekeit ebben az ügyben, és ezzel a fejlesztési koncepcióval kapcsolatban nekem azért vannak fenntartásaim. Köszönöm szépen.
ELŐADÓ:
Juharos úr… Bocsánat!
ELNÖK:
Juharos Róbert!
DR. JUHAROS RÓBERT (Fidesz-MKDSZ):
Tisztelettel, egy dolog maradt ki az előző hozzászólásomból, abban formai kérdésekkel foglalkoztam, ez pedig tartalmi lenne. Azt gondolom, hogyha már odáig eljutottunk, hogy eldöntött tényként kezelhetjük, hogy szüksége van a városnak a konferencia-központra, és hogy meg fogjuk építeni, meg kell építeni a konferencia-központot, legalább annak a szabadságát hagyjuk meg a főváros vezetése, a Főváros Közgyűlése számára, hogy eldöntsük: várospolitikai szempontból, városképi szempontból hol érdemes megépíteni ezt a konferencia-központot. Azt látjuk, hogy most versengő területek vannak, de ennek a döntésnek a szabadságát szerintem nem lenne szabad, nem lenne bölcs átadni másnak, nem lenne bölcs versengő csoportok kezébe letenni ennek a döntésnek a hatalmát. Azt gondolom, hogy ebben nekünk kellene döntést hoznunk, nekünk kellene várospolitikai szempontok alapján meghatározni, hogy a korábbi helyszín a megfelelő, ez a helyszín a megfelelő, pró és kontra érveket fel lehetne sorolni. Ez az eljárás, ami jelen pillanatban zajlik, így nagyon nem szép. Én mindenképpen ragaszkodnék ahhoz, hogy a város hozzon döntést ezekről a kérdésekről.
Nota bene azért ez az egész város polgárságát érintő és érdeklő kérdés is. Ezt úgy mondom, hogy ezt a kérdést adott esetben el is lehetne különíteni magának a tárgyalt napirendi pontnak a kérdésétől előkérdésként kezelve. Ebben a kérdésben állást kellene foglalnunk. Köszönöm.
ELNÖK:
Zsinka László!
ZSINKA LÁSZLÓ (MIÉP-Jobbik): 
Ez a beruházás megint egy tipikusan olyan eset, hogy idejön valaki, kitalálja, hogy mit akar csinálni, és utána áterőlteti a város vezetőjén, ha hagyja - egyelőre még csak a sajtóból lehet tudni, hogy hagyja, itt még másra szólít fel -, a kerületen már áterőltette. Ez a tipikus eset. Ha lenne egy fővárosi közmunkák tanácsa, ilyen nem fordulhatna elő. Nem tudom, az a törvény hogy áll, a főjegyző úrék 20 millió forinttal benne voltak a költségvetésben tavalyra, hogy annyit fordítanak erre, az előkészítésre, úgy hallottam, el is készített egy törvénytervezetet - érdekes módon most már nem beszélnek róla -, de ez ennek kapcsán is felvetődik.
Idejön valaki, agresszíven át akar valamit vinni: hogyan tudna álomszigetet csinálni abból, ami nem alkalmas arra? Meg akarja bontani egy híd szerkezetét, 80 százalékos szint alatti beépítés, 65 százalékos szint feletti, és sorban lehetne venni. Itt le van írva szépen az előterjesztésben, hogy miért nem szabad ezt így megcsinálni. Ennek ellenére bátortalankodnak. Legyenek egyszer bátrak, és mondják azt, hogy nem! És szabja meg a főépítész úr a feltételeket, hogy mit lehet, mit enged. Szabja meg pontosan! Ha nem akarja azt teljesíteni, akkor nem kell az a befektető. Ennyi, csináljon azon belül, nem lehet mindent engedni.
Tönkremegy ez a város az önök keze alatt, kérem szépen, tönkremegy a város! Ha ezt megcsinálják, olyan környezetterhelés lesz, olyan közlekedési káosz, és olyan összegekbe kerül majd nekünk, ami példátlan. Mondjunk nemet, kerek perec!
ELNÖK:
Mitnyan György következik.
DR. MITNYAN GYÖRGY (Fidesz-MKDSZ):
Tisztelt Főpolgármester Úr! Tisztelt Közgyűlés! Arra a szempontra szeretném felhívni a tisztelt figyelmüket, amit korábban is elmondtam, amikor a hegyvidéki rendezési tervet a kerület teljes területére elfogadta a Fővárosi Közgyűlés, hogy nem szabad, nem célszerű kerületrészenként, ha kell, háztömbönként rendezési terveket készíteni. Itt most ugyanebbe a hibába esett a készítő - érdekes módon a Műhely Rt., amelyiknek a keze alól nagyon sok érdekes rendezési terv kikerült -, hogy egy kerületrészre alkotott egy rendezési tervet, egy kerületi szabályozási tervet, amely egyelőre, a jelenleg előterjesztett anyagból egyáltalán nem nyomon követhető, nem azonosítható, hogy hogyan és miképpen fog kapcsolódni szűkebb értelemben véve a kerülethez, tágabb értelemben véve Észak-Buda vagy Észak-Budapest közlekedési, infrastrukturális, vagy egyéb más viszonyaihoz.

Azt szeretném mondani tehát, hogy nem szabad darabonként, mintegy mozaikból összerakni a fővárost, vagy egy kerületet, mert akkor valószínűleg nem lesz egy koherens egész, hanem egy összevissza dobált, különféle rendezési tervekkel szabdalt területegység jön létre. Ennek nagyon sok apró problémája van - hogy most a folyó, vagy vízfelület kié, a beépítési százalékok milyenek lesznek -, de egyáltalán nem látom azt, hogy a közlekedésre gyakorolt hatása hogyan és miképpen fog majd változni ennek a régiónak, amikor ez a terület ebben a mértékben beépül.
Én tehát azt szeretném javasolni, hogy valóban éljünk az elutasítás eszközével, hívjuk föl a III. kerületet, hogy a rendezési terv környezetét tágabb értelemben, de ha lehet, az egész III. kerületi részt - vagy a másik, ugyan visszavont, de tárgyalásba vett XIII. kerületi részt - is kapcsolják bele, fűzzék bele egy nagy szabályozási tervbe, és együtt kezeljük ezeket a területegységeket.
Én tehát azt gondolom, hogyha erre a gyakorlatra át lehetne állítani a rendezési terv készítése kapcsán a főváros kerületeit, akkor viszonylag gyorsan az FSZKT-hoz kapcsolódó egységes rendezési, tehát szabályozási tervekkel lefedett fővárosi terület lenne. Ehhez mérten a Főépítészi Iroda sokkal nagyobb biztonsággal tudna akár közlekedési, akár városfejlesztési, vagy városrendezési döntéseket hozni. Értelemszerűen az övezetváltásokhoz készült tanulmányok egymással összevethetők lennének, míg most ezek a tanulmányok össze nem vethetők, hiszen szűkebb értelemben egy-egy kis területegységre készülnek csak el.

Ebben a formájában én sem javaslom ezt támogatni. Még egyszer mondom, a jövőre nézve hasznos lenne a Közgyűlésnek, főépítész úrnak egyértelmű iránymutatást adni a kerületek számára, hogy teljes kerületet lefedő rendezési tervekkel álljanak elő, és akkor gyakorlatilag huszonhárom döntéssel az egész város rendbe rakható lenne, és utána lehetne szép fokozatosan a várost fejleszteni. Ha az a céljuk, hogy egy-egy adott befektetői érdeket szolgáljanak ki, és erre a Fővárosi Közgyűlés képviselőinek igen szavazatát is megnyerjék, akkor ez egy rossz gyakorlat. Sajnos ez a gyakorlat, úgy látom, hogyha itt egy igen javaslatot terjesztenek elő, tovább fog élni, és ez nem szolgálja a főváros fejlődését.

A tekintetben pedig, hogy a terület fejlesztésére háromoldalú megállapodás szülessék, csak szeretném jelezni, hogy a szabályozási tervek elkészítését egyéb feltételekhez kötni nem biztos, hogy lehet. Ugyanakkor nyilvánvaló, hogyha egy beépítés a közterület, a környezet számára többletterhelést jelent, akkor ezt a többletterhelést ellentételezni egyéb más formában - közhasznú beruházásokkal, egyebekkel - valószínűleg szükséges.

Tehát e tekintetben jó nyomon járnak, csak én szeretnék attól tartózkodni, hogy ilyen formában összekössük ezt a kettőt, mely szerint a Közgyűlés igen szavazata valamilyen ellenérték-fizetéshez kapcsolódik, mert az kellemetlen dolgokra vezethet, ha valaki ezt félreérti. Ugyanakkor elfogadom, értem és támogatom azt, hogy a többletterheléseket, a városrendezési értéknövekményt valahogy a közösségnek - a kerületnek vagy a fővárosnak - legyen módja majd megkapni. Köszönöm szépen.
ELNÖK:
Bihary Gábor következik.
BIHARY GÁBOR (MSZP):
Köszönöm a szót, főpolgármester-helyettes asszony. Tisztelt Közgyűlés! Mivel én nem csupán itt a Közgyűlésben vagyok képviselő - jól tudják -, hanem az óbudai önkormányzatban is, szeretnék néhány dolgot egy picit a másik oldalról -, vagy ha úgy tetszik, a harmadik oldalról, hiszen sorrendben inkább harmadiknak tekinthető -, az óbudai önkormányzat oldaláról láthatóvá tenni az önök számára.

Ha az volna a kérdés, hogy az óbudai önkormányzat számára mi lenne a legjobb megoldás ezen a területen, akkor én azt mondanám, hogy le kellene dózerolni az összes építményt, és parkká kellene alakítani a területet. Ennek egyetlenegy feltétele van: hogy a Fővárosi Önkormányzat vásárolja meg a területet, és alakítsa parkká. Ha ez egy lehetséges megoldás lenne ebben a pillanatban, akkor gondolom mindenki egyet is értene azzal amit javasolok, hogy alakítsuk parkká. De gondolom, mindenki számára nyilvánvaló, hogy ez a lehetőség nem adott a jelen esetben számunkra. (Sasvári Szilárd: Miért?) Azért, kedves Sasvári képviselőtársam, mert nincs rá pénze a városnak. Olyan összegeket emésztene fel, amely nyilvánvalóan nem áll rendelkezésére a Fővárosi Önkormányzatnak ebben a pillanatban.
Ha azonban ez a helyzet, és nem teszünk úgy, mintha ez egy lehetséges megoldás lenne, akkor tudomásul kell vennünk a terület jelenlegi tulajdonviszonyait: az óbudai önkormányzat elszenvedője a történetnek, és tudomásul kell hogy vegye ezt, és az óbudai önkormányzatnak a Fővárosi Önkormányzattal együttműködésben szabályozást kell alkotnia a területre vonatkozóan. Az együttműködés két módon valósul meg ebben a történetben. Az egyik mód az, hogy magát a szabályozási tervet, amelyről most tárgyalunk… (Hangosítási hiba - új mikrofont nyújtanak át a felszólalónak. - Dr. Kupper András: Már a rendszer se bírja!) Remélem, a második mikrofon már bírni fogja - de talán, hogyha a háttérzaj csökken, akkor nekem sem kell olyan hangosnak lennem…

Nos, tehát, hogyha nem adódik számunkra a lehetőség, hogy parkot csináljunk, akkor a Fővárosi Önkormányzattal együttműködve a kerületi önkormányzat megpróbálja a terület adott körülmények között legjobb hasznosítását a szabályozásban előírni. A szabályozás tekintetében az együttműködés, mint mondtam, kétféle módon valósult meg: egyrészt úgy, hogy a szabályozási tervet, amelyről tárgyalunk, a Fővárosi Önkormányzat készíttette - az egyik készíttetője volt mindenesetre -, tehát úgy tenni, mintha a fővárosnak, a főváros Főépítészi Irodájának nem volna köze a dologhoz, természetesen nem helyes. A főváros készíttetője ennek a szabályozási tervnek.

Az együttműködés másik megvalósulási módja pedig az a törvényben előírt forma, hogy Fővárosi Önkormányzatnak egyet kell értenie a jóváhagyáshoz ezzel a szabályozási tervvel. Ilyen értelemben a kerületi önkormányzat tehát mindent, ami tőle elvárható ebben az együttműködési körben, meg is tett, és még hozzá kell tennem azt is, hogy a legjobb tudomásom szerint a Fővárosi Önkormányzat képviselői, nem politikusok, részt vettek azokban az egyeztetésekben, amelyek a beruházó által felvállalandó közhasznú, közcélú beruházásokkal kapcsolatosan zajlottak. Ezeken a tárgyalásokon részt vettek a főváros képviselői.

Az már egy másik probléma, hogy a helyzet, amivel szemben állunk, részben azért állt elő, mert a főváros nevében ezeken a tárgyalásokon részt vevők nem tudták, hogy mit akarnak: egyszer kétoldalú szerződésekről beszéltek, egyszer háromoldalú szerződésekről beszéltek; egyszer ilyen beruházásokról beszéltek, másszor olyan beruházásokról beszéltek. Ilyen körülmények között a kerületi önkormányzat - megint csak mondom - elszenvedője csupán ennek az egész történetnek, hiszen nyilvánvalóan nem a kerületi önkormányzat az, aki ezeket a beruházásokat meg fogja valósítani, hanem e tekintetben a beruházó az, akit terhel majd a kötelezettség. Másfelől nem a kerületi önkormányzat az, aki ezeken a tárgyalásokon nem tudta, hogy mit akar. A kerületi önkormányzat elég világosan tudja, hogy mit akar: a lehető legkevesebb környezeti problémát az óbudaiak számára.
Nos tehát, mit lehet tenni a mostani helyzetben mindezek után? Én a képviselőtársaimnak komolyan megfontolásra javaslom Juharos Róbert javaslatát. Szerintem amit Juharos Róbert javasolt – az lehetséges, hogy némi jogászi okoskodást még igényel, hogy megállja a helyét vagy nem -, az én benyomásom szerint működőképes. Szerintem van módunk most úgy dönteni, hogy az egyetértésünket abban az esetben adjuk meg, hogyha a szükséges feltételek előállnak. Ha ugyanis most nem adunk egyetértést, hogyha nem döntünk, a határidőből csúszunk ki, hogyha pedig nemleges döntést hozunk, akkor nem nagyon lesz további jogi alapja annak, hogy tárgyalások folyjanak erről a kérdésről, tehát hogy a szerződés előkészítése, a beruházó, a főváros és a kerület közötti szerződés előkészítése tovább folyjék.

Tehát mindenképpen azt javaslom, hogy szavazzunk érdemben Juharos úr javaslatáról, merthogy azt gondolom, hogy ez visz előre.

Ha ez nem sikerül, akkor természetesen kellemetlen helyzetben vagyunk, de bízom benne, hogy azt is meg tudjuk oldani. Köszönöm.
ELNÖK:
Szálka Miklós!
SZÁLKA MIKLÓS (Fidesz-MKDSZ):
Köszönöm szépen a szót. Az ügyben szeretném a Közgyűlés figyelmét felhívni, hogy a saját ügyosztályának volt egy korábbi állásfoglalása, ami meglehetősen kritikusan fogalmazott az óbudai Hajógyári-sziget jelen beépítésével, és azokat a pontokat vetette fel, ami a hozzáértők számára teljesen egyértelmű. Hiába szól egy ígéret a Bogdáni úttól egy alagútról, nem ez a probléma. Maga a Bogdáni út és a Szentendrei út kapacitása a probléma. Tehát gyakorlatilag Észak-Buda úthálózatát, ami köztudottan szinte egytengelyes, nem lehet egy ilyen forgalomkibocsátású létesítménnyel megterhelni.
Ezt a Közlekedési Ügyosztály is szépen leírta egy állásfoglalásban, amit aztán visszavonattak vele, mert úgy tűnik, hogy a politika arroganciája miatt a város távlati érdekeivel szembe menő állásfoglalás megint teljes mértékben érvényesülni fog.
Ebben az állásfoglalásban az is le van írva, hogy az Árpád hídi kapcsolat is meglehetősen betegnek tűnik. Nagyon nagy veszélyforrást jelent, ha az Árpád utat egy ilyen csomóponttal, az Árpád út forgalmát, ami tudjuk, hogy ma a fővárosban a legnagyobb forgalom, hídi kapacitás, gyakorlatilag ezzel terheljük meg. Ezenkívül számtalan jogi anomália még a kezdet kezdetén merült fel, hogy ezt a területet gyakorlatilag nem lett volna szabad eladni sem.

Emlékeztetném a Fővárosi Közgyűlést, hogy vannak bizonyos kérdések a város érdekében, amikor szakmai állásfoglalásra is figyelni kellene, hogy ne egyértelműen a politikai és anyagi érdek domináljon. Köszönöm.
ELNÖK:
A vitát lezárom. Az előterjesztőé a zárszó joga.
ELŐADÓ:
Tisztelt Közgyűlés! Szeretném még egyszer megismételni azt, hogy ebben az ügyben mit javasoltam.

A Fővárosi Közgyűlés az egyetértési jogát ma ne gyakorolja. Mondja ki határozatában azt, hogy nem ért egyet a szabályozási tervvel. A következő ülésünkre ezt a napirendet hozzuk vissza, de a napirend megtárgyalása előtt egy másik napirend keretében döntsünk arról a háromoldalú megállapodásról, szerződésről, amelyet a Fővárosi Önkormányzat, a kerületi önkormányzat és a befektető köt egymással a megvalósítandó közlekedési, infrastrukturális beruházások és egyéb feltételek tárgyában.

Tehát a lényeg az, hogy ma a nemleges döntést javaslom, a főjegyzővel egyetértve nem javaslom a Közgyűlésnek azt, hogy feltételeket szabva mondjunk igent, ez nem volna helyes megoldás. Ez egyébként gyengítené a tárgyalási pozíciónkat, aki tárgyalt már ilyen ügyet, az tudja, hogy a befektetővel szemben is, és sokkal jobb pozícióból jobb eredményt tudunk elérni a következő ülésre, és természetesen önök fognak dönteni magáról a megállapodásról is, megelőzve az egyetértési jog gyakorlását.

Hogy milyen nagyszabású beruházásról van szó egyébként, hadd mondjak el néhány részletet, ami nem hangzott el a vitában. A terület, amiről beszélünk, mintegy 32 hektárnyi. 2400 szállodai szobát tervez ide a befektető. Eredetileg a befektető egy tízezer fős konferencia-központot tervezett. A tárgyalások során – a főépítész úrral együtt tárgyaltunk ezekről az ügyekről több fordulóban – elértük, hogy 3500-ra csökkent a konferencia-központ férőhelyszáma. Mintegy 200-300 ezer négyzetméter beépítendő területről van szó egyébként ebben az esetben, és a mi becsléseink szerint naponta mintegy 25-30 ezer ember látogatná a sziget ezen részén a különböző létesítményeket, a wellnesst, a kaszinót, a szállodákat, a konferencia-központot. Természetesen készült már közlekedési hatástanulmány is.

Válaszolnék röviden arra is, amit felvetettek a vitában, nevezetesen, hogy verseng ez a beruházás más fővárosi beruházásokkal, nevezetesen a Trigránit által megvalósítandó dél-budai konferencia-központtal. Ez valóban így van, a dél-budai térségben ennél nagyobb befogadó kapacitású konferencia-központot terveznek. Azonban nemcsak ezzel a projekttel verseng tulajdonképpen időben és ezen a budapesti ingatlanpiacon az Álomsziget projekt, hanem ezzel együtt a másik oldalon a Kopaszi-gát, Lágymányosi-öböl beruházással, amelyek nagyságrendje hasonló, egy új, még csak a tervek szintjén ismert beruházással, amely a Lágymányosi sziget pesti hídfőjének déli oldalán a ráckeve-soroksári Duna-ágra épülve valósulna meg, és sorolhatnám még a Corvin sétányt és más beruházásokat.

Mindez azt mutatja egyébként, hogy Budapest dinamikusan fejlődik, prosperál, és azt is mutatja, hogy nagyon sok feladatunk lesz ezen beruházások kapcsán, nemcsak a szabályozási tervekkel, hanem azon megállapodásokkal kapcsolatosan, amelyek rögzítik, hogy milyen infrastruktúrát kell megépíteni a beruházónak ahhoz, hogy működőképessé tegye az adott beruházást, infrastruktúrát, amit a főváros nem akar, és nem tud az adott területen megvalósítani. Tehát az én véleményem szerint az a logikus, ha a megállapodás elfogadása megelőzi időben a szabályozási tervvel való egyetértési jogunk gyakorlását.

Főépítész úr kért még szót, hogy mint az anyag szakmai előterjesztője, nyilatkozzon.
DR. SCHNELLER ISTVÁN, a Főépítészi Iroda vezetője: 
Felmerült néhány kérdés, ami a Főépítészi Irodát is érintette. Egyetlenegy dolog kapcsán szeretnék kitérni: Mitnyan úr jelezte, hogy városszerkezeti egységre kell szabályozási tervet készíteni. Itt a sziget bizonyos értelemben egy városszerkezeti egységnek tekinthető, nem beszélve arról, hogy egy szabályozási terv hatályát vesztette, tehát az időszakban két vagy három évig nem volt szabályozási terv, és az úgynevezett változtatási tilalom le fog járni. Tehát ennek a szabályozási tervnek a jóváhagyása célszerű.
Igen sok küzdelmünk volt a szabályozási terv készítőivel, a befektetővel. Az arányokat illetően minden a mértéken múlik. Tehát azt gondolom, hogy a fejlesztés mértékét kell meghatározni, és a főváros akkor tudja meghatározni, ha hozzárendel környezeti és infrastrukturális feltételeket. Ezen dolgozunk, ez még nincsen kész, ezért javasoljuk a nemet mondást jelen pillanatban.

Ugyanakkor azt is látni kell, hogy pusztán építészeti, városrendezési eszközökkel nem lehet a várost irányítani. A tulajdonviszonyok nagyon erősen meghatározók. Ennek a szigetnek ez a része magántulajdonba került, hasonlóan, ahogy eladásra került a Csepel-sziget északi része is. Természetszerűleg a városrendezés egy magántulajdonú területtel szemben más helyzetben van, mint egy saját tulajdonúval. Itt a szabályozóeszközök korlátozásával, a mérték megszabásával tud élni – ezen dolgoztunk mostanáig.
ELNÖK:
Most a szavazás előtt még egy kis televíziós, fotós intermezzo következik. (A pulpitusra lép Jávor Benedek a Védegylet képviseletében, és átad egy petíciót dr. Demszky Gábor főpolgármesternek.)
JÁVOR BENEDEK (Védegylet): 
Egy petíciót nyújtottunk át a főpolgármester úrnak, amelyet a Közgyűlés valamennyi képviselője megkapott.

Azt szeretnénk kérni önöktől ebben a petícióban, hogy az óbudai Hajógyári-sziget beépítésével kapcsolatban az eredetileg a mai napirenden döntésre előterjesztett szabályozási tervet ne fogadják el, és ez a későbbiekben is csak egy jelentősen átdolgozott formájában kerülhessen elfogadásra, amely nem teszi lehetővé a jelenlegi tervekben szereplő rendkívül intenzív beépítést, a zöldterületek jelentős fogyását és a kulturális örökség veszélyeztetését.

Ezt szeretnénk kérni önöktől, és ezt szeretnénk kérni a fővárostól.
ELŐADÓ:
Válaszként csak egy mondat: hasonló tartalmú előterjesztést tettem, és reményeim szerint hasonló tartalmú határozat születik perceken belül.
ELNÖK:
Köszönöm szépen, most már nincs akadálya a szavazásnak, mindenki foglaljon helyet.
Tessék szíves lenni figyelembe venni, hogy a 2. határozati javaslatot visszavonta az előterjesztő, és az 1/b-t támogatja. Tehát most az 1/b-ről fogunk szavazni. (Csengetés.)
Kérem indítani a gépet! Az 1/b-ről szavazunk, egyszerű szótöbbséggel. (Szavazás.)
442/2006.(III.30.) Főv.Kgy.h.
A Fővárosi Közgyűlés úgy dönt, hogy a 48/1998. (X. 15.) Főv. Kgy. sz.
rendelet 7. § (1) bekezdésével összhangban a Budapest III. kerület, Óbudai (Hajógyári) sziget területére készült szabályozási tervvel nem ért egyet.
(30 igen, 0 ellenszavazat, 22 tartózkodás)
443/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy döntéséről az
érintett fővárosi kerületi önkormányzatot tájékoztassa.

Határidő: a határozathozatalt követő 3 héten belül
Felelős: dr. Demszky Gábor
(30 igen, 0 ellenszavazat, 22 tartózkodás)
ELNÖK:
Köszönöm szépen, megyünk tovább.

Az 5. napirendi pont következik, Ikvai úr előterjesztésében…
A napirend 5./ pontja: Javaslat Budapest Főváros Közgyűlése 24/1997. (V. 22.) Főv. Kgy. számú rendeletének módosítására.
ELŐADÓ:
Ikvai-Szabó Imre
HOZZÁSZÓLÓ:
Bihary Gábor
ELNÖK:
(Bihary Gábor: Főpolgármester-helyettes asszony, ügyrend!) Ja, bocsánat, igen – Bihary Gábor ügyrendben.
BIHARY GÁBOR (MSZP):
Már elnézést, főpolgármester-helyettes asszony, hogy kiabálok, de ha a monitort nem figyeli, talán a hangomat meghallja.

Nos, két ügyrendi észrevételem is támadt, egy második is menet közben. Az első, hogy az iménti közjáték többszörösen is SZMSZ-ellenes volt, megvan a rendje az ilyenfajta dolgoknak. A történtek ellen természetesen semmi kifogásom, ez hozzátartozik a Közgyűlés működéséhez, de a formát, azt hiszem, be kellett volna tartani.
A másik megjegyzésem pedig: lehet, hogy tévedek, de mintha Juharos úrnak lett volna egy módosító indítványa.
ELNÖK:
Nem nyújtott be módosító indítványt…
BIHARY GÁBOR (MSZP):
Nem volt – köszönöm szépen.
ELNÖK:
…úgyhogy ilyen indítvány nem volt.
Következik az 5-ös Ikvai úr előterjesztésében.
ELŐADÓ:
Tisztelt Közgyűlés! Egy igen rövid kiegészítés: jogszabály-változásokat vezetünk át a rendeletben a ’93. évi III. törvény szerint a szociális bizottság támogatása mellett.
ELNÖK:
Köszönöm. Kérdés, vita nem lévén határozathozatal következik. (Közbeszólások. – Balczó Zoltán: Egy pillanat!) Minősített szótöbbséggel határozunk. (Balczó Zoltán: Hozzászólás van!) Rendeletet alkotunk, minősített többséggel. (Zsinka László: Most miről van szó? – Közbeszólások.) Most tessék szavazni, mindenki szavaz! (Szavazás.)
A Fővárosi Közgyűlés megalkotja 15/2006. (…..) számú önkormányzati rendeletét a hajléktalanok pénzbeli szociális ellátásáról és a szociális ellátás egyes kérdéseiről szóló 24/1997. (V. 22.) Főv. Kgy. számú rendelet módosításáról.
(45 igen, 0 ellenszavazat, 0 tartózkodás)
ELNÖK:
A 6. napirendi pont következik: a „Budapest-Start” támogatási programról szóló önkormányzati rendelet, Ikvai úr előterjesztésében.
A napirend 6./ pontja: Javaslat a Budapest-Start támogatásáról szóló önkormányzati rendelet elfogadására.
ELŐADÓ:
Ikvai-Szabó Imre
HOZZÁSZÓLÓK:
Szőke László, Zsinka László, Sasvári Szilárd, Balczó Zoltán, Geberle Erzsébet, Wintermantel Zsolt, dr. Kupper András, Madarász Aladár, Gy. Németh Erzsébet, dr. Tiba Zsolt
ELNÖK:
Öné a szó.
ELŐADÓ:
Igen Tisztelt Közgyűlés! Csak nagyon röviden: a 2005. évi CLXXV. törvény teszi lehetővé azt, hogy megteremtődjenek az öngondoskodás feltételei a gyermekszülést követően a család, a háztartás, a rokonság számára. Mindenki számára viszont nincs meg az az anyagi feltétel, hogy egyenlően, egységesen, esélyegyenlően hozzá tudjon járulni ehhez a számlához. Ezért a javaslat arra irányul, hogy a rászorultság elvén Budapest Főváros Önkormányzata nyújtson lehetőséget arra, hogy anyagi szegénység, pénzbeli szegénység miatt a család ne maradjon ki abból a lehetőségből, amelyet mindenki számára a törvény keretszabályként megteremt. Ezért az indítvány lényegeként a kormány által biztosított, illetve a parlament által biztosított 40 ezer forint mellé 20 ezer forint egyszeri támogatást javasolunk biztosítani, amelyre a fővárosi költségvetés a forrást biztosította.

Szeretném jelezni a tisztelt Közgyűlésnek, hogy a szociális bizottság egyhangúlag támogatta a javaslatot. Továbbá jelzem, hogy a 07., valamint 028. módosító indítványokat nem áll módomban befogadni. Endrédy úr javaslatára, annak is a 7. pontjára annyit reagálnék, ha itt lenne a teremben, hogy a Budapestiek Esélyegyenlőségéért-díj működik a kitüntetési szabályokról szóló rendelet alapján, amely kezeli ezt a problémát, amire ő indítványt tesz.
ELNÖK:
Köszönöm szépen. Tisztelt Képviselőtársaim a teremben! Olyan fantasztikus alapzaj van, hogy egyszerűen nem tudjuk egymást megérteni. Kérem szépen, akinek beszélgetnivalója van, hagyja el a termet, és ne itt beszélgessen!

Szőke László kérdez, öné a szó.
SZŐKE LÁSZLÓ (MDF):
Köszönöm szépen. Az előterjesztőtől szeretném megkérdezni, történt-e előzetes tárgyalás, illetve történtek-e tárgyalások bankokkal, és hogy hol, milyen kondíciókkal lehetne ezt az összeget elhelyezni.
Köszönöm szépen.
ELNÖK:
Zsinka László kérdez.
ZSINKA LÁSZLÓ (MIÉP-Jobbik): 
Tisztelt Közgyűlés! Készült-e számítás arról, hogy mire az első babakötvényt igénybe veszi felnőttként, 18 évesen az első gyerek aki kap ebből, mennyi pénz kerül addig a pénzintézetekhez ebben a 18 évben? Körülbelül mennyi, mert nagyjából lehet tudni, mennyi gyerek születik Budapesten, az a 20 ezer forint mennyit fog érni a bankoknál?
ELNÖK:
Köszönöm. Sasvári Szilárd kérdez, öné a szó.
SASVÁRI SZILÁRD (Fidesz-MKDSZ):
Köszönöm szépen. Tisztelt Főpolgármester-helyettes Asszony! Két kérdésem van. Miután mindannyian tudjuk, hogy Magyarországon sajnos egyre kevesebb gyermek születik, és azt látjuk, hogy a különböző hitelfelvételek kapcsán egyre nagyobb teher várható a következő nemzedékre annak visszafizetése kapcsán, ezért tényleg ne tekintsék költői kérdésnek azt, hogy miután lehet tudni, körülbelül hány gyermek születik a következő időszakban – legalábbis statisztikai alapon lehet tudni –, ezért kérdezem azt, hogy az a 150 milliárdos bruttó hitelállomány, amit csak Budapest vett föl, mennyit jelent a születendő gyerekek esetében. Aki megszületik Budapesten, kap tehát egyszer 20 vagy 40 ezer forintnyi babakötvényt, és ha a hitelfelvételt nézem, akkor minden gyerekre esik a 150 milliárdból valamennyi, hiszen bizonyos ideig eltart, amíg ezeket a hiteleket törleszteni kell.
A második kérdésem pedig (A gép jelzi az időkeret leteltét.) – most már csak röviden – annyi, hogy mikor akarják elhelyezni ezt az összeget a bankokban. Mikor: ma, holnap? Költségvetési szempontból kérdezem.

Köszönöm szépen.
ELNÖK:
Az egy perc letelt. Az előterjesztő válaszol a feltett kérdésekre.
ELŐADÓ:
Tisztelt Közgyűlés! Sorban válaszolok a négy kérdésre, illetve a három plusz egyre – a negyedik, költői kérdésre nyilván költői választ fogok adni.

A bankokkal a Fővárosi Önkormányzat nem tárgyalt, mert törvény alapján jár el. A törvény teszi lehetővé a települési és helyi önkormányzatok számára, a törvény betűje, hogy vagy csatlakoznak az életkezdési támogatáshoz, vagy nem. Az indítványunk formailag teljes egészében a törvényre alapul. A tárgyalást és a közbeszerzést a versenyeztetési szabályok szerint a magyar államnak kellett lebonyolítani. Amint a frakcióvezető úrnak el tetszik olvasni részletesen a javaslatot, annak a lényege az, hogy kell rendelkezni megelőzően a Start-számlával a delikvensnek, még mielőtt hozzánk fordul a jogosultságot megállapítandó.

Ugyanezen oknál fogva a „mennyit ér” kérdése: a kormányzat, illetve az előterjesztő végeztetett el számításokat, amelyek alapján 1,2-1,7 millió forintra taksálják a hozamát, azzal a kétszeri kiegészítéssel, amelyet a törvény garantál. A főváros 20 ezer forintjával ez csekély mértékben változik. Nem az volt a szándék az előterjesztéskor, hogy valamilyen önálló indítványt tegyünk, hanem hogy kapcsolódjunk ahhoz a kezdeményezéshez, amelyre a parlament törvénnyel felhatalmazott bennünket.
Mikor indul el? A rendelet hatályba léptetését követően azonnal elindul a jogosultság megállapítása, és a 2005. december 31-e után születettek számára a támogatás folyósítását azonnal megkezdjük, a 120 napos eljárási határidőre tekintettel.

A költői kérdésre nyilván költői választ vár tőlem Sasvári úr. Egy üres halmaz és egy teli halmaz egyesítését szándékozza itt képviselőtársam elvégezni – a dolognak így értelme nincs. A Fővárosi Önkormányzat saját költségvetéséből, amelyet 2006-ra rendeletében megalkotott, forrást biztosított erre a feladatra, ezt a feladatot előkészítettük, és most előterjesztem. A javaslat erre, és nem másra vonatkozik.
ELNÖK:
Köszönöm. A vitában Balczó Zoltán jelentkezett.
BALCZÓ ZOLTÁN (MIÉP-Jobbik): 
Elnök asszony, köszönöm a szót. Tisztelt Közgyűlés! Természetesen önmagában örvendetes az, hogy a gyermekvállalás elősegítése érdekében ez a törvény megszületett, és itt talán az is mindegy, hogy 2005. végén a kampánynak ebben szerepe van, vagy nincs. Itt legalább nem arról van szó, hogyha bizalmat kapunk, akkor még mi mindent csinálnánk – ez legalább egy konkrét törvényjavaslat.

Ha jól emlékszem, Demszky főpolgármester úr már ilyen típusú kezdeményezést, legalábbis a sajtóban néhány éve megtett – százezer forintos összegre emlékszem. Lehet, hogy a forint értéknövekedése azóta ilyen módon változott, hogy ez az összeg is megfelelő.
Nézzük meg azt, hogy Budapest mit tehet ebben az ügyben. Valóban, ahogy az előterjesztő mondta, önálló konstrukcióban is támogathatta volna a gyermekvállalást, vagy csatlakozik ehhez a törvényben meghatározott programhoz. A törvény alanyi jogon juttatja ezt, nem rászorultsági elven. Természetesen az első döntési pont az lehetett volna, vagy lehet, hogy nyilván mérlegelte az állam amikor így döntött, hogy adott esetben évente 16 ezer megszületendő budapesti gyermek esetében az anyag ezt tartalmazza. Én a szóbeli kiegészítést elfogadnám, de ön ezt írta, hogy 16 ezer; az egyik lehetőség az lett volna, hogy mi is alanyi jogon próbáljuk ezt a többletet adni, de természetesen elfogadom, hogy azt az utat járjuk, hogy rászorultság alapján.
Ami viszont számomra elfogadhatatlan, hogy vajon a rászorultságnak a gyermekvállalás tekintetében az a mércéje, az a szint, amelyet leír az anyag, hogy a rendszeres gyermekvédelmi kedvezményre való jogosultság, ez a feltétele, vagy tartós, átmeneti nevelés, gyámhivatal határozatával, és meg is mondja, hogy ez körülbelül 4 ezer gyermek. Ezzel tehát mi azt állítjuk, hogy Budapesten a születendő gyermekek, családok csak egynegyede az, amely rászorult, és háromnegyede esetében a gyermekvállalás nem ró olyan terheket, amit mi ezzel támogatnánk. Én ezt az arányt tartom helytelennek.
Még egyszer mondom: az előterjesztésben közölt számadatokból világosan az következik, hogy ebben a konstrukcióban a budapesti születendő gyermekek, családok tekintetében egynegyedet tekintünk rászorultnak, tehát én azt hiszem, hogy beszorozva a húszezer forinttal, bizony, ezt a szintet emelhettük volna. Persze, erre lehet egy válasz, hogy csak ez az objektív mérce, és a rendszerváltás tizenhatodik évében a szürke-, feketegazdaság, a jövedelmek pontos mérhetetlensége alapján ezt a rászorultsági kategóriát tekintjük objektívnek, mégis azt mondom, hogy ez nagyon beszűkíti azokat a családokat, akiket mi ennek alapján végül is jogosultnak érzünk, mint hátrányos helyzetben lévőket. Köszönöm szépen.
ELNÖK:
Geberle Erzsébet következik.
GEBERLE ERZSÉBET, a Szociálpolitikai és Lakásügyi Bizottság elnöke: 
Köszönöm szépen a szót, főpolgármester-helyettes asszony. Én egy kicsit zavarban érzem magam, mert ugyanaz a vita folyik le itt a Közgyűlésben, ami a szakbizottságban. Ugyanazok a kérdések hangzottak el a szakbizottságban a napirend tárgyalásánál, de – Balczó úrnak mondom – az önök pártfrakciójának képviselői ott ülnek ebben a szakbizottságban, és talán meg lehetett volna kérdezni, hogy milyen vita folyt le e napirend kapcsán. Pontosan két olyan dolgot emelt ki a bizottság, és üdvözölt e napirend tárgyalásánál, egyrészt a rászorultsági elvet, amit Balczó úr is említett, másrészt pedig a kormányzati programhoz való rácsatlakozást, ami meglehetősen egyszerűvé teszi ennek adminisztrálását.
Arra szeretnék tehát mindenkit kérni, hogy ne folytassunk le a Közgyűlésben szakbizottsági jellegű vitákat. Ezekre a kérdésekre a szakbizottságban mindenki választ tudott kapni, Dancsecs úr is ott ült, tehát azt gondolom, hogyha egy ilyen előterjesztést egyhangú szavazással, az ellenzék támogatásával is megszavaz a bizottság, akkor az ilyen vitának nem itt van a helye, hanem a szakbizottsági vitán. Köszönöm szépen.
ELNÖK:
Wintermantel Zsolt!
WINTERMANTEL ZSOLT (Fidesz–MKDSZ): 
Köszönöm szépen, bár félve kezdem a hozzászólásomat, mert fura volt hallani, hogy egy liberális politikus a képviselő jogát elvitatja, hogy egy rendeletalkotásnál a Közgyűlésen kérdést vagy vitát folytasson, tehát egy kicsit bátortalan vagyok, de mégis önmagában öröm az, hogy a főváros egyáltalán úgy döntött, hogy csatlakozni kíván a babakötvény-programhoz. Igenis, ez fontos népesedési politika miatt is, és egyáltalán az ország elemi érdeke, hogy több születendő gyerek legyen, én viszont azt gondolom, hogy a jelen előterjesztés elhibázott, vagy mondhatnám azt is, hogy árulkodó. Árulkodó azért, mert az előterjesztés szerint és a törvénnyel összhangban azt a támogatást, amit most a főváros kiegészítésként odaad, ugyanúgy, mint az állami támogatást, a gyermek 18 éves korában, vagy akkor már ifjú felnőtt, lehet felvenni, hozzányúlni, viszont a főváros előterjesztése azt mondja ki, hogy rászorultsági elven kívánja odaítélni ezt a támogatást.
Álságos, és önmagáért árulkodó a főváros SZDSZ-es vezetésének a hozzáállása, ugyanis ezzel azt mondjuk ki, hogy aki most szegény, az 18 év múlva is szegény lesz. Ezzel ezt mondjuk ki, hiába nevet, tisztelt főpolgármester-helyettes úr, ugyanis mostani állapot szerint ítéljük oda ezt a támogatást, amit majd 18 éves korában vehet fel az ifjú felnőtt, tehát most döntjük el, hogy ő 18 éves korában is, amikor a pénzhez hozzájut, szegény lesz. Mi van azokkal a gyerekekkel, akik három, négy, öt év múlva kerülnek abba a helyzetbe, hogy sajnos, ebbe a szegény sorba kerülnek, és akkor ők már nem kapják meg ezt a támogatást? Azt gondolom tehát, hogy ezen nem mosolyogni kellene, főpolgármester-helyettes úr, hanem elgondolkodni. Ez álságos és árulkodó, és az önök gondolkodását nagyon jól példázza. Köszönöm szépen.
ELNÖK:
Szőke László!
SZŐKE LÁSZLÓ (MDF):
Tisztelt Főpolgármester Úr! Tisztelt Közgyűlés! Sajnálom, hogy a Szociálpolitikai és Lakásügyi Bizottság elnöke nincs itt, de majd elmondom úgy, mintha itt lenne. Egyrészt az MDF képviselője is támogatta ezt a javaslatot; frakcióülésen felülbíráltuk, nem tudjuk elfogadni, és nem tudjuk támogatni. Szeretném megindokolni, hogy miért.
A főváros előtt valóban két lehetőség volt: az egyik, hogy csatlakozik az államihoz, a másik pedig, hogy önálló támogatási rendszert dolgoz ki – ez a két lehetőség volt. 028. szám alatt benyújtottunk egy módosító javaslatot: ez az önálló támogatási rendszerre vonatkozik.

Miért nem támogatjuk a benyújtott elképzelést? Egyrészt nem tudjuk elfogadni a rászorultsági alapot. Egyetértünk Wintermantel Zsolttal abban, hogy ma nem lehet megmondani, hogy 18 év múlva melyik gyermeknek lesz szüksége erre a támogatásra, és melyiknek nem. Ezzel azt tételezzük fel, hogy akinek ma szüksége van erre az összegre, annak 18 év múlva is szüksége lesz rá, illetve akinek ma nincs szüksége rá, az 18 év múlva sem szorul rá; ez nem biztos, hogy így van, még ha el is ismerem azt, hogy a nagy számok törvénye alapján nagyjából így fog működni az egész kérdés.
Nem tudjuk tehát elfogadni a rászorultsági alapot, különösen nem a rászorultsági alap szintjének meghatározását, mert gyakorlatilag a születendő gyermekek háromnegyedét kizárjuk ebből a támogatási rendszerből, ráadásul a rászorultsági alap révén tovább kell növelni a Főpolgármesteri Hivatal köztisztviselői állományát kettő fővel. Ha az előterjesztésben lévő számokat visszaosztjuk, ez évi 12 millió forint, ami 600 gyermek 20 ezer forintos támogatását teszi lehetővé. Budapest Főpolgármesteri Hivatala úgyis azzal dicsekedhet, hogy talán európai viszonylatban ennek a városnak van a legnagyobb alkalmazotti állománya, amit most tovább növelünk; a stockholmi főpolgármesteri hivatalnak kevesebb, mint fele ennyi dolgozója van.
Az összeggel kapcsolatban: ez a 20 ezer forint kicsit nevetséges. Példaként mondanám, hogy Budapest XI. kerülete 2000. óta növekvő összegben, jelenleg 64 500 forint értékű támogatást ad alanyi alapon minden, XI. kerületben születetett gyermeknek egy vásárlási utalvány formájában, és közben Budapest XI. kerületében volt jobboldali és jelenleg egy baloldali vezetés van. Mindkét vezetés politikai színtől függetlenül fontosnak tartotta, hogy a támogatás összege növekedjen. Még egyszer: jelenleg ez 64 500 forint. De mondhatok esztergomi példát is: Esztergom városában bankban helyezik el az összeget, 500 ezer forint értékű támogatást adnak az Esztergom városában született gyermekeknek. Ehhez képest a 20 ezer forintos támogatás, főpolgármester úr, egyszerűen nevetséges.

Végeredményben tehát a módosító javaslatunk lényege az lenne, hogy az azonnali támogatás maradna 20 ezer forint. Úgy gondoljuk, hogy ez az előterjesztés a választási kampány része, nem ad valódi támogatást a családoknak, az egész egyre jó: hogy a főváros kipipálhassa ezt a problémát, hogy megoldotta. Segítség a családoknak, nem vitatjuk el, de olyan minimális segítség, hogy éppen ezért nem tudjuk támogatni.

Köszönöm szépen.
ELNÖK:
Zsinka László következik.
ZSINKA LÁSZLÓ (MIÉP-Jobbik): 
Tisztelt Közgyűlés! Ez része a választási kampánynak, ugyanúgy, mint ahogy a tegnapi miniszterelnöki látogatás is az volt. Hiszen ha valóban komolyan gondolták tegnap, hogy Budapest-szerződést írnak alá, akkor meghívják a főváros összes frakciójának a vezetőit arra az eseményre, nem két párt írja csupán alá. Mivel ez történt, nem lett volna helye a tegnapi Gyurcsány-látogatásnak a Fővárosi Önkormányzat épületében, hanem valamelyik párthelyiségben lett volna a helye. Ez egy ugyanolyan kampányfogás, mint most a babakötvény: nesze semmi, fogd meg jól!
Ikvai úrtól azt kérdeztem, hogy 18 év alatt mennyi pénz halmozódik fel a bankokban körülbelül. Nem egy embernek mennyi pénze lesz, tehát nem a mostani 20 ezer forint mennyit fog érni 18 éves korában, hanem összességében mennyivel konszolidálják a bankokat, akik ebben részt vesznek 18 évig, hiszen addig garantált, hogy ehhez a pénzhez senki nem nyúl hozzá. Ha valóban azt akarnák segíteni, hogy több gyerek szülessen Magyarországon, akkor a pártprogramjukban benne lenne mondjuk a főállású anyaság támogatása, Budapesten pedig közvetlenül adnák – ahogy az előttem szóló elmondta – a támogatást minden születendő gyermek után. Ha meg csak rászorultsági alapon akarják, azt nagyon rossz dolognak tartom, mert akkor végképp nem felel meg a kötvény jellegének. Az sem jó egyébként, amit Szőke úr mondott, hogy aki pályázik rá, vagy kéri. Nem, vagy jár mindenkinek, vagy senkinek. Én azt mondom, hogy senkinek, viszont adjanak mindenkinek azonnal pénzt, közvetlenül akkor, amikor megszületik a gyerek a családban, akkor szükséges.
Önökből árad egy óriási pesszimizmus ebben az ügyben, hiszen ezzel, hogy mostani rászorultsági alapon akarják adni, azt mondják ki, hogy 18 évig nem fognak változni a jövedelmi viszonyok, tehát aki most szegény és rászorul, az 18 év múlva is rá fog szorulni. Ennél pesszimistább gondolkodás nem is lehet. Ez maga a nemzethalál, akik így gondolkodnak, hogy 18 évig ezek az emberek ugyanolyan szegények lesznek, mint most. Nem is tudom, hogy ilyennel hogy jöhettek elő. A kötvény szelleme legalább nem ez volt, hanem az, hogy jusson mindenkinek, tehát a törvénynek ez a szelleme. Ezt a rászorultsági elvvel még hígítani teljesen téves dolog.
Én eleve a kötvényről szóló törvényt is abszolút rossznak tartom; felesleges dolog, csak a bankokat pénzeli, a bankoknak ad biztos pénzt, hosszú ideig azt csinálhatnak vele, amit akarnak, csak megvan, hogy mikor kell először fizetni. Nagyon nagy hiba. Nem a bankokat kell konszolidálni, hanem az embereket, ők most azonnal szorulnak rá.
ELNÖK:
Balczó Zoltán!
BALCZÓ ZOLTÁN (MIÉP-Jobbik): 
Köszönöm a szót. A fontos tartalmi hozzászólás után némileg formai lesz az enyém, de talán mégis a képviselői jogokkal foglalkozik. Az, hogy a szakbizottság megtárgyalta és egyhangúlag támogatta, nem jelenti azt, hogy a szakbizottságban sem hangzott el esetleg olyan felvetés, amelyik az egyhangú támogatás ellenére bizonyos szempontokat hiányol. Más bizottság is tárgyalta, ott adott esetben nem volt egyhangú a támogatás. Tehát amíg az SZDSZ nem nyújt be egy olyan rendeletmódosítási javaslatot, hogy szakbizottság által megtárgyalt rendelet esetén a Közgyűlésben vitának helye nincsen, addig én változatlanul élni kívánok azzal a képviselői jogommal, hogy elmondjam az adott rendeletről a véleményemet.
Még egyszer hangsúlyozom, én nem azt emeltem ki, hogy alanyi jogon járjon, hanem a hozzászólásom lényege az volt, hogy számomra az előterjesztésből kirajzolódó jogosultság azt jelzi, hogy körülbelül a születendő gyermekek egynegyede lesz, aki ebben a támogatásban részesül, és én ennél nagyobb arányt ítélek rászorultnak. Csupán erről volt szó. Köszönöm.
ELNÖK:
Kupper András!
DR. KUPPER ANDRÁS (Fidesz-MKDSZ):
Köszönöm a szót, főpolgármester-helyettes asszony. Tisztelt Közgyűlés! Nagyon sok szakmai kifogás hangzott már el ezzel az előterjesztéssel kapcsolatban. Én természetesen minden kifogással egyet is értek, hiszen az egyik legsúlyosabb problémája ennek a javaslatnak, hogy egy egyszeri és ráadásul olyan pénzeszközzel járul hozzá, ami gyakorlatilag nem old meg semmilyen problémát, még szociális problémát sem képes egy ilyen támogatás megoldani. Pláne, ha hozzávesszük, hogy ehhez a forráshoz a fiatalok az életkezdésükkor, 18 éves korukban fognak hozzájutni, egészen nevetséges arról beszélni, hogy egy 20 ezer vagy akár 40 ezer forintos összeggel az életkezdésüket meg tudjuk támogatni. A szociális alapon történő osztással pedig már sok képviselőtársam foglalkozott, erre már nem térnék ki.

Az előterjesztő arról tájékoztatott bennünket, hogy nem önálló konstrukciót dolgozott ki, hanem csatlakozott a törvény adta lehetőségekhez. Valóban ez lehet igaz, de ezt bután tette, nem kellő megfontoltsággal. Arra kérem tisztelt képviselőtársaimat, hogy lapozzák fel a 47. számú, kötetbe kötött előterjesztést. Bár a mellékletei nem szerepelnek a kötetben, de ez egy valódi konstrukciót tartalmazó előterjesztés. Arra kérem a levezető elnök asszonyt, hogy ezt tekintse módosító indítványnak. Tehát a 47-es előterjesztésünket, amely egy komplett rendelettervezetet tartalmaz, tekintse a Közgyűlés módosító indítványnak, és azt kérem, hogy a Közgyűlés először erről szavazzon.
Az előterjesztésünk egyébként arról szól, hogy azoknak a családoknak, akik ezt a Start-számlát megnyitották, évente folyósítsunk 12 ezer forintot erre a számlára, és az éves költségvetési rendeletünkben dönthetnénk erről az összegről, ha a főváros jobb anyagi körülmények közé kerül, esetleg ezt az összeget évről évre emelni lehetne. Így körülbelül a tízszereséhez juthatnának hozzá a gyerekek annak a pénznek, amit a kormány tervezett a gyerekeknek Start-számla formájában biztosítani.

De ugyanúgy, ahogy az imént a Hajógyári-szigettel kapcsolatban láttuk, egy-egy előterjesztésnek nem önmagában van csak értékelhető helye az előterjesztések között; mindig meg kell vizsgálni, hogy ez az előterjesztés milyen más előterjesztésekkel együtt értékelhető. Ha például a Hajógyári-szigetről gondolkozunk, akkor valóban mérlegelnünk kell azt is, hogy a városban hol épülnek még kongresszusi központok, hogyan tesszük tönkre a fővárosban már megindult fejlődési pontokat, gócpontokat, csomópontokat, és milyen városszerkezeti hatásokat érünk el. Ugyanúgy a városnak azt is vizsgálnia kell egy ilyen Start-számla esetében, hogy egyébként mit okozunk más döntéseinkkel a város és lakói életében.
Itt most hadd emlékeztessek egy múlt heti, nagyon szomorú eseményre. Demszky Gábor aláírt egy 25 milliárdos hitelszerződést, és nem átallotta megünnepelni ezt a hitelszerződést. Egész egyszerűen cinikusnak nevezhető az a mondat, amely a következőképpen szól Demszky Gábor szájából: „A hitelek felvételével az a célunk, hogy ne a mai adófizetők fizessék ki előre a város építésének összes költségét, hanem a következő generációk is hozzá tudjanak azokhoz járulni.”
Engedtessék meg, hogy ezt akár Kovács Pisti nevében visszautasítsam. Demszky Gábor most azokra a gyerekekre hivatkozva adósítja el a várost, akiknek majd vissza kell fizetniük ezt a hitelt, akiknek egyébként a hitel egy főre jutó összegénél sokkal kevesebbet akarunk adni Start-számlára. Ez olyan végtelenül cinikus hozzáállás a város egészéhez, hogy ezzel az előterjesztéssel sem rendbe tenni nem lehet semmit, sem egyetlenegy problémát megoldani nem lehet.

Köszönöm szépen.
ELNÖK:
Madarász Aladár következik.
MADARÁSZ ALADÁR (SZDSZ):
Kedvetlenül mondom, Kupper úr utolsó megjegyzése olyan szintű, amire muszáj reagálni. Remélem, ha a Fidesz valaha lakáshitel-programot valósít meg, akkor észbe veszi ezt a figyelmeztetést, ezért cinikus módon azt mondja, hogy nem adósítjuk el az embereket, nem teszünk terheket a nyakukba, nehogy valakinek azt valaha vissza kelljen fizetni, inkább megakadályozzuk.
Még egy megjegyzés: ajánlanám Kupper úr figyelmébe, hogy frakcióvezető elődjeként egy bizonyos úriember itt szokott idézni klasszikus közgazdászokat. Nos, egy igen fontos közgazdász, Joseph Alois Schumpeter azt írta a huszadik század elején, hogy a kapitalizmus lényege a hitel. Lehet, hogy ő ezt még nem hallotta. (Zsinka László: Volt egy magyar, aki ezt már sokkal korábban mondta, úgy hívták, hogy Széchenyi István.)
ELNÖK:
Gy. Németh Erzsébet!
GY. NÉMETH ERZSÉBET (MSZP):
Köszönöm a szót, főpolgármester-helyettes asszony. Szeretném kérni, hogy pontonként szavazzunk majd az előterjesztésről. Frakciónk továbbra is fenntartja azt a véleményt, hogy a babakötvénnyel természetesen egyetértünk, nagyon fontosnak tartjuk, de úgy ítéljük meg, hogy külön hivatali létszámbővítést ez nem indokol. Köszönöm szépen.
ELNÖK:
Köszönöm. A vitát lezárom. Az előterjesztőé a zárszó joga.
ELŐADÓ:
Tisztelt Fővárosi Közgyűlés! Kedves Képviselőtársaim! Rendkívül sajnálom, hogy az elhangzottak ellenére szakmai vitára nem került sor. Egy nagyon kellemes politikai vita zajlott, a választásokra tekintettel mindenkinek jogában áll kihasználni ezt a remek lehetőséget, különösen, hogy az interneten a budapestiek élőben közvetíthetik az ellenzéknek azt a véleményét, hogy nem óhajtja támogatni azt, hogy a Budapesten megszületettek egy kicsit többet kapjanak az életkezdésükre.
Tisztelt Képviselőtársaim! Én úgy minősítem ezt a vitát, mint a klasszikus viccben, amelyben mindenkinek ugyanaz jut eszébe: vagy ne adjunk semmit, vagy osztogassunk csak úgy, mert az nagyon jó. Ez a javaslat nem erre vonatkozik. Ez a javaslat arra vonatkozik legitimista módon, hogy a 2005-ben elfogadott törvényt egészítsük ki, tehát ne vállaljon Budapest Főváros Közgyűlése olyasmit, ami egyrészt nem dolga – dolga viszont a települési önkormányzatoknak –, másrészt pedig költségvetését tekintve szétverné azt, mint akár Kupper úr javaslata, amely egyébként 4,5 milliárd forintba kerülne, körülbelül 240-250 ezer jogosultat létesítve, teremtve, hozva létre, amihez nemhogy 2, hanem 42 köztisztviselő se lenne elegendő.
Tisztelt Képviselőtársaim! Valami hasonló vita zajlott le – mivel nem voltam ott abban a Közgyűlésben, csak gondolom – 1995-ben, amikor nem volt más, jobb ötlete az ellenzéknek, mint nemmel szavazni a társasházi felújításokról. A rendszer bevált, működik, évente százas nagyságrendű ház tudja cáfolni az önök állításait. Valószínűleg ilyen vita zajlott le akkor is, amikor a rezsitámogatási rendszerről tárgyalt a Közgyűlés. Az ellenzéknek akkor is volt más ötlete: ne adjunk ilyen támogatást, ne hozzunk létre ilyen rendszert. Hatvanezer háztartás cáfolja évente az önök okfejtéseinek az ellenkezőjét.
Most egy ugyanilyen zajlott le – a vita természetszerűleg politikai volt és nem szakmai –, ami arra vonatkozik, hogy Budapest kiegészít egy rendszert, kapcsolódik egy rendszerhez, amely az öngondoskodásra épít, a központi kormányzat által megteremtett lehetőségre pedig hozzátesz, figyelve, kihasználva azt a lehetőséget, hogy a törvény a gyermek 18. életévéig tartó életidőben rászorultsági alapon ad kiegészítést.
Ezt a rászorultsági alapelvet veszi át a javaslat, figyelve arra, hogy azok a háztartások, ahol gyermek születik, nem egyforma jövedelemmel rendelkeznek, vannak szegényebb és vannak gazdagabb háztartások. A szegényebb háztartások pedig nem képesek saját erejükből teljes egészében vagy maradéktalanul hozzájárulni ehhez, ha pedig a törvény erejénél fogva a települési és a helyi önkormányzat ehhez a szabály szerint – tehát nem külön eljárásban, tudniillik akkor elveszítenénk a kamatkiegészítést – járul hozzá, akkor megkapja hozzá a támogatást. Ezért volt az a válaszom Zsinka úrnak ezek szerint teljesen másra vonatkozó kérdésére, hogy a gyermek a 18. életévében mintegy 1,2-1,7 millió forintos támogatáshoz juthat a kormány és a főváros együttes támogatása révén.
Nagyon sajnálom, hogy a Fidesz szociális szakpolitikusainak a legjobb ötlete az volt, hogy ne adjunk ilyen támogatást. Annak ellenére jelzem ezt, hogy Kupper úr tizenkétszer ekkora forrást igénylő javaslatát csakugyan nem tudom támogatni.
Tisztelettel jelzem, hogy nem fogadom be a módosító indítványokat. Endrédy úr módosító javaslatára már reagáltam. Egyetértek annak szemléletével, hogy ismerjük el ezt a fajta tevékenységet, de erre nem kell új díjat alapítanunk, mert az Esélyegyenlőségért-díj erre tökéletesen alkalmas. Köszönöm szépen.
ELNÖK:
Csengetést kérek! Szavazni fogunk. Három módosító javaslat van előttünk, egyiket sem támogatja az előterjesztő. Természetesen mind a háromról szavazni fogunk.
Először a 028. sorszámon kiosztott MDF-es módosító indítványról szavazunk. Az előterjesztő nem támogatja. Kérem a gépet indítani! (Szavazás.)
444/2006.(III.30.) Főv.Kgy.h.
A Fővárosi Közgyűlés nem fogadja el az MDF módosító indítványát,

mely szerint:

„1.) megalkotja a …/2006. (….) sz. önkormányzati rendeletét a Budapest-Kelengye támogatásról az 1. sz. melléklet szerinti tartalommal.
Határidő: azonnal
Felelős: dr. Demszky Gábor

2.) biztosítja a „Budapest-Kelengye” támogatás pénzügyi végrehajtásának költségvetési fedezetét a Fővárosi Önkormányzat mindenkori költségvetésében.

Határidő: az éves költségvetési rendelet elfogadása
Felelős: dr. Demszky Gábor”
(12 igen, 37 ellenszavazat, 5 tartózkodás)
ELNÖK:
Következik Endrédy úr 7. sorszámú módosító indítványa, amit az előterjesztő nem támogat. Kérem a gépet indítani! (Szavazás.)
445/2006.(III.30.) Főv.Kgy.h.
A Fővárosi Közgyűlés nem fogadja el dr. Endrédy István módosító
indítványát, mely szerint:
„A Fővárosi Közgyűlés úgy dönt, hogy

6. Minden eszközzel segíti és hozzájárul annak a nevelési célnak a megvalósításához, amely az élet fontos részének tekinti a gyermeket, a gyermek nevelését.

7. Kialakítja, megvalósítja és alkalmazza az elismerésnek és megbecsülésnek azt a rendszerét és módját, amely lehetővé teszi a gyermeket vállalók és a gyermeket nevelők kiemelt megbecsülését, annak érdekében, hogy úgy is csökkentse a társadalomban a gyermeket nevelők hátrányos megkülönböztetését.
Határidő: 60 nap
Felelős: dr. Demszky Gábor”
(14 igen, 34 ellenszavazat, 1 tartózkodás)
ELNÖK:
Most a Fidesz képviselőcsoportjának módosító javaslata következik, amely a bekötött kötetben a 47. sorszámot viseli. Az előterjesztő nem támogatja. (Zsinka László: Ügyrendben kérek szót.) Nincs ügyrend szavazás közben. (Zsinka László: Nem tudjuk, miről szól, mert nincs benne a kötetben és a gépen sincs rajta.) Módosító javaslatként kérte Kupper úr. (Zsinka László: Nem tudjuk, miről van szó!) Tiba úré a szó.
DR. TIBA ZSOLT főjegyző: 
Tisztelt Közgyűlés! Jó néhány hónappal ezelőtt a Közgyűlés Informatikai Bizottságának kezdeményezésére, elnök úr személyes felszólalására az a döntés született, hogy nem szabad kiküldeni, de a CD-n rajta van. (Zsinka László: De a gépen nincs rajta!)
ELNÖK:
Erről akkor is szavazni fogunk. Ügyrendi vita nincs a szavazás alatt. Kupper úr módosító javaslatáról szavazunk, amit nem támogat az előterjesztő. Kérem a gépet indítani! (Szavazás.)
446/2006.(III.30.) Főv.Kgy.h.
A Fővárosi Közgyűlés nem fogadja el dr. Kupper András módosító
indítványát, mely szerint:

„A Fővárosi Közgyűlés úgy dönt, hogy megalkotja a fiatalok életkezdési támogatásának fővárosi kiegészítéséről szóló .../2006. (….) Főv. Kgy. számú önkormányzati rendeletét az 1. számú melléklet szerinti tartalommal.”
(13 igen, 39 ellenszavazat, 0 tartózkodás)
ELNÖK:
Most következnek a döntési javaslatok pontonként. Az 1. pontban rendeletet alkotunk minősített többséggel. Kérem a gépet indítani! (Szavazás.)
A Fővárosi Közgyűlés megalkotja 16/2006. (…..) sz. önkormányzati rendeletét a Budapest-Start támogatásról az 1.sz. melléklet szerinti tartalommal.
(49 igen, 5 ellenszavazat, 1 tartózkodás)
ELNÖK:
A 2. pont is minősített többséget igényel. Kérem a gépet indítani! (Szavazás.)
447/2006.(III.30.) Főv.Kgy.h.
A Fővárosi Közgyűlés biztosítja a „Budapest-Start”támogatás pénzügyi
végrehajtásának költségvetési fedezetét a Fővárosi Önkormányzat mindenkori költségvetésében.
Határidő: az éves költségvetési rendelet
elfogadása
Felelős: dr. Demszky Gábor
(48 igen, 5 ellenszavazat, 1 tartózkodás)
ELNÖK:
A 3. pont egyszerű szótöbbséget igényel. Kérem a gépet indítani! (Szavazás.)
448/2006.(III.30.) Főv.Kgy.h.
A Fővárosi Közgyűlés nem fogadja el a határozati javaslat 3. pontját,
mely szerint:

„3.) a Főpolgármesteri Hivatal köztisztviselői létszámát 2006. április 1-jei hatállyal 2 fővel megemeli, egyidejűleg a Főpolgármesteri Hivatal köztisztviselői létszámát 1084 főben állapítja meg.
Határidő: 2006. április 1.
Felelős: dr. Demszky Gábor”
(15 igen, 38 ellenszavazat, 2 tartózkodás)
ELNÖK:
A 4. pont minősített szótöbbséget igényel. Kérem a gépet indítani! (Szavazás. – Wintermantel Zsolt: Miért szavazunk a 4. pontról, amikor a 3. pontot nem fogadtuk el?) Mert lehet.
449/2006.(III.30.) Főv.Kgy.h.
A Fővárosi Közgyűlés nem fogadja el a határozati javaslat 4. pontját,
mely szerint:

„4.) a Főpolgármesteri Hivatal köztisztviselői létszámának 2006. április 1-jétől 2 fővel történő emeléséhez szükséges pénzügyi fedezetet biztosítja.

Csökkenti a „9300 Általános tartalék” cím előirányzatát 8.066 eFt-tal, és ezzel az összeggel egyidejűleg megemeli a „7101 Igazgatási apparátus kiadásai” cím kiadásai előirányzatát 2006. április 1-jei hatállyal, tartós jelleggel
ebből
- személyi juttatások (8 hóra) 6.493 eFt
- munkaadókat terhelő járulékok
(8 hóra) 1.573 eFt.”
(16 igen, 36 ellenszavazat, 2 tartózkodás)
ELNÖK:
Következik az 5-ös. Kérem a gépet indítani. Most szavazzunk! (Szavazás.)
450/2006.(III.30.) Főv.Kgy.h.
A Fővárosi Közgyűlés felkéri a főpolgármestert, hogy a szükséges
költségvetési rendeletmódosítási javaslatot terjessze a Fővárosi Közgyűlés elé.

Határidő: a Fővárosi Közgyűlés áprilisi rendes ülése
Felelős: dr. Demszky Gábor
(49 igen, 6 ellenszavazat, 1 tartózkodás)
ELNÖK:
Következik a 7. napirendi pont Bakonyi úr előterjesztésében a lakásfenntartási támogatási elvekről.
A napirend 7./ pontja: Budapest Főváros Közgyűlésének rendelete az önkormányzati tulajdonban álló lakások szociális helyzet alapján történő bérbeadásának lakbér-megállapítási elveiről, a lakásfenntartási támogatás elveiről, valamint a lakásépítés támogatásának rendszeréről.
ELŐADÓ:
dr. Bakonyi Tibor
ELNÖK:
Kérdezem, hogy kíván-e szólni Bakonyi úr.
ELŐADÓ:
Igen. 9. sorszámon előterjesztői kiegészítést kívánok előterjeszteni, amelyet a bizottság is egyhangúlag támogat.
ELNÖK:
Van-e kérdés? (Senki nem jelentkezik.) Van-e vita? (Senki nem jelentkezik.) Nincsen. Határozathozatal következik. Kérem a gépet indítani. Most tessék szavazni! (Szavazás.)
A Fővárosi Közgyűlés megalkotja – az előterjesztő által tett módosítással – a 17/2006. (….) számú önkormányzati rendeletét az önkormányzati tulajdonban álló lakások szociális helyzet alapján történő bérbeadásának lakbér-megállapítási elveiről, a lakásfenntartási támogatás elveiről, valamint a lakásépítés támogatásának rendszeréről az előterjesztés 1. sz. melléklete szerint.
(38 igen, 1 ellenszavazat, 14 tartózkodás)
ELNÖK:
Most következik a… (Gy. Németh Erzsébet: Ügyrend!) Gy. Németh Erzsébet ügyrendben.
GY. NÉMETH ERZSÉBET (MSZP):
Köszönöm szépen, főpolgármester-helyettes asszony. Azt szeretném kérni, hogy mivel két kerületből, a XXI. és a XVI. kerületből itt van két érintett az emlékmű-felállítási tervhez, illetve annak a jóváhagyásához, ne várakoztassuk őket. Azt szeretném kérni, hogy a 33., a 34. és a 35. napirendi pontot most tárgyaljuk meg. Köszönöm.
ELNÖK:
Szavazni fogunk róla. Kérem szépen a gépet indítani. (Wintermantel Zsolt: Még nincs kiosztva az anyag! - Gy. Németh Erzsébet: Ki lett küldve! - Wintermantel Zsolt: Kérték, hogy a színes anyagot osszák ki! - Közbeszólások az MSZP-frakció soraiból: Ki van téve! - Zsinka László: Nincs kiosztva az anyag, majd ha ki lesz, akkor!) Most szavazzunk a 33., a 34. és a 35. napirendi ponttal kapcsolatban! (Szavazás.)
451/2006.(III.30.) Főv.Kgy.h.
A Fővárosi Közgyűlés úgy dönt, hogy az ülést a 33., 34. és 35. napirendi
pontok tárgyalásával folytatja.
(35 igen, 5 ellenszavazat, 7 tartózkodás)
ELNÖK:
Először a 33-as következik (Erkel Tibor: Ügyrend!) - figyelmet kérek -, amely a bekötött anyagban 32. napirendi pontként szerepel.

(Erkel Tibor: Ügyrend!) Igen, rögtön adom az ügyrendet, csak odalapozok. Ügyrendben Erkel Tibor.
ERKEL TIBOR (MIÉP-Jobbik): 
Tisztelt Elnök Asszony! Szeretném emlékeztetni arra, hogy a napirend vitájának a megkezdése előtt kértem, hogy az illetékes ügyosztály szíveskedjék a szükséges képi dokumentációt rendelkezésre bocsátani. Erre nem kaptam ugyan közvetlen választ, de nyilvánvaló volt, hogy meg fog történni - nem történt meg. Az tehát a kérésem, hogy addig ne foglalkozzunk az ’56-os emlékművekkel, amíg nem láthatjuk a színes képeket. Köszönöm.
ELNÖK:
Ügyrendi volt, tehát szavaznunk kell róla: az a javaslat, hogy vegyük le most a napirendről. (Közbeszólás: Be kell tolni a táblát!) Ki kell menni, meg kell nézni, ott van kinn a tábla! De mindegy, ügyrendben kért szavazást Erkel úr. Szavazni fogunk arról, hogy ezeket most ne tárgyaljuk. Kérem a gépet indítani. Most tessék szavazni, hogy ne tárgyaljuk ezeket! (Szavazás.)
452/2006.(III.30.) Főv.Kgy.h.
A Fővárosi Közgyűlés nem fogadja el Erkel Tibornak az 1956-os
emlékművekkel kapcsolatos előterjesztések későbbi időpontban történő tárgyalására vonatkozó indítványát.
(13 igen, 31 ellenszavazat, 4 tartózkodás)
ELNÖK:
Most a bekötésben a 32-esként szereplő napirendi pont következik Schiffer úr előterjesztésében.
A napirend 8./ pontja: 1956-os emlékmű felállítása a XVII. kerületben.
ELŐADÓ:
dr. Schiffer János
ELNÖK:
Kíván-e szólni?
ELŐADÓ:
Nem.
ELNÖK:
Van-e kérdés? (Senki nem jelentkezik.) Van-e vita? (Senki nem jelentkezik.) Nem lévén határozathozatal következik. Kérem a gépet indítani. Mindenki szavaz, mindenki megszavazza, kérem, tessenek szavazni! (Szavazás.)
453/2006.(III.30.) Főv.Kgy.h.
A Fővárosi Közgyűlés hatályon kívül helyezi 2285/2005. (X. 19.)
számú határozatát, egyúttal jóváhagyja a XVII. kerület, Rákoskeresztúri Kegyeleti Emlékparkban Oláh Szilveszter szobrászművésznek az 1956-os forradalom és szabadságharc tiszteletére készített, sötét gránit anyagú emlékműve elhelyezését.
Határidő: 2006. április 25.
Felelős: dr. Demszky Gábor
(46 igen, 0 ellenszavazat, 1 tartózkodás)
ELNÖK:
Következik a 34. napirendi pont, amely helyszíni kiosztással a 4-esként szerepel, amelyhez Horváth Gyulának 22. sorszámon van egy módosító javaslata.
A napirend 9./ pontja: 1956-os emlékmű felállítása a XXI. kerületben.
ELŐADÓ:
dr. Schiffer János
HOZZÁSZÓLÓK:
Gy. Németh Erzsébet, dr. Borsány György, Erkel Tibor, Sasvári Szilárd
ELNÖK:
Kérdezem az előterjesztőt, Schiffer urat, kíván-e szólni.
ELŐADÓ:
Nem. (Gy. Németh Erzsébet: Ügyrend!)
ELNÖK:
Gy. Németh Erzsébet ügyrendben. Öné a szó.
GY. NÉMETH ERZSÉBET (MSZP):
Köszönöm a szót, főpolgármester-helyettes asszony. Azt szeretném kérni, hogy mivel itt van a XXI. kerület alpolgármestere, dr. Borsány György, aki egyébként egyben a kerületi küldött is, a Közgyűlés hallgassa őt meg ebben az ügyben. Köszönöm.
ELNÖK:
Nem kell szavazni róla, meghallgatjuk, övé a szó. (Közbeszólások: Nem szavazunk? - Dr. Mitnyan György: Borsány úrról nem kell szavazni!)
DR. BORSÁNY GYÖRGY XXI. kerületi alpolgármester: 
Tisztelt Fővárosi Közgyűlés! Csepel képviselő-testülete az 1956-os forradalom és szabadságharc 50. évfordulójával kapcsolatos megemlékezésre, az ünnepségek megszervezésére és koordinálására létrehozott egy emlékbizottságot. A politikai konszenzussal létrehozott grémiumban a képviselő-testületben taggal rendelkező hét párt delegáltjai mellett részt vesznek a forradalom még élő és aktív résztvevői, a civil szervezetek, vállalkozók, a történelmi egyházak képviselői, illetve az önkormányzat szakemberei.
Az emlékbizottság összegyűjtötte a csepeli lakosok, civil szervezetek, intézmények javaslatait. A csepeliek a forradalom emlékéhez méltó emlékmű felállítását javasolták, ennek megfelelően az emlékbizottság a Budapest Galériával előzetesen egyeztetett szövegű és meghívásos pályázatot hirdetett csepeli kötődésű szobrászművészek részére 2006. október 23-án felállítandó ’56-os emlékmű megtervezésére és kivitelezésére. A beérkezett pályaműveket a Budapest Galéria bírálóbizottsága elé bocsátottuk. Az emlékműbizottság döntését megelőzően Csepel közvéleménye megismerhette a pályaműveket: az önkormányzat internetes honlapján több mint egy hónapig lehetett véleményt nyilvánítani az alkotásokról, a maketteket egy hónapig kiállítottuk a polgármesteri hivatalban, az öt pályaművet többször bemutatta a helyi televízió, valamint a 35 ezer példányban megjelenő Csepel Újság.
Az interneten, a médiákban és a kiállítás helyén leadott több ezer szavazat összesítése alapján a csepeli közvélemény Szórádi Zsigmond alkotásának a megvalósítását javasolja. A fentieken túlmenően a pályázatot kiíró ’56-os emlékbizottság egy kivétellel egyhangúlag elfogadta Szórádi Zsigmond pályaművének a megvalósítását. Döntését, valamint az emlékév programsorozatát Csepel önkormányzata, képviselő-testülete elfogadta. Az ez év januári ülésen külön napirendi pontként tárgyalta meg a forradalom 50. évfordulója alkalmából felállítandó emlékműről szóló előterjesztést, és a képviselő-testület 24 igennel, 1 tartózkodás mellett úgy döntött, hogy az ’56-os emlékbizottság határozatát jóváhagyva megerősíti, hogy az évfordulóra Szórádi Zsigmond szobrászművész Örökmécses című alkotását kívánja felállítani az Szent Imre téren.
Tisztelt Fővárosi Közgyűlés! Az Örökmécses című ’56-os emlékmű felállítását valamennyi, a képviselő-testületben mandátummal rendelkező hét párt, a történelmi egyházak képviselői, a forradalom élő résztvevői támogatják, illetve elfogadják. Úgy gondolom, hogy ez az összefogás példa nélküli az elmúlt négy évben, hogy ilyen széles körű konszenzus jöjjön létre egy ilyen nagyon fontos nemzeti kérdésben.

Fentiek alapján kérem a tisztelt képviselőket, a tisztelt Fővárosi Közgyűlést, járuljon hozzá ahhoz, hogy Szórádi Zsigmond szobrászművész Örökmécses című emlékművét felállíthassuk. Köszönöm a figyelmet.
ELNÖK:
Köszönöm szépen. Erkel Tibor kérdezni szeretne? (Erkel Tibor: Nem.) Nem. Kérdés nincs. Erkel Tibor a vitában vesz részt.
ERKEL TIBOR (MIÉP-Jobbik): 
Köszönöm a szót, elnök asszony. Teljes egyetértésben a polgármester-helyettes úr imént elhangzott szavaival azt a következőkkel szeretném kiegészíteni:
Az ’56-os emlékművek eddigi vitái során meg kellett állapítanunk, hogy egy sajátos helyzet alakult ki: mintha a sugallat a művészek felé azt provokálta volna, hogy ne 1956. október 23-áról - amit az egész világ ünnepel - szóljanak ezek az emlékművek, hanem a november 4-e… (Zaj.) - nagyon szívesen elmondom, hogyha kíváncsiak -, hanem november 4-e és az utána következő megtorlások, a forradalom ellenforradalommá való átminősítése és egy sötét korszak emlékét akarnák felidézni.
Hogy ezzel általában a lakosság nem ért egyet, azt a XVII. kerületi visszautalt javaslat is bizonyította. És az a véleményünk, hogy az elfogadásra javasolt terv - mindjárt idézem Schiffer úr, illetve a szakértői bizottság véleményét, hogy az itt bemutatott terv „túlságosan is tetszetős dísztárgy”, és nem egészen tudom értelmezni ezt -, hogyha netántán jó hangulatot áraszt, szemben azokkal a sötét kőtömbökkel, illetve sötét romokkal, amiket ’56-ra szeretnének felállítani, vagy netán azt a szörnyet idézhetném, ami a Dózsa György úton valósulna meg, azt kell mondanom, hogyha ezt a tervet elutasítjuk, pontosabban a határozati javaslatot megszavazzuk, akkor provokálunk egy másik, ugyanolyan esetet, mint ami a XVII. kerületben előfordult. Ha a testület, amely ideterjesztette ezt a javaslatot, azt mondja, hogy kérem, nekem nem kell a szakértői testület maszatolása - ahogy elhangzott -, itt emellett állunk ki, akkor nem tudom, hogy mi milyen szerepet kapunk ebben.
Nekünk most a művészeti szakértői bizottság mellett hivatalból ki kell állnunk azért, mert Schiffer úr ezt javasolja, vagy tudomásul kell vennünk egy kerület lakosságának az óhaját, amellyel szemben egyébként komoly szakértői vélemény nem áll, csak egy eszmei megfontolás, amit az elején aposztrofáltam.

Köszönöm.
ELNÖK:
Köszönöm. Sasvári Szilárd!
SASVÁRI SZILÁRD (Fidesz-MKDSZ):
Köszönöm szépen a szót. Tisztelt Közgyűlés! Tisztelt Főpolgármester-helyettes Asszony! Köszönöm a szót. Kicsit nehéz helyzetben van az ember, amikor ilyen szimbolikus kérdésekről kell beszélni, de mégis, egy rövid megjegyzést engedjenek meg nekem, mint fővárosi képviselőnek.

Az egyik dolog az, hogy mindenképpen fontos az, hogy a múlttal szembe lehessen nézni. Az különösen fontos számomra egyébként, hogyha ez a szembenézés ’56 kapcsán személyes jellegű átértékelést is jelent, hogyha személyesen is az előterjesztő végiggondolja, hogy az ő személyes életében hogyan kapcsolódott ’56-hoz, illetve azt is, hogy az elődei hogyan kapcsolódtak ’56-hoz. Azt gondolom, hogy ez a szembenézés jó dolog ma Magyarországon.
Ha a szembenézésen túl vagyunk, akkor két rövid megjegyzést engedjenek meg nekem mégis ennél az előterjesztésnél. Az egyik az lenne, hogy a két szimbólum: a láng és - ha jól láttam - középen egy emberfigura talán mégiscsak szólhat a forradalomnak a következményeiről is. Csak ideidézem önök elé azt, hogy 1968-ban a közép-európai térségben hány ember gyújtotta magát fel élve azért, hogy világító fáklyaként jelezze a világnak, hogy egy olyan diktatúrában nem akar élni, amelyik már ’68-ban létezett, és amelynek az előzményeképp ’56 megmutatta a foga fehérjét. Én azt gondolom, ez egyfelől jó szimbólum is lehet, ugyanakkor a szembenézés szempontjából - főleg, ha ez személyes jellegű is, még egyszer mondom -, akkor talán a kő anyagi sűrűsége egy kicsit erősebb, hiszen tartalmazza mindkét vonatkozását a forradalomnak: mind az akkor megjelent, teljesen egyértelmű társadalmi többséget az ügy mellett, mind pedig azt a fajta nehézséget, amely ’56. november 4-e után ránehezedett. Köszönöm szépen.
ELNÖK:
A vitát lezárom. Az előterjesztőé a zárszó joga.
ELŐADÓ:
Tisztelt Közgyűlés! Sasvári Szilárd képviselő úr azt mondta, hogy az előterjesztő nézzen szembe… (Sasvári Szilárd: Nem!) - akkor félreértettem a szavait -, hogy ’56 mit jelent. Itt tényleg elsősorban esztétikai kérdésről van szó, ami sok oldalról megközelíthető, ahogy Baráz Tamás szobrászművész is megközelítette. Ő Angyal Istvánnak - aki szimbolikus alakja ’56-nak - a végrendeletét vette alapul. Azt gondolom, hogy ez egy nagyon szép megjelenítése ennek a végrendeleti gondolatnak, tehát nem vetném el önmagában.
Én a szakmai testület véleményét képviselem, amivel magam is egyetértek, és nagyon fontosnak tartom, hogy a városban lévő köztéri szobrok, emlékművek zsűrizés után kerüljenek kiállításra, és ne egyéni vagy bizonyos csoportérdekek alapján. (Dr. Erkel Tibor: Ha egy kerület csoport!)
ELNÖK:
Köszönöm.
Először Horváth Gyula módosító javaslatáról szavazunk: 22. sorszámmal került kiosztásra. Csengetést kérnék szépen! (Csengetés.) Kérem a gépet indítani. Most szavazunk! (Szavazás.) 

454/2006.(III.30.) Főv.Kgy.h.
A Fővárosi Közgyűlés jóváhagyja a XXI. kerület, Szent Imre téren
Szórádi Zsigmond szobrászművésznek az 1956-os forradalom és szabadságharc 50. évfordulójára készített emlékműve elhelyezését.
Határidő: azonnal
Felelős: dr. Demszky Gábor
(48 igen, 1 ellenszavazat, 2 tartózkodás)
ELNÖK:
Az eredeti határozati javaslat okafogyott, arról szavazni nem fogunk.

Következik a XVI. kerületben felállítandó emlékmű. 05. sorszámon került kiosztásra, és 26. sorszámon Molnár István módosító határozati javaslatával is tekintsék át.
A napirend 10./ pontja: 1956-os emlékmű felállítása a XVI. kerületben.
ELŐADÓ:
dr. Schiffer János
HOZZÁSZÓLÓK:
Gy. Németh Erzsébet, dr. Szabó Lajos Mátyás, Zsinka László, Sasvári Szilárd
ELNÖK:
Kérdés van-e? (Nincs.)
Gy. Németh Erzsébet, ügyrendben.
GY. NÉMETH ERZSÉBET (MSZP):
Köszönöm szépen a szót, főpolgármester-helyettes asszony. Itt van a XVI. kerület polgármestere, dr. Szabó Lajos Mátyás. Kérem a Közgyűlést, hogy hallgassa meg őt is. Köszönöm.
ELNÖK:
Kérem szépen polgármester urat, hogy fáradjon a pulpitusra.
DR. SZABÓ LAJOS MÁTYÁS XVI. kerületi polgármester: 
Tisztelt Elnökség! Tisztelt Közgyűlés! Köszönöm szépen, hogy lehetőséget kapok ezen számunkra fontos kérdés megvitatásakor. Engedjék meg, hogy azzal kezdjem, nagyon hasonló a helyzet a csepelihez. Tekintettel arra, hogy még a múlt évben kiírtuk ezt a pályázatot, hiszen mi is szeretnénk a XVI. kerületben, méghozzá egy nagyon emlékezetes történelmi színhelyen, az Erzsébetligetben elhelyezni egy emlékművelet. Hiszen az az a hely, ahonnan annak idején, a jugoszláv követségről átmenet Snagovba Nagy Imrét és kormányát 24 órára fogva tartották.

Közben az is történt a 90-es évek első felében, hogy a 1956-os forradalom és szabadságharc öregjei az Erzsébetligetben találtak otthonra, a tervezett emlékmű helyétől mintegy kétszáz méterre, árnyas, lombos, ligeti körülmények között, ahol az emlékművet is szeretnénk elhelyezni.

És most arról, hogy melyiket. Természetesen, ahogy az a jogszabályokban előíratik, megvolt a pályázat, megvolt a zsűri, megvolt az is, hogy bemutattuk a kerület lakosságának, és megvolt az is, hogy a testület - természetesen az 1956-osok bevonásával - megvitatta azt az öt alkotást, amelyik a pályázaton részt vett. Az öt alkotásból - és itt kezdődött a gond - nem azt találta számára elfogadhatónak, amelyet a zsűri támogatott, hanem a lakosság, az ’56-osok - és itt őket szeretném különösen hangsúlyozni - és a testület messze túlnyomó többsége is a kerületben élő R. Törley Mária alkotását, egy olyan alkotást javasolt, amely - pontosan úgy, ahogy az előző napirendnél ön hozzászólt - október 23-ának azt az eszmeiségét eleveníti meg, amely jövőbe mutat, mint egy láng, tüzelte, égette el a régit - próbálta meg elégetni a régit -, és nyitott ezzel a jövőbe olyan utat, amelyet, ha el is telt néhány évtized, ma sokan próbálunk megvalósítani.

Amikor a vita lezajlott, és a szavazás R. Törley Mária munkáját, alkotását találta erre jobban alkalmasnak, egyébként pedig a kiíráshoz szellemileg közelebbinek, az ’56-osok vezetője a kerületben levélben kereste meg a Fővárosi Közgyűlés illetékes képviselőit, és erről írásban is tájékoztatta őket, nevezetesen, ahogy ők ott a vitában elmondták, nem fognak soha egy, a rosszra emlékeztető emlékművön koszorút elhelyezni.

Tekintettel arra, hogy a környezet is inkább a jövőt, a lángolást, a nyugalmat, ’56 valódi értelmét próbálja meg szimbolizálni, tisztelettel kérném a Közgyűlés tagjait, hogy azt a javaslatot fogadják el, amely R. Törley Mária szobrásznő alkotását engedi meg elhelyezni a XVI. kerületben. Köszönöm megtisztelő figyelmüket.
ELNÖK:
Köszönöm szépen. A vitában Zsinka László jelentkezett.
ZSINKA LÁSZLÓ (MIÉP-Jobbik): 
Először kérdést szeretnék feltenni, a polgármester úrnak, ha lehet, hogy az ember tisztábban lásson. Azt látom, hogy hárman szavaztak nemmel és négyen tartózkodtak…
ELNÖK:
Az előterjesztőtől lehet kérdezni.
ZSINKA LÁSZLÓ (MIÉP-Jobbik): 
…azok a testületben kik voltak. Jó, de informálna engem ez ügyben, mert azért nem volt ebben egyhangú akkor a döntés a XVI. kerületben.
SZABÓ LAJOS MÁTYÁS a XVI. kerületi polgármester: 
Nem emlékszem rá, elég régen volt ez a vita, sajnos. Ezért fogalmaztam így, hogy túlnyomó többsége, hiszen a testület 19 tagú.
ELNÖK:
A jegyzőkönyvet lehetőség van megnéznie nyilván Zsinka úrnak is, és akkor tájékozódik.
ZSINKA LÁSZLÓ (MIÉP-Jobbik): 
Akkor majd hozzászólok.
ELNÖK:
Jó, szóljon. Sasvári úr kérdezni szeretne. Öné a szó.
SASVÁRI SZILÁRD (Fidesz-MKDSZ):
Köszönöm szépen. Csak azért kértem szót, mert a XVI. kerületi barátaink, lehet, hogy rosszízű vicc, amit mondtak, félreértés ne legyen, csak szeretném, ha eloszlatná valaki, az a pletyka terjeng a XVI. kerületben, hogy az emlékmű avatásán Horn Gyula fog beszélni. Remélem, hogy ez nem így lesz. Ezt szeretném tisztázni.
ELNÖK:
Ezt kitől tetszik kérdezni, Schiffer úrtól? (Sasvári Szilárd: Igen.) Akkor most válaszol Schiffer úr.
ELŐADÓ:
Nem tudom, hogy ki fogja avatni az emlékművet.
ELNÖK:
Zsinka László kíván részt venni a vitában.
ZSINKA LÁSZLÓ (MIÉP-Jobbik): 
Tisztelt Közgyűlés! Rendkívül nehéz helyzetben van megint a Közgyűlés. Látva a két tervezetet, most már színes képen is, mert egyelőre a képviselők korábban csak fekete-fehér másolatot láthattak, de elolvasva a szakértői véleményt és azt, hogy ez egyhangú volt, és a szakértők névsorát is áttekintve, nagyon nehéz azonosulni azzal, amit a polgármester úr itt elmondott. Egyébként nem szeretném azt, hogy amiatt, hogy most mi nemet szavazunk, nem lesz ’56-os emlékmű az 50. évfordulóra. Remélem, hogyha véletlenül nemet szavaznánk és a második számú pályaművet támogatnánk, akkor még lenne arra mód, hogy október 23-áig felállításra kerüljön. Hiszen ezek az emberek, akik itt szakértőként megnyilvánultak, teljesen egyértelműen tették le a véleményüket, és van közötte ’56-os is, a Pofosz helyi szervezetének az elnöke, és tulajdonképpen két személyt nem ismerek, a többi abszolút általam tisztelt személy, a szobrászok pedig nagyra tartott szobrászok, akik a másik pályamű mellett, tehát Szanyi Péter pályaműve mellett tették le a voksot.

Abban vitatkoznom kellene a polgármester úrral, hogy az nem sugall optimizmust, mert az is sugall éppen optimizmust, ahogy leírja a szakértői vélemény, és nagyon kellemetlen azt mondani, hogy az a jobb. Én kimondom, hogy az a jobb, kivételesen egyetértek Schiffer Jánossal, azon ritka eset van, hogy egyetértek az előterjesztésével, tulajdonképpen nagyon ritka dolog, főleg ilyen esztétikai kérdésekben vagy kultúra kérdésében. (Dr. Mitnyan György: MIÉP-MSZP szövetség! - Derültség.) Ugyanakkor viszont, hogy hogyan szavazunk, azért nehéz abban végleges álláspontot kimondani, mert azt nem szeretném, ha nem állna. Ha arról meggyőznek, hogyha most erre nemet szavazunk, Schiffer úr tulajdonképpen egy zárszóval meggyőzne, hogyha nemet szavazunk, akkor még van arra mód, hogy a másik emlékmű álljon az 50. évfordulóra, az megkönnyítené a szavazást, ha erre még soron kívül válaszolna.
Számomra is egyértelműen az első számú pályamű, amely a testület többségének a tetszését elnyerte, az egy szerényebb dolog, a másik odaillik a helyszínre, tökéletesen odaillik, én ismerem a területet, ahol ezt elhelyeznék. Tehát Szanyi Péter munkája jobb. Tudom, hogy ezzel egy kerületben élő művészt esetleg nem juttatnánk hozzá, hogy felállíthassa az emlékművét, de őt is tiszteljük, de a másikat egyszerűen jobbnak látom.

Arra kérem képviselőtársaimat, hogy inkább most értsünk egyet az előterjesztővel, és esetleg legyen mód arra, hogy még azt október 23-áig kitegyék, tehát a polgármester úr javaslatával szemben fogalmaznék meg álláspontot. Számomra ezek a szakértők, hogy egyhangúlag mindegyik ezt mondta, köztük persze nem mindegyik művészeti szakértő, de különböző szinteket megjelenítenek, és azt hiszem, az ’56-osok is általánosságban, Mihala Tibor, aki a Pofosz helyi vezetője, azért valamelyest kell hogy képviselje az ’56-osokat is. (Általános zaj.)
ELNÖK:
Csendet kérek! Nem halljuk az előadót!
ZSINKA LÁSZLÓ (MIÉP-Jobbik): 
Mi úgy fogunk szavazni, hogy most egyetértünk az előterjesztővel. Ez a helyzet, sajnos.
ELNÖK:
Igen, ezt mondta. A vitát lezárom. Az előterjesztőé a zárszó joga. (Dr. Schiffer János: Nincs.) Nincs neki. Viszont van nekünk egy 26. sorszámon kiosztott, Molnár István által jegyzett módosító határozati javaslatunk. Először erről fogunk szavazni. Csengetést kérek! (Csengetés.)
026. sorszámon Molnár István módosító javaslatáról szavazunk. Kérem a gépet indítani! Most szavazzunk! (Szavazás.)
455/2006.(III.30.) Főv.Kgy.h.
A Fővárosi Közgyűlés jóváhagyja a XVI. kerület, Erzsébetligetben R.
Törley Mária szobrászművésznek az 1956-os forradalom és szabadságharc évfordulójára készített emlékműve elhelyezését.
Határidő azonnal
Felelős: dr. Demszky Gábor
(31 igen, 13 ellenszavazat, 7 tartózkodás)

ELNÖK:
Okafogyottá vált az eredeti, megyünk tovább.

Következik a 11. napirend, visszatérünk a régi kerékvágásba. Tiba úr előterjesztésében a Csarnok és Piac Igazgatóság alapító okiratának módosítása.
A napirend 11./ pontja: A Fővárosi Önkormányzat Csarnok és Piac Igazgatósága alapító okiratának, valamint a vásárcsarnokokról és piacokról szóló 37/1994. (VI. 24.) Főv. Kgy. sz. rendelet módosítása.
ELŐADÓ:
dr. Tiba Zsolt távollétében Haszonicsné dr. Ádám Mária
ELNÖK:
Aljegyző asszony kíván-e szólni? (Haszonicsné dr. Ádám Mária: Nem.) Nem. Kérdés? (Nincs jelentkező.) A vitában kíván-e valaki részt venni? (Nincs jelentkező.) Határozathozatal következik. Kérem a gépet indítani! Most szavazzunk! (Szavazás.)
456/2006.(III.30.) Főv.Kgy.h.
A Fővárosi Közgyűlés módosítja a Fővárosi Önkormányzat
Csarnok és Piac Igazgatósága alapító okiratát a 2. sz. melléklet szerinti tartalommal. Felkéri a főpolgármestert a 2. sz. melléklet szerinti módosítás, illetve a 3. sz. melléklet szerinti egységes szerkezetű alapító okirat aláírására és kiadására.
Határidő: 2006. március 31.
Felelős: dr. Demszky Gábor
(50 igen, 0 ellenszavazat, 3 tartózkodás)
457/2006.(III.30.) Főv.Kgy.h.

A Fővárosi Közgyűlés kivonja a korlátozottan forgalomképes vagyoni
körből a Budapest IX. ker., Közraktár u. 9-11. szám alatti, 37061/5 helyrajzi számú ingatlant és azt forgalomképessé minősíti.
Határidő: 2006. március 31.
Felelős: dr. Demszky Gábor
(50 igen, 0 ellenszavazat, 3 tartózkodás)
458/2006.(III.30.) Főv.Kgy.h.

A Fővárosi Közgyűlés felkéri a főpolgármestert, intézkedjen, hogy a
közbeszerzési pályázat eredményes befejezéséig az ingatlan ideiglenes hasznosítását a Csarnok és Piac Igazgatósággal biztosítsa.
Határidő: folyamatos, illetve a közbeszerzési
pályázat eredményes befejezéséig
Felelős: dr. Demszky Gábor
(50 igen, 0 ellenszavazat, 3 tartózkodás)
A Fővárosi Közgyűlés megalkotja 18/2006. (…..) önkormányzati rendeletét a vásárcsarnokokról, piacokról szóló 37/1994. (VI. 24.) Főv. Kgy. sz. rendelet módosításáról, a 4. számú melléklet szerinti tartalommal.
(50 igen, 0 ellenszavazat, 3 tartózkodás)
A napirend 12./ pontja: Javaslat a főváros díszkivilágításáról szóló 12/1991. (VI. 6.) Főv. Kgy. sz. rendelet módosítására.
ELŐADÓ:
dr. Endrédy István
HOZZÁSZÓLÓ:
Székelyné Gyökössy Dóra
ELNÖK:
A díszkivilágításról Endrédy úr kíván-e szólni? (Dr. Endrédy István: Igen.) Öné a szó.
ELŐADÓ:
Köszönöm a szót. Tisztelt Főpolgármester-helyettes Asszony! Tisztelt Közgyűlés! Két rövid mondattal szeretném az előterjesztést a Közgyűlés elé, támogatást kérve bocsátani. Az első, hogy a Várostervezési és Városképvédelmi Bizottság minden beérkezett igényt beépítve készítette elő ezt a rendeletmódosítást. A második, hogy 23. sorszámon került kiosztásra Székelyné Gyökössy Dóra módosító indítványa, amely szerint a Rezső téri Magyarok Nagyboldogasszonya templom bekerülését veti fel.

Mivel a bizottság nem tárgyalta meg, tisztelettel javaslom a Közgyűlésnek, hogy a B-változattal kezdjük a szavazást. Ez akkor azt jelenti, ha a Közgyűlés elfogadja a B-változatot, a táblázatba, a rendeletbe bekerül a templom csillaggal, ami a rendelet értelmében azt jelenti, hogyha a későbbiekben pénzügyi forrás kerekedik, akkor ez egyfajta prioritást élvez a többiek figyelembevételével, mármint a rendeletben lévők figyelembevételével.

Tehát tisztelettel kérem, hogy a B-változattal kezdjük a szavazást, és a Közgyűlés támogatását a változathoz és a rendelethez is. Köszönöm.
ELNÖK:
Köszönöm szépen. Kérdés van-e? (Nincs jelentkező.) A vitában Székelyné Gyökössy Dóra jelentkezik.
SZÉKELYNÉ GYÖKÖSSY DÓRA (MDF):
Köszönöm a szót, és köszönöm Endrédy elnök úr hozzáállását, tudniillik a kerület több éven keresztül kérte a Rezső téri Nagyboldogasszony templom megvilágítását. Valamilyen módon mindig lemaradt a listáról.
Nagyon szépen kérném, hogyha feltételes módban is, de vegyük fel a listára. Köszönöm szépen.
ELNÖK:
Köszönöm szépen. A vitát lezárom. Az előterjesztő, gondolom, nem él a szólás jogával, mert már élt végül is. Most a 23. sorszámon kiosztott B-verzióról szavazunk először. Az elnök úr támogatja. Kérem a gépet indítani! Most szavazzunk! (Szavazás.)
459/2006.(III.30.) Főv.Kgy.h.
A Fővárosi Közgyűlés úgy dönt, hogy a főváros díszkivilágításáról szóló
többször módosított 12/1991. (VI. 16.) Főv. Kgy. sz. rendelet mellékletének jelen módosításakor, a felsorolt objektumok kiegészítése során a VIII. kerület Keleti Pályaudvar mellett a VIII. kerület, Rezső téri Magyarok Nagyasszonya templom is elfogadásra kerül.
(50 igen, 0 ellenszavazat, 1 tartózkodás)
ELNÖK:
Az eredeti rendeletről szavazunk, minősített szótöbbséggel. Kérem a gépet indítani! (Szavazás.)
A Fővárosi Közgyűlés az előterjesztés módosított melléklete szerinti tartalommal megalkotja Budapest Főváros Közgyűlésének 19/2006. (….) sz. önkormányzati rendeletét a főváros díszkivilágításáról szóló 12/1991. (VI.6.) Főv. Kgy. sz. rendelet módosításáról.
(52 igen, 0 ellenszavazat, 0 tartózkodás)
ELNÖK:
Ughy Attila előterjesztése következik, 13. napirendi pontként, ami 3. sorszámon került kiosztásra: javaslat a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról.
A napirend 13./ pontja: Javaslat a települési szilárdhulladék-gazdálkodással összefüggő önkormányzati feladatokról, különösen a települési szilárd hulladékkal kapcsolatos hulladékkezelési közszolgáltatásról.
ELŐADÓ:
Ughy Attila
ELNÖK:
Kíván-e szólni?
ELŐADÓ:
Nem.
ELNÖK:
Nem. Kérdés? (Nincs jelentkező.) A vitában ki kíván részt venni? (Nincs jelentkező.)
Határozathozatal következik. Kérem a gépet indítani! (Szavazás.)
460/2006.(III.30.) Főv.Kgy.h.
A Fővárosi Közgyűlés úgy dönt, hogy Budapest Főváros Közigazgatási
Hivatala vezetőjének 02-483/2005. számú törvényességi észrevételével részben egyetért.
(52 igen, 0 ellenszavazat, 1 tartózkodás)
A Fővárosi Közgyűlés megalkotja 20/2006. (……) Főv. Kgy. számú rendeletét a települési szilárdhulladék-gazdálkodással összefüggő feladatokról, különösen a települési szilárd hulladékkal kapcsolatos hulladékkezelési közszolgáltatásról szóló 61/2002. (X. 18.) Főv. Kgy. sz. rendelet módosításáról az 1. sz. melléklet szerint.
(52 igen, 0 ellenszavazat, 1 tartózkodás)
461/2006.(III.30.) Főv.Kgy.h.
A Fővárosi Közgyűlés felkéri a főpolgármestert, hogy a döntésről
tájékoztassa Budapest Főváros Közigazgatási Hivatala vezetőjét.
Határidő: azonnal
Felelős: dr. Demszky Gábor
(52 igen, 0 ellenszavazat, 1 tartózkodás)
ELNÖK:
Következik a 14. napirendi pont, ami a bekötésben 10-esként szerepel: Javaslat Budapest csatlakozására az „Európai Fórum a Városi Biztonságért” nevű szervezethez. Az előterjesztő Demszky Gábor, akit most Ikvai úr helyettesít.
A napirend 14./ pontja: Javaslat Budapest csatlakozására az "Európai Fórum a Városi Biztonságért" nevű szervezethez.
ELŐADÓ:
dr. Demszky Gábor távollétében Ikvai-Szabó Imre
HOZZÁSZÓLÓK:
Danielisz Béla, dr. Endrédy István, Bihary Gábor
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Kérdés? (Nincs jelentkező.) Danielisz úr hozzászól. Öné a szó.
DANIELISZ BÉLA, a Városrendészeti Bizottság elnöke: 
Köszönöm a szót, főpolgármester-helyettes asszony. A Városrendészeti Bizottság megtárgyalta az előterjesztést, és elfogadásra javasolja a Közgyűlésnek.
Annál is nagyobb öröm, hogy itt van ez a csatlakozási javaslat ehhez az európai uniós szervezethez, amely a bűnmegelőzés elméleti és gyakorlati gerincét alkotja, mert bizottságunk kezdeményezte, egyetértésben a külügyi és integrációs kérdésekkel foglalkozó bizottsággal, aki szintén támogatja a csatlakozást. Úgy gondolom, hogy nemcsak Budapest profitálhat ebből a csatlakozásból, hanem az a 800 önkormányzat is, amely tagja ennek a szervezetnek, hiszen Budapestnek több mint tízéves bűnmegelőzési gyakorlata van, és úgy gondolom, ez jól hasznosulhat.
Mindenképpen kérem képviselőtársaimat, hogy ezt támogassák. Köszönöm.
ELNÖK:
Köszönöm. Endrédy úr a vitában kíván szólni.
DR. ENDRÉDY ISTVÁN (Fidesz-MKDSZ):
Köszönöm a szót. Egy apró észrevételem van, tehát a lényeggel én személy szerint egyetértek. Kívánom, hogy Danielisz elnök úr és főpolgármester úr sok biztonságos városba utazhasson. Viszont a melléklet, a Városrendészeti Bizottság határozatai nem olvashatók. Tehát tisztelettel kérem, akik a technikai előkészítés nagyon fontos feladatát végzik, hogy törekedjenek arra, hogy akkor, ha CD-n megkapjuk, olvasható legyen. Köszönöm.
ELNÖK:
Köszönöm. Bihary Gábor a vitában kíván szólni.
BIHARY GÁBOR, az Európai Integrációs és Külügyi Bizottság elnöke: 
Köszönöm a szót, főpolgármester-helyettes asszony. Tisztelt Közgyűlés! Ahogy Danielisz Béla elnök úr elmondta, az Európai Integrációs és Külügyi Bizottság Danielisz úr megkeresésére foglalkozott a kérdéssel, és egyhangúlag támogatta a kezdeményezést.

Bízom benne, hogy Endrédy úrnak lesznek még annál is kedvezőbb tapasztalatai az üggyel kapcsolatban, mint hogy utazgatni lehet ennek ürügyén, és bízom benne, hogy más szakterületeken is kialakulnak majd olyan kezdeményezések, nemzetközi együttműködések, amik a város önkormányzata és a város lakói számára rengeteg haszonnal járhatnak. Mint mondottam, természetesen arra gondolok, hogy az utazáson kívül, az utazást nem tartom különösebb haszonnak, de azt hiszem, ezt nem is szükséges hosszabban fejtegetnem.
Jó munkát kívánok Danielisz úrnak, és mindazoknak, akik részt fognak venni ebben. Köszönöm.
ELNÖK:
Köszönöm. A vitát lezárom. Zárszó nincs.

Határozathozatal következik. Kérem a gépet indítani! (Szavazás.)
462/2006.(III.30.) Főv.Kgy.h.
A Fővárosi Közgyűlés jóváhagyja Budapest csatlakozását az „Európai
Fórum a Városi Biztonságért” nevű szervezethez és felhatalmazza a főpolgármestert a 3. számú mellékletként csatolt szándéknyilatkozat aláírására.
Határidő: 2006. április 30.
Felelős: dr. Demszky Gábor
(53 igen, 0 ellenszavazat, 0 tartózkodás)
463/2006.(III.30.) Főv.Kgy.h.

A Fővárosi Közgyűlés az „Európai Fórum a Városi Biztonságért” nevű
szervezethez történt csatlakozást követően engedélyezi a „7219 Tagsági díjak” címkódon biztosított, 1.400 eFt összegű előirányzat terhére a 2006. évi tagdíj kifizetését.
Határidő: 2006. április 30.
Felelős: dr. Demszky Gábor
(53 igen, 0 ellenszavazat, 0 tartózkodás)
464/2006.(III.30.) Főv.Kgy.h.

A Fővárosi Közgyűlés úgy dönt, hogy az „Európai Fórum a Városi
Biztonságért” nevű szervezet ülésein Budapest Főváros Önkormányzatát a Városrendészeti Bizottság által delegált személy képviselje. Felkéri a Városrendészeti Bizottság elnökét, hogy jelölje meg a bizottság által delegált személyt.
Határidő: 2006. március 31.
Felelős: dr. Demszky Gábor
(53 igen, 0 ellenszavazat, 0 tartózkodás)
465/2006.(III.30.) Főv.Kgy.h.

A Fővárosi Közgyűlés kötelezettséget vállal arra, hogy Budapest
Főváros Önkormányzata a mindenkori éves költségvetési rendeletében, a hivatalos MNB árfolyam figyelembevételével az „Európai Fórum a Városi Biztonságért” nevű szervezetben lévő tagság érdekében Budapest éves tagdíját biztosítja.
Határidő: a mindenkori éves költségvetési
rendelet jóváhagyása
Felelős: dr. Demszky Gábor
(53 igen, 0 ellenszavazat, 0 tartózkodás)
466/2006.(III.30.) Főv.Kgy.h.

A Fővárosi Közgyűlés felkéri a főpolgármestert a csatlakozással
kapcsolatos hivatali intézkedések megtételére.
Határidő: 2006. május 31.
Felelős: dr. Demszky Gábor
(53 igen, 0 ellenszavazat, 0 tartózkodás)
ELNÖK:
A 15. napirendi pont következik, ami bekötésben 11-es, Vajda Pál előterjesztése: „Javaslat a kerületi szennyvízcsatorna beruházások támogatására a 2006. évi decentralizált keretből”.
A napirend 15./ pontja: Javaslat a kerületi szennyvízcsatorna beruházások támogatására a 2006. évi decentralizált keretből.
ELŐADÓ:
Vajda Pál
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Kérdés? (Nincs jelentkező.) A vitában kíván valaki részt venni? (Nincs jelentkező.)
Határozathozatal következik. Kérem a gépet indítani! (Szavazás.)
467/2006.(III.30.) Főv.Kgy.h.
A Fővárosi Közgyűlés úgy dönt, hogy

a) a 295/2005. (XII. 23.) Korm. rend. 3. § (5) bekezdésében meghatározott jogkörében eljárva – a felhalmozási célú decentralizált támogatás 2006. évi és a további évekre leköthető kerete terhére – a kerületi szennyvízcsatorna-hálózat építésekre a következő táblázat 6-9. oszlopai szerinti részletezésben összesen 212.088 eFt támogatást biztosít;

b) a 10/1999. (IV. 23.) Főv. Kgy. sz. rendeletben kapott felhatalmazása alapján a decentralizált támogatást elnyert kerületi szennyvízcsatorna-hálózat építésekre összesen 200.784 eFt fővárosi céltámogatást biztosít a következő táblázat 10-13. oszlopai szerint:
eFt-ban 

	Sor-szám
	Kerü-let
	Pályázat címe
	Teljes költség
	Támogatott műszaki tartalom
	Decentrali-

zált támogatás összesen
	Decentralizál céltámogatás
	Fővárosi céltámo-gatás összesen
	Fővárosi céltámogatás

összesen e Ft-ban

	
	
	
	
	
	
	2006.
	2007.
	2008.
	
	2006.
	2007.
	2008.

	1.
	2.
	3.
	4.
	5.
	6.
	7.
	8.
	9.
	10.
	11.
	12.
	13.

	1.
	XXIII
	Horgász part
	221 180
	221 180
	110 590
	33 177
	55 295
	 22 118
	97 821
	29 346
	48 910
	 19 565

	
	
	XXIII. kerület összesen
	221 180
	221 180
	110 590
	33 177
	55 295
	 22 118
	97 821
	29 346
	48 910
	 19 565

	2.
	XVIII.
	Pestszentim-re 04
	132 652
	125 204
	62 602
	38 773
	23 829
	
	56 284
	56 284
	
	 

	3.
	XVIII.
	Szemere telep
	95 430
	77 792
	38 896
	0
	30 916
	7 980
	46 679
	46 679
	
	 

	
	
	XVIII. kerület összesen
	228 082
	202 996
	101 498
	38 773
	54 745
	7 980
	102 963
	102 963
	0
	0

	
	Mindösszesen:
	449 262
	424 176
	212 088
	71 950
	110 040
	30 098
	200 784
	132 309
	48 910
	19 565


 (52 igen, 0 ellenszavazat, 0 tartózkodás)
468/2006.(III.30.) Főv.Kgy.h.

A Fővárosi Közgyűlés felhatalmazza a főpolgármestert, hogy
- a decentralizált támogatásokról szóló döntéseket az OTH honlapján hozza nyilvánosságra,
- kösse meg – és a beruházás költségét, illetve a határidőket érintően szükség szerint módosítsa – az érintett kerületekkel a decentralizált támogatási szerződéseket, azzal a kettős megkötéssel, hogy a decentralizált támogatás összege a támogatott műszaki tartalom kivitelezési költségeinek legfeljebb 50%-a lehet, ugyanakkor nem lépheti túl a beruházásonként jóváhagyott összeget sem,
- értesítse a decentralizált támogatásokról a Magyar Államkincstár Budapesti és Pest Megyei Regionális Igazgatóságát a 295/2005. (XII. 23.) Korm. rendelet által előírt formában.
Határidő: folyamatos
Felelős: dr. Demszky Gábor
(52 igen, 0 ellenszavazat, 0 tartózkodás)
469/2006.(III.30.) Főv.Kgy.h.

A Fővárosi Közgyűlés felkéri a főpolgármestert, gondoskodjon a
szükséges fővárosi céltámogatási szerződések megkötéséről.
Határidő: folyamatos
Felelős: dr. Demszky Gábor
(52 igen, 0 ellenszavazat, 0 tartózkodás)
ELNÖK:
Átadom az ülés vezetését Ikvai-Szabó Imre főpolgármester-helyettes úrnak.
(Az ülés vezetését Ikvai-Szabó Imre főpolgármester-helyettes veszi át.)
ELNÖK:
Következik a 16. napirendi pont, ami a meghívó szerint is 13-as: javaslat a Schöpf-Merei Ágost Kórház és Anyavédelmi Központ Kht. működésével kapcsolatos döntésekre.
A napirend 16./ pontja: Javaslat a Schöpf-Merei Ágost Kórház és Anyavédelmi Központ Kht. működésével kapcsolatos döntésekre.
ELŐADÓ:
dr. Szolnoki Andrea
ELNÖK:
Előterjesztői kiegészítése dr. Szolnoki Andreának…
ELŐADÓ:
Nincs!
ELNÖK:
Juharos úr kérdez? Öné a szó…
Előtte azonban zárt ülést rendelek el az előterjesztésben foglaltak szerint. Kérem, szíveskedjenek azok a teremben maradni, akiknek a zárt ülésen való részvételre lehetőségük van. Az órát természetesen kérem leállítani, amíg a zárt ülés technikai feltételeinek a Közgyűlés eleget tesz. (A zárt ülésen részt venni nem jogosultak elhagyják az üléstermet.)
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
Következik a 17. napirendi pont, a meghívó szerint 14-es: javaslat a Schöpf-Merei Ágost Kórház és Anyavédelmi Központ Kht. és a Budai Gyermekkórház és Rendelőintézet Kht. ügyvezető igazgatója munkaszerződésének módosítása.
Madarász Aladár úr jegyzi a 12-es sorszámon kiosztott módosító indítványt.
A napirend 17./ pontja: Javaslat a Schöpf-Merei Ágost Kórház és Anyavédelmi Központ Kht. és a Budai Gyermekkórház és Rendelőintézet Kht. ügyvezető igazgatója munkaszerződésének módosítására.
ELŐADÓ:
dr. Szolnoki Andrea
HOZZÁSZÓLÓ:
Madarász Aladár
ELNÖK:
Az előterjesztőnek van-e kiegészítése?
ELŐADÓ:
Nincs.
ELNÖK:
Ki kíván kérdést feltenni? (Nincs jelentkező.)
A vitában Madarász Aladár úr kíván szólni.
MADARÁSZ ALADÁR: 
Csupán egymondatos magyarázat, tisztelt Közgyűlés. Noha ez módosító indítványnak van feltüntetve, valójában csupán egy szavazástechnikai kérdés, ami a bizottságban egy tag kérésére így merült fel, és ezért a bizottság ilyen megosztásban szavazott. Köszönöm szépen.
ELNÖK:
A vitában több hozzászólás nincs, a vitát lezárom. Az előterjesztő zárszóval nem él.
Minősített szótöbbséggel fogunk szavazni. Kérem a gépet indítani! (Szavazás.)
472/2006.(III.30.) Főv.Kgy.h.
A Fővárosi Közgyűlés dr. Garamvölgyi György, a Schöpf-Merei Ágost
Kórház és Anyavédelmi Központ ügyvezető igazgatójának munkabérét 2006. április 15-ével 600.000 Ft-ban állapítja meg.
Határidő: 2006. április 15.
Felelős: dr. Demszky Gábor
(52 igen, 0 ellenszavazat, 3 tartózkodás)
473/2006.(III.30.) Főv.Kgy.h.

A Fővárosi Közgyűlés a 27/1995. (V. 15.) Főv. Kgy. sz. rend. 20. §-

ának (8) bekezdése szerint az Egészségügyi Bizottságot megillető egyéb munkáltatói jogot eseti jelleggel magához vonja, és jóváhagyja, megköti az 1. számú melléklet szerinti tartalommal dr. Garamvölgyi György, a Schöpf-Merei Ágost Kórház és Anyavédelmi Központ ügyvezető igazgatójának munkaszerződés módosítását. Felkéri a főpolgármestert a munkaszerződés módosítás aláírására.
Határidő: 2006. április 15.
Felelős: dr. Demszky Gábor
(52 igen, 0 ellenszavazat, 3 tartózkodás)
474/2006.(III.30.) Főv.Kgy.h.

A Fővárosi Közgyűlés a 27/1995. (V. 15.) Főv. Kgy. sz. rend. 20. §-

ának (8) bekezdése szerint az Egészségügyi Bizottságot megillető egyéb munkáltatói jogot eseti jelleggel magához vonja, és jóváhagyja, megköti a 2. számú melléklet szerinti tartalommal dr. Badacsonyi Szabolcs, a Budai Gyermekkórház és Rendelőintézet Kht. ügyvezető igazgatójának munkaszerződés módosítását. Felkéri a főpolgármestert a munka-szerződés módosítás aláírására.
Határidő: 2006. április 15.
Felelős: dr. Demszky Gábor
(52 igen, 0 ellenszavazat, 3 tartózkodás)
ELNÖK:
A 18. napirendi pont következik, a meghívó szerint 15.: javaslat az Uzsoki Utcai Kórház nővérszállójának megszüntetésére, dr. Szolnoki Andrea előterjesztésében, 06. sorszámú kiegészítéssel.
A napirend 18./ pontja: Javaslat az Uzsoki utcai Kórház nővérszállójának megszüntetésére.
ELŐADÓ:
dr. Szolnoki Andrea
HOZZÁSZÓLÓK:
Székelyné Gyökössy Dóra, Hardi Róbert
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Bizottsági módosító indítvány van. Székelyné Gyökössy Dóra kérdez. Tessék parancsolni, öné a szó.
SZÉKELYNÉ GYÖKÖSSY DÓRA (MDF):
Köszönöm a szót, elnök úr. Én egy módosító indítvánnyal éltem az Uzsoki Kórház kapcsán, és kérdezem, hogyan felejtődhetett ki a határozati javaslatból, hogy az eladásból származó összeg az egészségügybe kerül visszaforgatásra. Nagyon szeretném, ha ezzel kiegészülne a határozati javaslat.

Köszönöm.
ELŐADÓ:
A helyzet az, hogy az Egészségügyi Bizottság azonos tartalmú módosító javaslatot terjesztett be. Azt is befogadom meg az önét is, mert ugyanaz. (Székelyné Gyökössy Dóra: Jó.)
ELNÖK:
Hardi Róbert elnök úr, tessék parancsolni!
HARDI RÓBERT, az Egészségügyi Bizottság elnöke: 
Én is a bizottsági módosító indítványra szerettem volna felhívni a figyelmet, amely tartalmában teljesen megegyezik Székelyné Gyökössy Dóra javaslatával – nagy szellemek, ha találkoznak. Örömmel hallom, hogy az előterjesztő befogadja a javaslatot, és kérem, hogy a Közgyűlés is tegye ezt.
ELNÖK:
További hozzászólás? (Nincs.) Nincs. Az előterjesztő a zárszó jogával él.
ELŐADÓ:
Befogadtam mind a két módosító javaslatot.
ELNÖK:
Dönteni fogunk. Csöngetést kérek! (Csengetés.) Köszönöm.

Minősített szótöbbséggel szavazunk, a befogadott módosító javaslatokkal együtt. Kérem a gépet indítani! (Szavazás.)
475/2006.(III.30.) Főv.Kgy.h.
A Fővárosi Közgyűlés úgy dönt, hogy az Uzsoki utcai Kórház XIV.
ker., Rákosszeg park 6. sz. alatti telephelyen lévő nővérszállójának működését 2006. április 1-jével megszünteti.
(44 igen, 11 ellenszavazat, 0 tartózkodás)
476/2006.(III.30.) Főv.Kgy.h.

A Fővárosi Közgyűlés a Fővárosi Önkormányzat vagyonáról, a vagyontárgyak feletti tulajdonosi jog gyakorlásáról szóló 27/1995. (V. 15.) Főv. Kgy. sz. rendelet 9. § (3) bek. alapján kivonja a Fővárosi Önkormányzat Uzsoki utcai Kórház (1145 Bp., Uzsoki utca 29-41.) használatából az 1142 Budapest, Rákosszeg park 6. szám alatti, 29978/130 helyrajzi számú felépítményes ingatlant, és módosítja az intézmény alapító okiratát az előterjesztés 2. számú melléklete szerinti tartalommal. Felkéri a főpolgármestert az alapító okirat módosítás aláírására és a módosításokkal egységes szerkezetbe foglalt alapító okirat kiadására.
Határidő: 2006. április 15.
Felelős: dr. Demszky Gábor
(44 igen, 11 ellenszavazat, 0 tartózkodás)
477/2006.(III.30.) Főv.Kgy.h.

A Fővárosi Közgyűlés forgalomképessé minősíti az 1142 Budapest,
Rákosszeg park 6. szám alatti, 29978/130 helyrajzi számú felépítményes ingatlant azzal, hogy amennyiben értékesítésre kerül sor, a befolyó bevétel az egészségügyi ágazatban kerüljön felhasználásra.
Határidő: 2006. december 15.
Felelős: dr. Demszky Gábor
(44 igen, 11 ellenszavazat, 0 tartózkodás)
ELNÖK:
A 19. napirendi pont következik: javaslat az egészségügyi intézmények feladatracionalizálása miatti létszámcsökkentés költségmegelőlegezésére.
A napirend 19./ pontja: Javaslat az egészségügyi intézmények feladatracionalizálása miatti központi forrásból pályázható létszámleépítéssel kapcsolatos költségeinek megelőlegezésére.
ELŐADÓ:
dr. Szolnoki Andrea
ELNÖK:
Szolnoki Andrea?
ELŐADÓ:
Nincs kiegészítésem.
ELNÖK:
Nincs kiegészítése. Kérdés? (Nincs.) Vita? (Nincs.) Dönteni fogunk, minősített szavazattöbbséggel határozunk. Kérem a gépet indítani! (Szavazás.)
478/2006.(III.30.) Főv.Kgy.h.
A Fővárosi Közgyűlés úgy dönt, hogy a teljes létszámleépítéshez kap-

csolódó pénzügyi kötelezettségek teljesíthetősége érdekében a „9114 Céltartalék intézményi szerkezetátalakítás egyszeri működési kiadásaira” cím előirányzatának 54.658 eFt összeggel történő csökkentésével egyidejűleg – egyszeri jelleggel – ugyanezzel az összeggel megemeli az érintett intézmények támogatási és kiadási előirányzatát (kiadásból: személyi juttatás 41.408 eFt, munkaadókat terhelő járulékok 13.250 eFt) – utólagos elszámolási kötelezettséggel a pályázat benyújtását megelőzően – az alábbiak szerint:

- a Szent László Kórház intézménynél a feladat racionálisabb ellátásának elősegítése érdekében a létszámleépítéshez kapcsolódó pénzügyi kötelezettségek teljesíthetősége érdekében egyszeri jelleggel 16.811 eFt összegű támogatást biztosít, utólagos elszámolási kötelezettséggel a pályázat benyújtását megelőzően. Ennek érdekében 16.811 eFt összeggel megemeli az „1108 Szent László Kórház” cím támogatási és kiadási előirányzatát (kiadásból: személyi juttatások 12.736 eFt, munkaadókat terhelő járulékok 4.075 eFt);

- a Szent János Kórház és Rendelőintézet intézménynél a feladat racionálisabb ellátásának elősegítése érdekében a létszámleépítéshez kapcsolódó pénzügyi kötelezettségek teljesíthetősége érdekében egyszeri jelleggel 20.735 eFt összegű támogatást biztosít, utólagos elszámolási kötelezettséggel a pályázat benyújtását megelőzően. Ennek érdekében 20.735 eFt összeggel megemeli az „1111 Szent János Kórház és Rendelőintézet” cím támogatási és kiadási előirányzatát (kiadásból: személyi juttatások 15.709 eFt, munkaadókat terhelő járulékok 5.026 eFt);

- a Jahn Ferenc Dél-pesti Kórház és Rendelőintézet intézménynél a feladat racionálisabb ellátásának elősegítése érdekében a létszámleépítéshez kapcsolódó pénzügyi kötelezettségek teljesíthetősége érdekében egyszeri jelleggel 15.694 eFt összegű támogatást biztosít, utólagos elszámolási kötelezettséggel a pályázat benyújtását megelőzően. Ennek érdekében 15.694 eFt összeggel megemeli az „1114 Jahn Ferenc Dél-pesti Kórház és Rendelőintézet” cím támogatási és kiadási előirányzatát (kiadásból: személyi juttatások 11.889 eFt, munkaadókat terhelő járulékok 3.805 eFt);

- a Visegrádi Rehabilitációs Szakkórház intézménynél a feladat racionálisabb ellátásának elősegítése érdekében a létszámleépítéshez kapcsolódó pénzügyi kötelezettségek teljesíthetősége érdekében egyszeri jelleggel 1.418 eFt összegű támogatást biztosít, utólagos elszámolási kötelezettséggel a pályázat benyújtását megelőzően. Ennek érdekében 1.418 eFt összeggel megemeli az „1116 Visegrádi Rehabilitációs Szakkórház” cím támogatási és kiadási előirányzatát (kiadásból: személyi juttatások 1.074 eFt, munkaadókat terhelő járulékok 344 eFt).
(40 igen, 15 ellenszavazat 0 tartózkodás)
479/2006.(III.30.) Főv.Kgy.h.

A Fővárosi Közgyűlés úgy dönt, hogy a 2006-ban létszámleépítési
pályázaton elnyert összeget a „9114 Céltartalék intézményi szerkezetátalakítás egyszeri működési kiadásaira” címre kell visszapótolni.
(40 igen, 15 ellenszavazat 0 tartózkodás)
480/2006.(III.30.) Főv.Kgy.h.

A Fővárosi Közgyűlés felhatalmazza a főpolgármestert a Szent László
Kórház, a Szent János Kórház és Rendelőintézet, a Jahn Ferenc Dél-pesti Kórház és Rendelőintézet, valamint a Visegrádi Rehabilitációs Szakkórház létszámleépítéséhez kapcsolódó felmentési juttatások fedezetének átutalására.
Határidő: igénylésre azonnal
Felelős: dr. Demszky Gábor
(40 igen, 15 ellenszavazat 0 tartózkodás)
481/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a döntéshez
kapcsolódó költségvetési rendeletmódosításra vonatkozó javaslatot terjessze a Közgyűlés elé.

Határidő: a Fővárosi Közgyűlés áprilisi rendes ülése
Felelős: dr. Demszky Gábor
(40 igen, 15 ellenszavazat 0 tartózkodás)
ELNÖK:
A 20. napirendi pont következik, a meghívó szerint 17.: „Élhető város” kulturált ebtartás 2006. évi program pályázati kiírása.
A napirend 20./ pontja: „Élhető város” kulturált ebtartás 2006. évi program pályázati kiírás.
ELŐADÓ:
dr. Szolnoki Andrea
HOZZÁSZÓLÓK:
Székelyné Gyökössy Dóra, dr. Endrédy István, Zsinka László, dr. Havas Szófia
ELNÖK:
Kíván-e szólni?
ELŐADÓ:
Nincs kiegészítésem.
ELNÖK:
Az előterjesztőnek nincs kiegészítése. Székelyné Gyökössy Dórának kérdése van. Tessék parancsolni!
SZÉKELYNÉ GYÖKÖSSY DÓRA (MDF):
Köszönöm a szót. Tisztelt Főpolgármester-helyettes Asszony! Nem látok semmi olyan kimutatást, hogy ennek a pályázati kiírásnak milyen haszna lenne. Ha most végigmegyünk a városon, ahogy elolvadt a hó, valami iszonyat, hogy mi van a területeken; szennyezés, kutyapiszok, minden, ami tetszik – takarítás sehol. Ha az ember maga megcsinálja, megcsinálja; nekem sajnos nincs kutyám, bár nagyon szeretem a kutyákat, de én azt hiszem, ennek a több tízmillió forintnak valami olyan kidobott értéke van, hogy az elmondhatatlan! Itt az agyakban kellene szemléletet váltani, és nem plakátolni. A plakátoknak a világon semmi haszna nincs, szerintem ez kidobott pénz. Ezt valahogy másképp kellene megformálni, mert így semmi értelme.

Köszönöm.
ELNÖK:
Az előterjesztő válaszol.
ELŐADÓ:
Ez a 80 millió forint nem plakátokra megy; ez kerületi önkormányzatokhoz megy, járdatisztító gépekre megy, kutyakaka-kukák kihelyezésére, kutyapiszokgyűjtő zacskókra megy. Úgyhogy ez nem plakát, kizárólag tényleg a kutyaürülék eltávolítása érdekében történik ennek a 80 milliónak a szétosztása.
ELNÖK:
A vitában dr. Endrédy István jelentkezett.
DR. ENDRÉDY ISTVÁN (Fidesz-MKDSZ):
Köszönöm a szót, főpolgármester-helyettes úr. Nekem egy módosító javaslatom van, amely arról szól, hogy a Környezetvédelmi Bizottság által delegált személy is vehessen, illetve vegyen részt ebben a munkacsoportban. Ez tudniillik a környezetvédelemhez is hozzátartozik, a zöldfelületek helyzete, számos problémája – talán az éremnek ezt az oldalát is szükséges és érdemes figyelembe venni.
Ha tehát a Közgyűlés ezt támogatja vagy a főpolgármester-helyettes asszony ezt befogadja, akkor a munkacsoport hattagú lesz, és úgy bővül a francia bekezdés, hogy „a Környezetvédelmi Bizottság által delegált személy”.
ELNÖK:
Kérem elnök urat, szíveskedjék benyújtani a módosító indítványt. (Dr. Endrédy István átadja az elnöknek.) Zsinka László úr!
ZSINKA LÁSZLÓ (MIÉP-Jobbik): 
Tisztelt Közgyűlés! Tavaly mi is sokat támadtuk ezért a főpolgármester-helyettes asszonyt, hogy a pályázat nagyobbik része reklámra ment. Úgy érzem, most megfogadta akkori tanácsainkat, és most semmi nem reklámra megy, hanem valóban hasznos eszközök elhelyezésére. El kell mondjam, támogatjuk ezt, mert már tavaly is ezt kellett volna tenni, és akkor sokkal nagyobb eredmény lenne, mint amilyen volt. Abból, hogy néhányan a kutyánkkal ott ültünk hatalmas pénzért megvásárolt műsoridőben a Nap-keltében egyszer, nem hiszem, hogy az hatásos program volt. (Derültség.) Jobb kitenni ilyen eszközöket, úgyhogy most messzemenően támogatjuk ezt a javaslatot.
ELNÖK:
Dr. Havas Szófia!
DR. HAVAS SZÓFIA (MSZP):
Köszönöm szépen a szót. Szeretném jelezni, hogy a bizottság ülésén CD-formátumban kiosztották azt az anyagot, ami a tavalyi év pályázati anyagának a hasznosulásáról szólt. Ha tehát bárki igényt tart rá, természetesen akár a bizottság, akár a főpolgármester-helyettes asszony készséggel rendelkezésre bocsátja ezt a hasznosulásról.

Én úgy gondolom, hogy mindenképpen hasznos volt a tavalyi pályázat is, és bízom benne, hogy az idei is az lesz, beleértve azt is, hogy ahhoz, hogy a fejekben is – és ezzel mélységesen egyetértek – változás következzen be, ehhez bizony valamilyen propagandára is szükség van. Azzal együtt, hogy az idei pályázatban ez már nem szerepel, hanem kifejezetten csak a tisztítóeszközökre, illetve egyéb eszközökre lehet pályázni az önkormányzatok, illetve civil szervezetek részéről.

Köszönöm.
ELNÖK:
A vitát lezárom. Az előterjesztőé a zárszó joga.
ELŐADÓ:
Endrédy úr módosító javaslatát készséggel befogadom. (Dr. Endrédy István: Köszönöm.)
ELNÖK:
A befogadás után ezzel együtt fogunk dönteni, méghozzá minősített szótöbbséggel. Kérem a gépet indítani! (Szavazás.)
482/2006.(III.30.) Főv.Kgy.h.
A Fővárosi Közgyűlés elfogadja a „Kulturált ebtartás program 2006. év
pályázat” felhívását a 1. sz. és 2. sz. mellékletekben szereplő tartalommal.
(54 igen, 0 ellenszavazat, 0 tartózkodás)
483/2006.(III.30.) Főv.Kgy.h.

A Fővárosi Közgyűlés felkéri az Egészségügyi Bizottság elnökét, hogy
a pályázati kiírás és felhívás szövegét 2006. április 5-ig jelentesse meg egy országos napilapban és a www.budapest.hu internetes honlapon.
Határidő: 2006. április 5.
Felelős: az Egészségügyi Bizottság elnöke
(54 igen, 0 ellenszavazat, 0 tartózkodás)
484/2006.(III.30.) Főv.Kgy.h.

A Fővárosi Közgyűlés úgy dönt, hogy 2006. évben a kulturált ebtartás
program pályázati kiírásának költsége – az 1. határozati pontban körülírt pályázatok egy országos napilapban való megjelentetése - a kulturált ebtartás program pénzügyi keretéből kerüljön kifizetésre. Ezért csökkenti a „9173 Kulturált ebtartás program céltartalék” cím kiadási előirányzatát 500 eFt-tal és egyidejűleg megemeli a „7204 Egészségügyi feladatok” cím kiadási, azon belül dologi kiadását a hirdetési díj kifizetésére.
(54 igen, 0 ellenszavazat, 0 tartózkodás)
485/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a döntéshez
kapcsolódó költségvetési rendeletmódosítást terjessze a soron következő Közgyűlés elé.
Határidő: a Közgyűlés áprilisi rendes ülése
Felelős: dr. Demszky Gábor
(54 igen, 0 ellenszavazat, 0 tartózkodás)
486/2006.(III.30.) Főv.Kgy.h.

A Fővárosi Közgyűlés felkéri az Egészségügyi Bizottság elnökét, hogy
a beérkezett pályázatok elbírálására 2006. május 22-ig 5 tagú eseti munkacsoportot hozzon létre, az alábbi összetétellel:
- az Egészségügyi Bizottság elnöke
- az Egészségügyi Bizottság két alelnöke
- az ÁNTSZ képviselője
- az Egészségügyi Ügyosztály képviselője

- a Környezetvédelmi Bizottság által delegált személy.
Határidő: 2006. május 22.
Felelős: Egészségügyi Bizottság elnöke
(54 igen, 0 ellenszavazat, 0 tartózkodás)
ELNÖK:
Dr. Szolnoki Andrea vezeti az ülést.
(Az ülés vezetését dr. Szolnoki Andrea főpolgármester-helyettes veszi át.)
ELNÖK:
A 21. napirendi pont következik, Schiffer úr előterjesztésében: férőhelyszám-módosítás.
A napirend 21./ pontja: Javaslat a Fővárosi Önkormányzat fenntartásában lévő gyermekotthonok átalakításával kapcsolatosan szükségessé váló férőhelyszám módosításokra (Róbert Károly krt.-i Gyermekotthon).
ELŐADÓ:
dr. Schiffer János
ELNÖK:
Kíván-e szólni? (Dr. Schiffer János jelzésére:) Nem.

Kíván-e valaki kérdezni? (Nem.) Vitázik-e valaki? (Nem.) Határozathozatal következik, minősített többségű szavazás van. Kérem a gépet indítani! (Szavazás.)
487/2006.(III.30.) Főv.Kgy.h.
A Fővárosi Közgyűlés úgy dönt, hogy Budapest Főváros
Önkormányzatának Gyermekotthona (1134 Budapest, Róbert Károly krt. 49-51.) intézmény gyermekotthoni egységének férőhelyszámát az új székhelyre költözésig 30 főben határozza meg 2006. április 1. napjával.
Határidő: 2006. április 1.
Felelős: dr. Demszky Gábor
(54 igen, 0 ellenszavazat, 0 tartózkodás)
488/2006.(III.30.) Főv.Kgy.h.

A Fővárosi Közgyűlés az intézmény „Krízis ellátás” feladatát a
befogadást kérő gyermekek száma és az otthonban eltöltött időtartam csökkenése miatt 2006. április 1. napjával megszünteti és ehhez kapcsolódóan a 2. sz. melléklet szerinti tartalommal módosítja a Budapest Főváros Önkormányzatának Gyermekotthona (1134 Budapest, Róbert Károly krt. 49-51.) alapító okiratát.

Felkéri a főpolgármestert a 2. sz. melléklet szerinti alapító okirat módosítás aláírására, valamint a 3. sz. melléklet szerinti, a módosításokkal egységes szerkezetbe foglalt alapító okirat aláírására és kiadására.

Határidő: a közgyűlési határozat meghozatalát követő 30 nap
Felelős: dr. Demszky Gábor
(54 igen, 0 ellenszavazat, 0 tartózkodás)
489/2006.(III.30.) Főv.Kgy.h.

A Fővárosi Közgyűlés Budapest Főváros Önkormányzatának
Gyermekotthona (1134 Budapest, Róbert Károly krt. 49-51.) „Krízis ellátás” feladatának megszüntetéséből, valamint a gyermekotthoni férőhelyszám csökkentéséből adódó (álláshely megszüntetéssel együtt járó) 4 fő létszámleépítéséhez kapcsolódó pénzügyi kötelezettségek teljesítése érdekében, megelőlegezésként, egyszeri jelleggel a „9146 Gyermek- és ifjúságvédelmi ágazat létszámtartaléka” cím 2006. évi előirányzatának 492 eFt-tal történő csökkentésével egyidejűleg megemeli a „4207 Budapest Főváros Önkormányzatának Gyermekotthona (1134 Budapest, Róbert Károly krt. 49-51.)” cím 2006. évi támogatási és kiadási előirányzatát 492 eFt-tal.
Ebből:
személyi juttatások 373 eFt

munkaadókat terhelő járulékok 119 eFt

létszámkeret változás - 4 fő.
(54 igen, 0 ellenszavazat, 0 tartózkodás)
490/2006.(III.30.) Főv.Kgy.h.

A Fővárosi Közgyűlés a gyermekvédelmi ágazatnál folyó intézmény
átalakításokkal összefüggő létszámkeret biztosításához Budapest Főváros Önkormányzatának Gyermekotthona (1134 Budapest, Róbert Károly krt. 49-51.) „Krízis ellátás” feladat-megszüntetéséből, valamint a gyermekotthoni férőhelyszám csökkentéséből adódó megtakarítással 2007. január 1-jétől, összesen 9.022 eFt-tal (13 hó) csökkenti a „4207 Budapest Főváros Önkormányzatának Gyermekotthona (1134 Budapest, Róbert Károly krt. 49-51.)” cím támogatási és kiadási előirányzatát tartós jelleggel.
Ebből: személyi juttatások 6.927 eFt

munkaadókat terhelő járulékok 2.095 eFt

és ezzel egyidejűleg azonos összeggel (9.022 eFt) megemeli a „9146 Gyermek- és ifjúságvédelmi ágazat létszámtartaléka” cím kiadási előirányzatát.
Határidő: 2007. évi költségvetés készítése
Felelős: dr. Demszky Gábor
(54 igen, 0 ellenszavazat, 0 tartózkodás)
491/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a 489/2006. (III.
30.) Főv. Kgy. sz. határozathoz kapcsolódó költségvetési rendeletmódosítási javaslatot terjessze a Közgyűlés elé.
Határidő: a Közgyűlés 2006. április ülése
Felelős: dr. Demszky Gábor
(54 igen, 0 ellenszavazat, 0 tartózkodás)
ELNÖK:
A 22. napirendi pont következik: az „art” mozik korszerűsítésének, fejlesztésének támogatása, Schiffer úr előterjesztésében.
A napirend 22./ pontja: Pályázat benyújtása a budapesti "art" mozik korszerűsítésének, fejlesztésének támogatására.
ELŐADÓ:
dr. Schiffer János
ELNÖK:
Kíván-e szólni? (Dr. Schiffer János jelzésére:) Nem.

Kíván-e valaki kérdezni? (Nem.) Vitázik-e valaki? (Nem.) Határozathozatal következik. Kérem a gépet indítani! (Szavazás.)
492/2006.(III.30.) Főv.Kgy.h.
A Fővárosi Közgyűlés úgy dönt, hogy benyújtja – a Magyar
Államkincstár Budapesti és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Művész mozi műszaki, technikai, kényelmi feltételeinek kialakítására, illetve javítására vonatkozó pályázatot a 2. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
493/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére az Örökmozgó mozi műszaki, technikai, kényelmi feltételeinek kialakítására, illetve javítására vonatkozó pályázatot a 3. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
494/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Tabán mozi műszaki, technikai, kényelmi feltételeinek kialakítására, illetve javítására vonatkozó pályázatot a 4. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
495/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Szindbád mozi műszaki, technikai, kényelmi feltételeinek kialakítására, illetve javítására vonatkozó pályázatot az 5. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
496/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Puskin mozi műszaki, technikai, kényelmi feltételeinek kialakítására, illetve javítására vonatkozó pályázatot a 6. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
497/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Lloyd Odeon mozi műszaki, technikai, kényelmi feltételeinek kialakítására, illetve javítására vonatkozó pályázatot a 7. sz. mellékletnek megfelelő tartalommal. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
498/2006.(III.30.) Főv.Kgy.h.

A Fővárosi Közgyűlés benyújtja – a Magyar Államkincstár Budapesti
és Pest Megyei Regionális Igazgatóságán keresztül – a Nemzeti Kulturális Örökség Minisztériuma részére a Vörösmarty mozi műszaki, technikai, kényelmi feltételeinek kialakítására, illetve javítására vonatkozó pályázatot a 8. sz. mellékletnek megfelelő tartalommal. Egyidejűleg, mint tulajdonos, egyetért a Vörösmarty mozi fejlesztési és üzemeltetési tervével, továbbá vállalja, hogy a fejleszteni kívánt mozit a fejlesztés igazolt befejezésétől számított 5 éven keresztül a pályázatban meghatározott feltételeknek megfelelően „art” moziként működteti. A mozi tulajdonjogának vagy üzemeltetési jogának átadása esetén úgy köt szerződést az új tulajdonossal vagy üzemeltetővel, hogy a pályázatban meghatározott feltételek az öt éves időtartam leteltéig az új tulajdonost, illetve üzemeltetőt is kötelezzék. Felkéri a főpolgármestert a pályázati adatlapok aláírására.
Határidő: 2006. április 25.
Felelős: dr. Demszky Gábor
(54 igen, 0 ellenszavazat, 0 tartózkodás)
499/2006.(III.30.) Főv.Kgy.h.

A Fővárosi Közgyűlés a Nemzeti Kulturális Örökség Minisztériuma
által helyi önkormányzatok által fenntartott vagy támogatott „art” mozik műszaki, technikai, kényelmi feltételeinek kialakítására, illetve javítására kiírt pályázathoz a szükséges 5.520 eFt összegű önrészt a mozi üzemeltetőktől átvett pénzeszközből biztosítja. A pályázati önrész fedezetéhez a 2006. évi költségvetésben 5.520 eFt-tal megemeli a „8523 Felhalmozási célú pénzeszköz átvétel államháztartáson kívülről” cím bevételi és a „8422 Art mozik fejlesztéséhez támogatás” cím felhalmozási célú pénzeszközátadás államháztartáson kívülre előirányzatát.
(54 igen, 0 ellenszavazat, 0 tartózkodás)
500/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy az előirányzatok
átvezetéséhez kapcsolódó költségvetési rendeletmódosítást terjessze a Fővárosi Közgyűlés elé.
(54 igen, 0 ellenszavazat, 0 tartózkodás)
ELNÖK:
A 23. napirendi pont következik, Vajda Pál előterjesztésében: XVI. kerületi közterületek tulajdonrendezése.
A napirend 23./ pontja: Javaslat a XVI. kerületi közterületek tulajdonrendezése tárgyában hozott 2831/2005. (XII. 20.) Főv. Kgy. sz. határozat visszavonására, és a 2832/2005. (XII. 20.) Főv. Kgy. sz. határozat módosítására.
ELŐADÓ:
Vajda Pál
ELNÖK:
Kiegészítés nincs.

Kérdés, vita nem lévén határozathozatal következik. Kérem a gépet indítani! (Szavazás.)
501/2006.(III.30.) Főv.Kgy.h.
A Fővárosi Közgyűlés 2831/2005. (XII. 20.) Főv. Kgy. sz. határozatát
visszavonja.
(54 igen, 0 ellenszavazat, 0 tartózkodás)
502/2006.(III.30.) Főv.Kgy.h.

A Fővárosi Közgyűlés a XVI. kerületben lévő egyes közterületek tulajdonjogának rendezése tárgyában hozott 2832/2005. (XII. 20.) Főv. Kgy. sz. határozatának második és harmadik bekezdését úgy módosítja, hogy
- egyetért a Bp. XVI. ker. 110848, 117638, 118071/2, 101626/2 és 115601/18 hrsz-ú közterületi ingatlanok tulajdonjogának térítésmentes átadásával a XVI. kerületi Önkormányzat számára,

- megköti az előterjesztéshez csatolt tulajdon-átruházásról szóló módosított megállapodást, és felhatalmazza a főpolgármestert annak aláírására.

Úgy dönt, hogy a 2832/2005. (XII. 20.) Főv. Kgy. sz. határozat módosítással nem érintett része változatlanul érvényben marad.
Határidő: testületi döntést követő 60 nap
Felelős: dr. Demszky Gábor
(54 igen, 0 ellenszavazat, 0 tartózkodás)
ELNÖK:
A 24. napirendi pont következik: RÉS Alapítvány, Ikvai úr előterjesztésében.
A napirend 24./ pontja: Javaslat a „RÉS” Szociális és Kulturális Alapítvánnyal kötött közszolgáltatási szerződések módosítására.
ELŐADÓ:
Ikvai-Szabó Imre
ELNÖK:
Előterjesztőnek nincs kiegészítése.
Kérdés, vita nem lévén a határozathozatal következik minősített többséggel. Kérem a gépet indítani! (Szavazás.)
503/2006.(III.30.) Főv.Kgy.h.
A Fővárosi Közgyűlés jóváhagyja és megköti a közszolgáltatási
szerződések módosítását a „RÉS” Szociális és Kulturális Alapítvánnyal a 4. és 5. sz. mellékletek szerinti tartalommal és felkéri a főpolgármestert a módosított közszolgáltatási szerződések aláírására.
Határidő: 30 nap
Felelős: dr. Demszky Gábor
(51 igen, 0 ellenszavazat, 3 tartózkodás)
504/2006.(III.30.) Főv.Kgy.h.

A Fővárosi Közgyűlés Budapest Főváros Önkormányzata 2006. évi
költségvetési rendeletében a „8359 Rés Alapítvány (hajléktalan férőhelyek támogatása)” cím kiadási előirányzatát, azon belül a működési célú pénzeszközátadást államháztartáson kívülre 10.074 eFt-tal csökkenti, egyidejűleg a „9300 Általános tartalék”-ot azonos összeggel emeli.
(51 igen, 0 ellenszavazat, 3 tartózkodás)
505/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a szükséges
költségvetési rendeletmódosítási javaslatot terjessze a Fővárosi Közgyűlés elé.

Határidő: A Fővárosi Közgyűlés áprilisi rendes ülése
Felelős: dr. Demszky Gábor
(51 igen, 0 ellenszavazat, 3 tartózkodás)
ELNÖK:
Következik a 25. Bakonyi úr előterjesztésében: Budapest Fejlesztési Pólus előirányzatának átcsoportosítására.
A napirend 25./ pontja: Javaslat a Budapest Fejlesztési Pólus előirányzatának átcsoportosítására.
ELŐADÓ:
dr. Bakonyi Tibor
ELNÖK:
Kíván-e szólni?
ELŐADÓ:
Nem.
ELNÖK:
Kérdés? (Nincs jelentkező.) Vita? (Nincs jelentkező.) Nem lévén, határozathozatal következik. Kérem a gépet indítani! (Szavazás.)
506/2006.(III.30.) Főv.Kgy.h.
A Fővárosi Közgyűlés úgy dönt, hogy csökkenti a „8403
Önkormányzati fejlesztések” címen belül a „Pólus program pályázat előkészítése” feladat előirányzatát 109.600 eFt összeggel, valamint a „9112 Évközi indítású beruházások” címen „Központi ÁFA tartalék” előirányzatát 400 eFt előirányzattal, egyidejűleg megemeli az új „7243 Pólus program előkészítése (Főépítészi Iroda)” cím kiadási, azon belül dologi kiadások előirányzatát.
(43 igen, 10 ellenszavazat, 0 tartózkodás)
507/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy a kapcsolódó
rendeletmódosítást terjessze a Fővárosi Közgyűlés elé.
Határidő: 2006. május 15.
Felelős: dr. Demszky Gábor
(43 igen, 10 ellenszavazat, 0 tartózkodás)
ELNÖK:
A 26. napirend következik: Javaslat az Észak-budapesti Szennyvíztisztító Telep II. ütem tápanyag-eltávolítás projekthez kapcsolódó megállapodások megkötésére.
A napirend 26./ pontja: Javaslat az Észak-budapesti Szennyvíztisztító Telep II. ütem tápanyag-eltávolítás projekthez kapcsolódó megállapodások megkötésére.
ELŐADÓ:
dr. Tiba Zsolt távollétében Haszonicsné dr. Ádám Mária
ELNÖK:
Aljegyző asszony nem kíván szólni. Kérdés? (Nincs jelentkező.) Vita? (Nincs jelentkező.) Nem lévén, határozathozatal következik. (Egy fiatalember táblát tart a kezében; rajta két kép: egy ház Kusari felirattal és egy autó, „Demszky! Tudom, mit tettél tavalyelőtt nyáron!” felirattal. – Derültség és közbeszólások az MSZP és az SZDSZ soraiban.) Kérem a gépet indítani! (Szavazás.)
508/2006.(III.30.) Főv.Kgy.h.
A Fővárosi Közgyűlés jóváhagyja, megköti az előterjesztés 1. melléklete
szerinti együttműködési megállapodást, egyben felhatalmazza a főpolgármestert annak aláírására.
(52 igen, 0 ellenszavazat, 1 tartózkodás)
509/2006.(III.30.) Főv.Kgy.h.

A Fővárosi Közgyűlés jóváhagyja, megköti az előterjesztés 2.
melléklete szerint a Világbankkal megkötendő, az Észak-budapesti Szennyvíztisztító Telep II. ütemének finanszírozására vonatkozó projekt megállapodást és a kapcsolódó kiegészítő levelet, és felhatalmazza a főpolgármestert annak aláírására.
Határidő: aláírásra 1 5 nap
Felelős: dr. Demszky Gábor
(52 igen, 0 ellenszavazat, 1 tartózkodás)
510/2006.(III.30.) Főv.Kgy.h.

A Fővárosi Közgyűlés felhatalmazza a főpolgármestert arra, hogy a
projekt megállapodáson az esetlegesen szükségessé váló, a támogatás összegét nem növelő és a támogatás pénzügyi feltételeit a Fővárosi Önkormányzat számára kedvezőtlenül nem befolyásoló technikai módosításokat a megállapodás érvényessége alatt, a támogatásnyújtó beleegyezése és a Pénzügyi Bizottság egyidejű tájékoztatása mellett hajtsa végre.

Határidő: technikai módosításra szükség szerint
Felelős: dr. Demszky Gábor
(52 igen, 0 ellenszavazat, 1 tartózkodás)
511/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy az
együttműködési megállapodás 15.3 pontjában vállalt pénzügyi kötelezettségek, azaz a projekt könyvvizsgálatával és a tanulmányúttal kapcsolatos kifizetések fővárosi hozzájárulásának biztosítása céljából kötendő pénzeszköz átadás-átvételi megállapodás tervezetét terjessze a Fővárosi Közgyűlés elé.
Határidő: a Közgyűlés áprilisi ülése
Felelős: dr. Demszky Gábor
(52 igen, 0 ellenszavazat, 1 tartózkodás)
512/2006.(III.30.) Főv.Kgy.h.

A Fővárosi Közgyűlés a pénzeszközátadás 2006. évi fedezetének
megteremtése céljából Budapest Főváros Önkormányzata 2006. évi költségvetését a következők szerint módosítja:

csökkenti a „8403 Önkormányzati fejlesztések” címen belül az „Észak-budapesti Szennyvíztisztító Telep II. ütem tápanyag eltávolítás (G.E.F.)” feladat önkormányzati beruházások előirányzatát 1.500 ezer forinttal, és azonos összeggel megemeli a „8411 Pénzügytechnikai feladatok” címen a Támogatás értékű működési kiadás előirányzatát.
(52 igen, 0 ellenszavazat, 1 tartózkodás)
513/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy az előterjesztéshez kapcsolódó költségvetési rendelet módosítását terjessze a Fővárosi Közgyűlés elé.
Határidő: a Közgyűlés áprilisi ülése
Felelős: dr. Demszky Gábor
(52 igen, 0 ellenszavazat, 1 tartózkodás)
ELNÖK:
A 27., Bakonyi úr előterjesztése következik: javaslat a „8413 sportcélú támogatás” cím felosztására, és egyben társadalmi szervezetek támogatására.
A napirend 27./ pontja: Javaslat a „8413 Sportcélú támogatás” cím felosztására és egyben társadalmi szervezetek támogatására.
ELŐADÓ:
dr. Bakonyi Tibor
ELNÖK:
Nincs kiegészítése. Kérdés? (Nincs jelentkező.) Vita? (Nincs jelentkező.) Határozathozatal következik. Kérem a gépet indítani! (Szavazás.)
514/2006.(III.30.) Főv.Kgy.h.
A Fővárosi Közgyűlés úgy dönt, hogy a „8413 Sportcélú támogatás”
cím 2006. évi felosztását az alábbiak szerint jóváhagyja:

	Feladat megnevezése
	Összege (eFt-ban)

	I/1
	Budapesti sportszövetségek támogatási keretösszege 
	23 962
	

	I/2
	Budapesti sportági szakszövetségek támogatási keretösszege
	68 262
	 

	I/3
	Budapesti Szabadidősport Szövetség működési támogatása
	17 500
	 

	I/4
	Budapesti Diáksport Szövetség működési támogatása
	17 500
	 

	I/5a
	Budapesti Sportszövetségek Szövetsége működési támogatása
	3 000
	

	I/5b
	Budapesti Sportszövetségek Szövetsége részére a budapesti

szövetségek és szakszövetségek telefonhasználatára
	14 622
	

	I/5c
	Budapesti Sportszövetségek Szövetsége részére tagszervezetei

II-IV n.évi pénzügyi és számviteli feladatai ellátására 
	10 025
	

	I/6
	Sportági Szakszövetségek Budapesti Szövetsége részére

tagszervezetei I.n.évi pénzügyi és számviteli feladatai ellátására
	1 600
	

	I/7
	Budapesti Sporttanács részére tagszervezetei I. negyedévi

pénzügyi és számviteli feladatai ellátására
	1 475
	

	I/8
	Iharos Sándor Sportközalapítvány
	99 000
	 

	I/9
	Budapest Sport Egyesület részére átcsoportosítás
	15 000
	

	 
	Összesen:
	 
	271 946

	II.
	Nemzetközi és EU sportkapcsolatok a Sportági Szakszövetségek

Budapesti Szövetsége bonyolításában
	4 000
	 

	III.
	PR. és sportmarketing feladatok a Budapesti Sporttanács

Bonyolításában
	1 000
	 

	IV.
	Sportszervezési, igazgatási és egyéb feladatok a Budapesti

Sporttanács bonyolításában
	9 500
	 

	V.
	Szakkiadványok támogatására a Sportági Szakszövetségek

Budapesti Szövetsége részére
	3 000
	 

	VI.
	Kerületi, szövetségi értekezletek, jutalmazások kiadásaira a

Sportági Szakszövetségek Budapesti Szövetsége részére


	4 500
	 

	VII.
	Intézményi Sportinformációs Rendszer támogatására
	3 000
	 

	 
	 Városligeti Műjégpálya 1.500 eFt
	
	

	 
	 Margitszigeti Atlétikai Centrum 1.500 eFt
	
	

	VIII.
	A kibővített korcsolyaoktatási program működtetésére - Városligeti Műjégpálya részére
	8 000
	 

	IX.
	Sporteszközkölcsönző működtetésének támogatására – Városligeti Műjégpálya részére
	3 000
	 

	X.
	Fővárosi Futóklub működtetésére – Margitszigeti Atlétikai Centrum részére
	3 000
	 

	XI.
	Fővárosi Sportnapok (Szigeti Sportvarázs) –

Városligeti Műjégpálya részére
	20 000
	 

	XII.
	Rendkívüli sportcélú feladatok (egyedi elbírálással)
	20 000
	 

	 
	Összesen:
	 
	79 000

	 
	Mindösszesen:
	 
	350 946


Határidő: a közgyűlési döntést követő 25 munkanapon belül
Felelős: dr. Demszky Gábor
(44 igen, 0 ellenszavazat, 10 tartózkodás)
515/2006.(III.30.) Főv.Kgy.h.

A Fővárosi Közgyűlés úgy dönt, hogy a „8413 Sportcélú támogatás”
cím 2006. évi előirányzata terhére az Ifjúsági és Sport Bizottság javaslata alapján az alábbi társadalmi szervezeteket támogatja. Jóváhagyja, megköti a mellékelt sportszakmai együttműködési megállapodásokat és felkéri a főpolgármestert azok aláírására.

	Sor-szám
	Megnevezés:
	Támogatott cél:
	Támogatás

összege (eFt-ban)

	1.
	Budapesti Szabadidősport

Szövetség
	Működési kiadásaira, a fővárostól átvett feladatok költségeire és a versenynaptárában szereplő rendezvények, események bonyolítására.
	 17 500 

	2.
	Budapesti Diáksport Szövetség
	Működési kiadásaira, a fővárostól átvett feladatok költségeire és a versenynaptárában szereplő rendezvények, események bonyolítására.


	 17 500 

	3.
	Budapesti Sportszövetsé-gek Szövetsége
	Működési kiadásaira (3.000 eFt) , a budapesti szövetségek és szakszövetségek telefonhasználati kiadásaira (14.622 eFt), tagszervezetei pénzügyi és számviteli feladatai ellátásának támogatására 10.025 eFt).
	27 647

	4.
	Sportági Szakszövetsé-gek Budapesti Szövetsége
	A Szakszövetség tagszervezeteinek I.n.évi számviteli és pénzügyi tevékenységének ellátására (1.600 eFt-ot), valamint az egyéb feladatok között felsorolt Nemzetközi és EU sportkapcsolatok támogatására (4.000 eFt-ot), Szakkiadványok elkészítésére, kiadására, beszerzésére (3.000 eFt-ot) valamint a kerületi, szövetségi értekezletek és jutalmazások bonyolítására (4.500 eFt-ot).
	13.100 

	5.
	Budapesti Sporttanács
	A Sporttanács tagszervezeteinek I.n. évi számviteli és pénzügyi tevékenységének ellátására (1.475 eFt-ot), valamint az egyéb feladatok között felsorolt PR és sportmarketing tevékenység bonyolítására (1.000 eFt) és a sportszervezési igazgatási és egyéb feladatok bonyolítására (9.500 eFt)
	11.975 

	6.
	Iharos Sándor Sportközalapít-vány
	Működési kiadásokra (2.000 eFt), szabadidős sportszervezetek támogatására (18.000 eFt), diáksport szervezetek támogatására (14.000 eFt) valamint a fővárosi kiemelt sportágfejlesztési programok támogatására (65.000 eFt). 
	99.000

	
	Összesen:
	
	186.722


Határidő: a közgyűlési döntést követő 25 munkanapon belül
Felelős: dr. Demszky Gábor
(44 igen, 0 ellenszavazat, 10 tartózkodás)
516/2006.(III.30.) Főv.Kgy.h.

A Fővárosi Közgyűlés úgy dönt, hogy a „8413 Sportcélú támogatás”
cím 2006. évi előirányzata terhére 15.000 eFt támogatást átcsoportosít a „8353 Budapest Sport Egyesület támogatása” cím működési célú pénzeszközátadás Áht-n kívülre sorára a Budapest Sport Egyesület 2006. évi támogatásának kiegészítésére. Egyben felkéri a főpolgármestert, hogy a költségvetési rendeletmódosításhoz szükséges intézkedéseket tegye meg.

Határidő: a Fővárosi Közgyűlés áprilisi rendes ülése
Felelős: dr. Demszky Gábor
(44 igen, 0 ellenszavazat, 10 tartózkodás)
ELNÖK:
A 28. következik: „Javaslat egészségügyi fejlesztésekre történő hitel felvételére az Európai Beruházási Banktól”.
A napirend 28./ pontja: Javaslat egészségügyi fejlesztésekre történő hitel felvételére az Európai Beruházási Banktól.
ELŐADÓ:
dr. Tiba Zsolt távollétében Haszonicsné dr. Ádám Mária
ELNÖK:
Aljegyző asszonynak nincs kiegészítése. Kérdés? (Nincs jelentkező.) Vita? (Nincs jelentkező.) Határozathozatal következik. Kérem a gépet indítani! (Szavazás.)
517/2006.(III.30.) Főv.Kgy.h.
A Fővárosi Közgyűlés hatályon kívül helyezi 357/2006. (III. 13.) Főv.
Kgy. sz. határozatát, és ezzel egyidejűleg jóváhagyja, megköti az előterjesztés 2. mellékletében benyújtott, az Európai Beruházási Bankkal megkötendő, egészségügyi intézmény-fejlesztésekre vonatkozó hitelmegállapodást, és felkéri a főpolgármestert annak aláírására.
Határidő: azonnal
Felelős: dr. Demszky Gábor
(37 igen, 13 ellenszavazat, 0 tartózkodás)
ELNÖK:
Következik a 29., Vajda Pál előterjesztése a Központi Szennyvíztisztító Teleppel kapcsolatban.
A napirend 29./ pontja: A Központi Szennyvíztisztító Telep változási vázrajzai.
ELŐADÓ:
Vajda Pál
ELNÖK:
Kérdés? (Nincs jelentkező.) Vita? (Nincs jelentkező.) Kérem a gépet indítani! (Szavazás.)
518/2006.(III.30.) Főv.Kgy.h.
A Fővárosi Közgyűlés jóváhagyja a T-69977., a T-74304., valamint a
T-76239. számú változási vázrajzokat, továbbá felhatalmazza a főpolgármestert azok aláírására.
Határidő: azonnal
Felelős: dr. Demszky Gábor
(51 igen, 1 ellenszavazat, 0 tartózkodás)
ELNÖK:
(Zaj.) Kérek szépen nagyobb figyelmet a Közgyűlésben, mert azért haladnunk kell. Következik a 30., ami helyszíni kiosztásban 18-asként szerepel: Budapest VI., Andrássy út 68. szám alatti ingatlan elővásárlási jog gyakorlása.
A napirend 30./ pontja: Budapest VI. ker., Andrássy út 68. sz. alatti ingatlan elővásárlási jog gyakorlása.
ELŐADÓ:
Vajda Pál
ELNÖK:
Vajda Pál kíván-e szólni? (Jelzésre:) Nem kíván. Kérdés? (Nincs jelentkező.) Vita? (Nincs jelentkező.) Nem lévén, határozathozatal következik. Kérem a gépet indítani! (Szavazás.)
519/2006.(III.30.) Főv.Kgy.h.
A Fővárosi Közgyűlés A 27/1995. (V. 15.) Főv. Kgy. sz. rendelet 11. §
 (1) bekezdés b) pontjában biztosított jogával élve úgy dönt, hogy a 28717 hrsz. alatt felvett, 1495 m2 alapterületű ingatlannak 1.150.000.000 Ft + 230.000.000 Ft ÁFA vételárért az Izabella 62-64. Ingatlanforgalmazó és -hasznosító Kft. részére történő elidegenítése során elővásárlási jogával élni nem kíván.

Felhatalmazza a főpolgármestert a lemondó nyilatkozat aláírására.
Határidő: 30 nap
Felelős: dr. Demszky Gábor
(44 igen, 2 ellenszavazat, 8 tartózkodás)
ELNÖK:
Következik a parlagfű elleni védekezés 2005. évi feladatainak teljesítéséről, Bakonyi úr előterjesztése, 31. sorszámon.
A napirend 31./ pontja: Beszámoló a parlagfű elleni védekezés 2005. évi feladatainak teljesítéséről és az allergén gyomnövények elleni védekezés 2006. évi intézkedési terve.
ELŐADÓ:
dr. Bakonyi Tibor
ELNÖK:
Kíván-e szólni?
ELŐADÓ:
Nem.
ELNÖK:

Kérdés? (Nincs jelentkező.) Vita? (Nincs jelentkező.) Nincs. Határozathozatal következik. Kérem a gépet indítani! (Szavazás.)
520/2006.(III.30.) Főv.Kgy.h.
A Fővárosi Közgyűlés az 1. számú melléklet szerinti tartalommal
elfogadja a Fővárosi Parlagfű Program végrehajtásáról szóló 2005. évi beszámolót.
(48 igen, 1 ellenszavazat, 6 tartózkodás)
521/2006.(III.30.) Főv.Kgy.h.

A Fővárosi Közgyűlés a 2. számú melléklet szerinti tartalommal
elfogadja a 2006. évi intézkedési tervet.
(48 igen, 1 ellenszavazat, 6 tartózkodás)
522/2006.(III.30.) Főv.Kgy.h.

A Fővárosi Közgyűlés felkéri a főpolgármestert az intézkedési terv
végrehajtására.
Határidő: folyamatos
Felelős: dr. Demszky Gábor
(48 igen, 1 ellenszavazat, 6 tartózkodás)
ELNÖK:
Következik a 32., Bakonyi úr előterjesztése az Erzsébet tér parkrekonstrukciójával kapcsolatban – a bekötésben 28-asként szerepel.
A napirend 32./ pontja: Javaslat az Erzsébet tér, parkrekonstrukció beruházási feladat engedélyokiratának elfogadására.
ELŐADÓ:
dr. Bakonyi Tibor
HOZZÁSZÓLÓK:
Zsinka László, Székelyné Gyökössy Dóra, dr. Endrédy István, Moskovits Péter
ELNÖK:
Kíván-e szólni?
ELŐADÓ:
Nem.
ELNÖK:
Kérdés? (Nincs jelentkező.) Zsinka úré a szó.
ZSINKA LÁSZLÓ (MIÉP–Jobbik): 
Tisztelt Közgyűlés! Feltűnően nagy összegről van szó. Valóban annyiba kerül ott egy parkfelújítás? 820 millió forintba? Egy kicsit jobban kellene részletezni, hogy mi kerül annyiba rajta, mert tudom, hogy rossz állapotban van ott minden, de azért 820 millió forint a kis park felújításáért rendkívül sok pénz.
ELNÖK:
Székelyné Gyökössy Dóra!
SZÉKELYNÉ GYÖKÖSSY DÓRA (MDF):
Kérdezni szeretném, hogy az előterjesztésben az áll, hogy saját cégünk, saját rt.-nk készíti ezt a felújítást, ami önmagában nem probléma, probléma számomra csak az, hogy volt-e ajánlatbekérés, hogy valami összehasonlító összeget tudnánk mondani, mert azért egyből egyet választani egy kicsit nehézkes. Volt-e erre lehetőség, mert ajánlatokat lehet bekérni ebben az esetben is.
ELNÖK:
A kérdések elhangzottak. Az előterjesztő válaszol.
ELŐADÓ:
Ez a 820 millió forint egy részletes számításon alapul; az anyagban ez megtalálható, tehát nem szeretném még egyszer elismételni.
A másik, amit Székelyné Gyökössy Dóra képviselő asszony kérdezett: ha a mi cégünk készíti el ezt a munkát, ahogy itt ki lett számolva, akkor nem kell közbeszerzési eljárást lefolytatni. Miután a kalkuláció elkészült, más kalkulációt nem kértünk be, tehát az áll rendelkezésre, amit a saját ügyosztályunk és a saját cégünk készített.
ELNÖK:
Köszönöm szépen. A vitában Endrédy úré a szó.
DR. ENDRÉDY ISTVÁN (Fidesz-MKDSZ):
Nagyon röviden: ismert a feladat, viszont úgy gondolom, hogy az a Közgyűlés előtt kevésbé ismert, hogy a 2002 decemberére tervezett befejezés 345 milliós végösszeggel került volna megvalósításra. Lehet ezt egyfelől humorosan kezelni; Márkus Lászlónak, a nagy színésznek volt egy jelenete valamikor egy fotellal, hogy mi kerül abban a fotelban x ezer forintba, és szétszedte a fotelt, hogy mi az, ami abban a fotelban annyiba kerül, tehát lehet ezt úgy szemlélni, hogy akkor a 2002–2006 között eltelt években mi volt az, ami 820 millióra növelte ezt a 2002-ben is vélhetőleg megalapozott 345 milliót; de komolyra fordítva a szót, ez a Közgyűlésnek, a tervezésnek, a tervezés felé a bizottságok munkájának, mindannyiunknak egy szegénységi, rossz bizonyítványt ad, hogy ennyire drágán és ennyire lassan tud a Közgyűlés megvalósítani egy nem bonyolult dolgot, nem hídépítést, nem metróépítést, hanem egy parkrekonstrukciót.
ELNÖK:
Moskovits Péter!
MOSKOVITS PÉTER, a Pénzügyi Bizottság elnöke: 
Köszönöm szépen. A Pénzügyi Bizottság is megtárgyalta ezt az előterjesztést, és ugyanúgy, ahogy képviselőtársaimban kérdések merültek fel, nálunk is kérdések merültek fel.
Szeretném elmondani, hogy az a költségbecslés, aminek alapján ez a nyolcszáz-egynéhány millió forint kijött… – csak szeretném mondani, hogy akik kérdeztek, azoknak próbálok válaszolni, frakcióvezető úr. Ha megnézi az árajánlatot és a költségbecslést, akkor az építőiparban és a parképítésben szokatlanul magas és szinte aránytalan anyagoldal van, aminek egész egyszerűen az a magyarázata, hogy az Erzsébet tér állami beruházásban megvalósult részéhez egy horribilis árakon megvásárolható utcabútorcsomagot kell venni, mert a hatósági előírások kötelezték a fővárost arra, hogy a park berendezésében egységes berendezés jelenjen meg, ezért igazodnunk kell a korábbi állami beruházáshoz. Ennek a horribilis összegnek, hadd ne mondjak fejből százalékot, a megszokott építőipari vagy parképítéstől teljesen eltérő anyagoldala jelenik meg emiatt. Köszönöm szépen.
ELNÖK:
Székelyné Gyökössy Dóra!
SZÉKELYNÉ GYÖKÖSSY DÓRA (MDF):
Köszönöm Bakonyi főpolgármester-helyettes úr válaszát, csak nem tudom elfogadni, tudniillik nem közbeszerzést kell kiírni, hanem ajánlatokat bekérni, hogy összehasonlító adataink legyenek. Azt, hogy a saját cégünk kiszámítja jobbról, balról, elölről, hátulról, én ezt elhiszem, de mihez hasonlítom?

Tehát az a minimum ilyen esetben, hogy két-három hasonló cégtől bekérek ajánlatot; utána eldönthetem, hogy melyik nyer. Nem feltétlenül a mi cégünk az, amelyik a legjobb ajánlatot adja, vagy ha ő adja, akkor nyerjen ő. De itt előttünk legyen egy összehasonlító adat, mert így nem fogunk tudni dönteni.

Köszönöm.
ELNÖK:
A vitát lezárom. Az előterjesztőé a zárszó joga. Bakonyi úr!
ELŐADÓ:
Szeretném megerősíteni azt, amit Moskovits Péter elnök úr mondott. Van egy adott helyzet. Ennek a térnek a környékén elvégeztek bizonyos korábbi fejlesztési, felújítási munkákat. Nekünk ugyanolyan burkolóanyagot, ugyanolyan padokat és ugyanolyan eszközöket kell oda beépíteni. Mitnyan úrnak csak felhívnám a figyelmét, hogy a cég bizonyára önnek ismerős, aki ezeket a munkákat elvégezte. (Dr. Mitnyan György közbeszólására:) Darabra legyen szíves, ellenőrizze. Magukhoz közel álló cégnél is legyen szíves, tegye ezt meg. Tehát szeretném elmondani, hogy az előírások ezeket a nagyon drága burkolóanyagokat és azokat a nagyon drága kerti padokat és egyéb eszközöket kötelező ott elhelyezni, beépíteni, tehát ez jelentősen megdrágítja a költségeket.
Megjegyezném, hogy ez a cég gyárt egyedül ilyen kerti padokat és burkolóanyagokat, tehát valószínűleg érdemes lett volna ez esetben bekérni más árajánlatot, viszont más nem tudta volna ugyanezt a minőséget és ugyanezt a burkolatot előállítani. Ezért a főkertes kollégák ezzel az árral számoltak. Tehát azt tudom mondani, hogy valóban igaza van: ha lett volna arra mód és lehetőség, ha ebből a burkolatból vagy ezekből a padokból, eszközökből lenne még másfajta, ugyanilyen minőséget és ugyanilyen anyagot produkáló cég, akkor érdemes lett volna bekérni.

Ezt a választ tudom adni, ami tudom, hogy piacilag, üzletileg önnek nem egészen kielégítő, de itt egy kényszerhelyzetben vagyunk, tehát amennyiben mi ezt a munkát be akarjuk fejezni, el akarjuk végeztetni, akkor a saját cégünkkel tudjuk a leggyorsabban és a leghatékonyabban megtenni. Kérem válaszom elfogadását.
ELNÖK:
Köszönöm szépen. Határozathozatal következik, egyszerű szótöbbséggel határozunk egy rövid csöngetés után. (Csengetés.) Kérem a gépet indítani! Egyszerű szótöbbséggel határozunk. (Szavazás.)
523/2006.(III.30.) Főv.Kgy.h.
A Fővárosi Közgyűlés úgy dönt, hogy Budapest Főváros
Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló, többször módosított 50/1998. (X. 30.) Főv. Kgy. sz. rendelet 12. § (1) bekezdésében foglaltaknak megfelelően jóváhagyja az Erzsébet tér, parkrekonstrukciója beruházás engedélyokiratát az előterjesztés 5. sz. melléklete szerint és felkéri a főpolgármestert az engedélyokirat mellékletben szereplő tartalommal való aláírására.
Határidő: döntést követő 20 napon belül
Felelős: dr. Demszky Gábor
(37 igen, 10 ellenszavazat, 3 tartózkodás)
ELNÖK:
Következik a 33., ami a bekötésben 29.-ként szerepel, a labdarúgó-bajnokságra garanciák megadása. Bakonyi úr az előterjesztő. Felhívom a figyelmet 024. sorszámon Devosa Gábor és Hardi Róbert módosító javaslatára.
A napirend 33./ pontja: Javaslat az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról.
ELŐADÓ:
dr. Bakonyi Tibor
HOZZÁSZÓLÓK:
Zsinka László, Hardi Róbert
ELNÖK:
Kiegészítés?
ELŐADÓ:
A módosító indítványt befogadom.
ELNÖK:
Köszönöm szépen. Zsinka úr kérdez.
ZSINKA LÁSZLÓ (MIÉP-Jobbik): 
Tisztelt Közgyűlés! Pont a módosító indítvánnyal kapcsolatban kérdezek. Még mondtam is magamban, amikor elolvastam tegnap az eredeti előterjesztést, hogy ez végre egy támogatható előterjesztés ez ügyben, de a módosító indítvány arról szól, hogy 10 millióval támogassuk ezt a nonprofit szervezetet. Én úgy tudom, hogy egy kft. nem nonprofit szervezet. Kht.-nek kellene lennie, akkor tudnám esetleg támogatni, de egy kft.-t, mint nonprofit szervezetet nem tudok támogatni.
ELNÖK:
Köszönöm szépen. Bakonyi úr válaszol a kérdésre.
ELŐADÓ:
Ugyan a módosító indítvánnyal kapcsolatos volt a kérdés, ez az a kft., amit korábban az MLSZ létrehozott 2008 UEFA Kft. néven, ezzel pályáztunk 2008-ra. Gyakorlatilag ezt a céget alakította át egy új névvel és új ügyvezetéssel, hiszen új ügyvezetése lett az MLSZ-nek. Tehát 2012 névre alakította át, a tulajdonosi szerkezete ugyanaz. (Zsinka László: Kft., az a baj!) Kft.-ként működik, nem kht.-ként – annak idején ezt kft.-ként hozták létre, úgyhogy a módosító indítvány ezzel a kft.-vel való megállapodást készíti elő. Mindegyik pályázó cég valamilyen jogi formában – elsősorban vállalkozói jogi formában – végezi el az ilyen típusú tevékenységet. Ezt a választ tudom adni Zsinka úrnak.
ELNÖK:
Köszönöm szépen. (Folyamatos zaj.) Egy kicsit nagyobb figyelmet kérek és csendet a teremben, mert nem halljuk egymást.

A vitában Hardi Róbert jelentkezett.
HARDI RÓBERT, az Ifjúsági és Sport Bizottság elnöke: 
Köszönöm szépen. Szeretném Zsinka úr figyelmét felhívni a módosító javaslathoz becsatolt támogatási szerződésre, amely a cél pontos megjelölését és szerintem a kellő garanciákat is tartalmazza arra nézve, hogy ez a támogatás azt a célt fogja elérni, amit mi támogatni szeretnénk. Nemcsak a támogatási szerződés érdekes, hanem a mögötte lévő elszámolási adatlapok, nyilatkozatok, hogy a kellő jogi környezet is garantálja a támogatás megfelelő felhasználását.

Még annyit, hogy tényleg a célt próbáljuk szem előtt tartani, ne pedig a formát. Azt hiszem, hogyha a célban egyet tudunk érteni, akkor az, hogy ez kht.-n vagy kft.-n keresztül valósul meg, másodlagos szempont. Úgyhogy kérném a módosító javaslattal együtt az előterjesztés elfogadását.
ELNÖK:
Zsinka úr jelentkezik a vitában.
ZSINKA LÁSZLÓ (MIÉP-Jobbik): 
Tisztelt Közgyűlés! Továbbra is azt mondom, hogyha mi egy közcélt támogatunk, akkor nem egy kft.-nek adjuk a pénzt. Nem jó dolog, hogy egy kft. jött erre létre, mert a kettő együtt nem lehet: nonprofit making csak kht.-val passzol, a kft. nem nonprofit szervezet. Ha a Gyárfás Tamás ügyvezetésével létrejött kft.-t 10 millióval most támogatja a főváros, nem hiszem, hogy az Európa-bajnokság megrendezése szempontjából valamit jelent, teljesen feleslegesnek érzem ezt az anyagi támogatást. Az eredeti előterjesztés jó volt, ezt elmondtam az előbb, igen, azokat a garanciákat adjuk meg, amiket ott kérnek, de most 10 millió forintot adni nem értem egyszerűen, hogy minek egy kft.-nek.
Tehát én azt mondom, hogy az eredeti előterjesztésről külön szavazzunk, meg erről is külön; befogadta Bakonyi úr, de külön kéne szavazni előbb erről mindenképpen. Miért adunk erre 10 millió forintot Budapestnek, ha egy kft. szervezi? Szóval, erőltetett nagyon.
ELNÖK:
Köszönöm szépen. A vitát lezárom. Az előterjesztő a zárszó jogával kíván-e élni? Öné a szó.
ELŐADÓ:
Nagyon röviden. Zsinka úrnak felhívnám a figyelmét, hogy a sporttörvény értelmében a sport céljára működő kft. és részvénytársaság is sportszervezetnek minősül. Ez is ilyen céllal működik.
ELNÖK:
Köszönöm szépen. Szavazni fogunk. Kérek egy csöngetést. (Csengetés.) Határozati javaslatokról szavazunk, minősített szótöbbségű szavazás lesz. Most tessék a gépet indítani! (Szavazás.)
524/2006.(III.30.) Főv.Kgy.h.
A Fővárosi Közgyűlés egyetért a Magyar Labdarúgó Szövetség által az
UEFA EURO 2012. megrendezésének jogáért benyújtott pályázati dokumentáció II. szakaszában kért 19. és 20. sz. garanciavállalások megadásával, és felkéri a főpolgármestert a – 4. és az 5. sz. melléklet szerinti – garanciavállalások aláírására.
Határidő: azonnal
Felelős: dr. Demszky Gábor
(41 igen, 2 ellenszavazat, 11 tartózkodás)
525/2006.(III.30.) Főv.Kgy.h.

A Fővárosi Közgyűlés úgy dönt, hogy a „9300 Általános tartalék”
címről a „8413 Sport célú támogatás” címre, ezen belül a működési célú pénzeszközátadás Áht-n kívülre előirányzatra 10.000 eFt-ot átcsoportosít az EURO 2012 Kft. részére a 2012. évi Labdarúgó EB horvát-magyar közös pályázat szakszerű előkészítésére.

Jelen határozat csak akkor hajtható végre, amennyiben a Fővárosi Közgyűlés az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról pozitív döntést hozott.

Határidő: a Fővárosi Közgyűlés áprilisi rendes ülése
Felelős: dr. Demszky Gábor
(41 igen, 2 ellenszavazat, 11 tartózkodás)
526/2006.(III.30.) Főv.Kgy.h.

A Fővárosi Közgyűlés a „8413 Sportcélú támogatás” cím 2006. évi
előirányzata (ezen belül a működési célú pénzeszközátadás Áht-n kívülre sorának) terhére 10.000 eFt támogatást biztosít az EURO 2012 Kft. részére a 2012. évi Labdarúgó EB horvát-magyar közös pályázat szakszerű előkészítésére.

Jelen határozat csak akkor hajtható végre, amennyiben a Fővárosi Közgyűlés az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról pozitív döntést hozott.
(41 igen, 2 ellenszavazat, 11 tartózkodás)
527/2006.(III.30.) Főv.Kgy.h.

A Fővárosi Közgyűlés jóváhagyja, megköti az EURO 2012 Kft-vel a
mellékelt támogatási szerződést és felkéri a főpolgármestert annak aláírására.

Jelen határozat csak akkor hajtható végre, amennyiben a Fővárosi Közgyűlés az UEFA EURO 2012 Labdarúgó Európa-bajnokság II. pályázati szakaszához szükséges garanciák megadásáról pozitív döntést hozott és a támogatott cégbírósági bejegyzésének hiteles másolatát a támogató részére átadta.
Határidő: a közgyűlési döntést követő 30
munkanapon belül.
Felelős: dr. Demszky Gábor
(41 igen, 2 ellenszavazat, 11 tartózkodás)
ELNÖK:
Következik a 34., ami a bekötésben 30.-asként szerepel, a portfólió-értékesítés.
A napirend 34./ pontja: A Főpolgármesteri Hivatal vagyonkezelésében lévő, tőzsdei portfolióhoz tartozó részvények értékesítési minimálárának meghatározása.
ELŐADÓ:
Ikvai-Szabó Imre
HOZZÁSZÓLÓ:
Somlyódy Csaba
ELNÖK:
(Jelzésre:) Ikvai úrnak kiegészítése nincs.

A vitát megnyitom. Somlyódy Csaba jelentkezett a vitában.
SOMLYÓDY CSABA, a Tulajdonosi Bizottság elnöke: 
A rend kedvéért: a Tulajdonosi Bizottság szokás szerint az anyagot megtárgyalta és elfogadásra javasolja a Közgyűlésnek.
ELNÖK:
Köszönöm szépen. A vitát lezárom, határozathozatal következik, egyszerű szótöbbséggel. Kérem a gépet indítani, most! (Szavazás.)
528/2006.(III.30.) Főv.Kgy.h.
A Fővárosi Közgyűlés a Főpolgármesteri Hivatal vagyonkezelésében
lévő, tőzsdei portfolióhoz tartozó részvények értékesítési minimálárát az alábbi mértékben határozza meg:
MTelekom 1.150 Ft
Rába 690 Ft
TVK 5.420 Ft.
(37 igen, 15 ellenszavazat, 1 tartózkodás)
529/2006.(III.30.) Főv.Kgy.h.

Felkéri a főpolgármestert, hogy az értékesítési
minimálárak mértékére vonatkozó javaslatát terjessze elő.
Határidő: 2006. június 30.
Felelős: dr. Demszky Gábor
(37 igen, 15 ellenszavazat, 1 tartózkodás)
ELNÖK:
A 35. napirendi pont következik. Tiba úr kér szót. Parancsoljon!
DR. TIBA ZSOLT főjegyző: 
Tisztelt Elnök Asszony! Tisztelt Közgyűlés! Tisztelettel kérem, hogy a 30. sorszámmal kiosztott előterjesztést szíveskedjen a Közgyűlés napirendre venni 38. napirendként.
ELNÖK:
Erről szavazni fogunk, minősített többséggel. Kérem a gépet indítani! (Szavazás.)
530/2006.(III.30.) Főv.Kgy.h.
A Fővárosi Közgyűlés napirendjére veszi és 38. pontként tárgyalja meg
 „A Fővárosi Önkormányzat többségi tulajdonában álló Fővárosi Vízművek Zárkörűen Működő Részvénytársaság Igazgatósága egyes személyi ügyeire vonatkozó pontosítás” című előterjesztést.
(38 igen, 11 ellenszavazat, 2 tartózkodás)
ELNÖK:
A 35. napirendi pont következik – amely a meghívó szerint a 31. –, Schiffer úr szerződésmódosítása.
A napirend 35./ pontja: A kulturális kht.-k közszolgáltatási szerződésének módosítása.
ELŐADÓ:
dr. Schiffer János
HOZZÁSZÓLÓ:
Erkel Tibor, Székelyné Gyökössy Dóra
ELNÖK:
Kíván-e szólni?
ELŐADÓ:
Nem.
ELNÖK:
Kinek van kérdése? Erkel Tibor!
ERKEL TIBOR (MIÉP-Jobbik): 
Tekintettel arra, hogy az anyagi megszorítás mellett minden egyes intézménynél, kht.-nál valamilyen más megszorítás is jelentkezik, a Szabad Tér Színház esetében az előadásszámok előirányzott csökkentése összefüggésben van-e a sajtóban megjelent Budai Parkszínpaddal kapcsolatos tervekkel? Egyáltalában léteznek-e ezek a tervek és ha igen, hogyhogy kikerülték a Kulturális Bizottságot?
ELNÖK:
Köszönöm szépen. Székelyné Gyökössy Dóra!
SZÉKELYNÉ GYÖKÖSSY DÓRA (MDF):
Köszönöm a szót, elnök asszony. Az előterjesztésben az áll, hogy bizonyos pénzügyi megszorítások kapcsán előadás-csökkentés áll be ezen a területen. Micsoda kulturális fővárosról beszélünk akkor, ha maga a Közgyűlés arra a kényszeríti a színházakat, hogy csökkentsék az előadások számát! Ezzel mi nem tudunk egyetérteni, az biztos.
ELNÖK:
Köszönöm. A kérdések lezárultak. Az előterjesztő válaszol.
ELŐADÓ:
Kezdeném az utolsóval. Nem biztos, hogy az előadásszámok csökkenni fognak, az előterjesztés sem ezt tartalmazza, csak az Örkény Színháznál van csökkenés, nevezetesen hogy 200 helyett 180 előadás legyen, a többieknél a bemutatószámot csökkentik, tehát kevesebb produkciót hoznak létre, de ugyanannyi előadást fognak tartani, mint korábban is, ugyanis egy előadás létrehozása mindig nagy költség. A színház vezetőinek nagyobb figyelmet kell fordítaniuk arra, hogy olyan produkciókat állítsanak színpadra, amelyeket a közönség hosszú ideig néz és jegyet vásárol rá. De ez csak azt jelenti, hogy a kötelező bemutatószám lesz kevesebb. Ha viszont a színház jól gazdálkodik és év közben egyéb támogatások, pályázatok mentén tud még pénzt szerezni, akkor természetesen több bemutatót is tarthat. Ez a minimális program, aminél a színházak mindig többet szoktak bemutatni. Ez csak a biztonság kedvéért van, hogy ne legyen kötelező, mivel tényleg csökken a támogatás, de még nem tudjuk, hogy pontosan mennyivel, mert ugyanakkor az áfa-visszatérítés rendelkezésre áll, szemben az előző évekkel. Ez tehát egy biztosíték a színház vezetői számára.
Javaslat hangzott el a Szabad Tér Színház vezetője részéről, hogy nem kívánja működtetni, mert mintegy 16 millió forint kellene ahhoz, bizonyos feltételeket teljesíteni kellene ahhoz, hogy működni tudjon a színház mind a vizes terület, mind a színpad állapota miatt. A kerület részéről felmerült, hogy ebben az évben szívesen működtetné, ugyanakkor van egy elvi döntése a városvezetésnek, hogy vizsgáljuk meg, hogy a főépítészi javaslattal összhangban a Szabad Tér Színpadot ne újítsuk fel, hanem bontsuk le, mivel a XI. kerületben a Duna-parti fejlesztéssel kapcsolatban egy nagy szabadtéri színpad is megépül és parkosítsuk vissza ezt a területet, tehát a park növekedjen. Erről még nincs döntés, ezért egyetlenegy bizottság elé sem kellett vinni, hanem ennek a vizsgálatára kaptam felhatalmazást a városvezetéstől.
ELNÖK:
Köszönöm. Erkel úr kér szót ügyrendben. Parancsoljon!
ERKEL TIBOR (MIÉP-Jobbik): 
Sajnálattal tapasztalom, hogy Schiffer úr rendre megakadályozza frakciónkat a korrekt szavazás előkészítésében. Nem kaptunk választ a Budai Parkszínpaddal kapcsolatos hírterjesztések forrására, illetve azzal kapcsolatban, hogy mi az ügyosztály és az ön véleménye ezzel kapcsolatban. Nem tudjuk, hogy a Szabad Tér Színházzal kapcsolatban, amely három egységből áll, csak a Margitszigetről beszélt vagy a Budai Parkszínpadot is bevonta ebbe, mint hozzájuk tartozó egységet.
ELNÖK:
Köszönöm. A vitát lezárom. Egyszerű szótöbbségű szavazás következik. Kérem a gépet indítani! (Szavazás.)
531/2006.(III.30.) Főv.Kgy.h.
A Fővárosi Közgyűlés a Szabad Tér Színház Kht. közszolgáltatási
szerződésének módosítását az 1. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
532/2006.(III.30.) Főv.Kgy.h.

A Fővárosi Közgyűlés a Vidám Színpad Kht. közszolgáltatási
szerződésének módosítását a 2. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
533/2006.(III.30.) Főv.Kgy.h.

A Fővárosi Közgyűlés a Mikroszkóp Színpad Kht. közszolgáltatási
szerződésének módosítását a 3. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
534/2006.(III.30.) Főv.Kgy.h.

A Fővárosi Közgyűlés a Thália Színház Kht. közszolgáltatási
szerződésének módosítását a 4. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
535/2006.(III.30.) Főv.Kgy.h.

A Trafó-Kortárs Művészetek Háza Kht.
közszolgáltatási szerződésének módosítását az 5. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
536/2006.(III.30.) Főv.Kgy.h.

A Fővárosi Közgyűlés a József Attila Színház Kht. közszolgáltatási
szerződésének módosítását a 6. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
537/2006.(III.30.) Főv.Kgy.h.

A Fővárosi Közgyűlés a Madách Színház Kht. közszolgáltatási
szerződésének módosítását a 7. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
538/2006.(III.30.) Főv.Kgy.h.

A Fővárosi Közgyűlés az Új Színház Kht. közszolgáltatási
szerződésének módosítását a 8. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)
539/2006.(III.30.) Főv.Kgy.h.

A Fővárosi Közgyűlés a Petőfi Csarnok Ifjúsági Szabadidő Központ
Kht. közszolgáltatási szerződésének módosítását a 9. sz. melléklet szerinti tartalommal jóváhagyja. Felkéri a főpolgármestert a módosítás aláírására.
Határidő: 30 nap
Felelős: dr. Demszky Gábor
(37 igen, 16 ellenszavazat, 0 tartózkodás)

ELNÖK:
A 36. napirendi pont következik – a bekötöttben a 33. –, közszolgáltatási szerződés megkötése. Schiffer úr az előterjesztő.
A napirend 36./ pontja: Javaslat közszolgáltatási szerződés megkötésére.
ELŐADÓ:
dr. Schiffer János
ELNÖK:
Kíván-e szólni?
ELŐADÓ:
Nem.
ELNÖK:
Kinek van kérdése? (Nincs jelentkező.) Ki kíván hozzászólni? (Nincs jelentkező.) Senki.
Egyszerű szótöbbségű szavazás következik. Kérem a gépet indítani! (Szavazás.)
540/2006.(III.30.) Főv.Kgy.h.
A Fővárosi Közgyűlés úgy dönt, hogy a 2. számú melléklet szerinti
tartalommal jóváhagyja és megköti a közszolgáltatási szerződést a Magyar Zeneiskolák és Művészeti Iskolák Szövetségével.
Határidő: 2006. április 30.
Felelős: dr. Demszky Gábor
(52 igen, 0 ellenszavazat, 0 tartózkodás)
541/2006.(III.30.) Főv.Kgy.h.

A Fővárosi Közgyűlés felkéri a főpolgármestert a közszolgáltatási
szerződés aláírására
Határidő: 2006. április 30.
Felelős: dr. Demszky Gábor
(52 igen, 0 ellenszavazat, 0 tartózkodás)
ELNÖK:
A 37. napirendi pont következik – a meghívóban a 34. –, a Foglalkoztatási Bizottság 2005. évi tevékenységéről szóló beszámoló.
A napirend 37./ pontja: Beszámoló a Foglalkoztatáspolitikai Bizottság 2005. évi tevékenységéről.
ELŐADÓ:
Marsi Péter Pál
ELNÖK:
Marsi úr nincs itt, ezért kérdezem a bizottság alelnökét, hogy kíván-e szólni. (Nem.) Kinek van kérdése? (Nincs jelentkező.) Ki kíván hozzászólni? (Nincs jelentkező.) Senki.
Határozathozatal következik. Kérem a gépet indítani! (Szavazás.)
542/2006.(III.30.) Főv.Kgy.h.
A Fővárosi Közgyűlés a Foglalkoztatáspolitikai Bizottság 2005. évi
tevékenységéről szóló beszámolót elfogadja.
(50 igen 0 ellenszavazat, 0 tartózkodás)
ELNÖK:
Zárt ülést rendelek el. Kérem, hogy csak azok maradjanak az ülésteremben, akik a zárt ülésen részt venni jogosultak. (Megtörténik.)
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
Következik a 39., a bekötésben 35. sorszám alatt szereplő napirendi pont, Tóthfalusi György előterjesztése az utcabútorokkal kapcsolatban.
A napirend 39./ pontja: Szerződéskötés a Fővárosi Önkormányzat tulajdonában levő közterületek rendjének javítása, egységes utcabútorzat kialakítása érdekében kiírt pályázat nyerteseivel.
ELŐADÓ:
Tótfalusi György
HOZZÁSZÓLÓ:
Székelyné Gyökössy Dóra
ELNÖK:
Kíván-e szólni? (Közbeszólások: Nyílt ülés van!) Nyitott, igen, mondtam, hogy utána nyitott.
ELŐADÓ:
Köszönöm a szót. Azt hiszem, hogy egy hosszú és sok részletre kiterjedő munkának tudunk most a végére érni. Megpróbáltam az előterjesztésben röviden megemlíteni azt a néhány pontot, amelyekkel az utóbbi 8-9 hónapban foglalkoztunk. Ezúton szeretném megköszönni a főjegyző úrnak, a hivatalnak, különösen pedig Haszonicsné aljegyző asszonynak azt a munkát, amivel segítette azt, hogy ez a munka így talán sikeresen zárulhasson. Köszönöm szépen.
ELNÖK:
Köszönöm. Kérdése Székelyné Gyökössy Dórának van.
SZÉKELYNÉ GYÖKÖSSY DÓRA (MDF):
Igen, köszönöm a szót. Azt hiszem, akik bent vannak, tisztában vannak ennek az egész utcabútor dolognak a mutyijával, de azért meg szeretném kérdezni, hogy ez megint miért nem került bizottság elé, miért nincs bizottsági döntés mögötte. Azért ez már túlmegy azon a határon, amit el lehet fogadni.
ELNÖK:
Köszönöm szépen. Van-e más kérdés? (Senki nem jelentkezik.) Nincs. Az előterjesztő válaszol.
ELŐADÓ:
A Közgyűlés létrehozott erre egy bizottságot, amelyben a különböző, úgy gondoljuk, általunk érintett szakbizottságok, a Közbeszerzési Bizottság, a Városképvédelmi Bizottság és a Tulajdonosi Bizottság képviselői részt vettek - többek között Endrédy úr is, aki a Városképvédelmi Bizottság elnöke is -, és azt hiszem, nyugodtan mondhatom, napi szinten minden kérdést közösen áttárgyaltunk. Úgy gondolom, sajnos így is elég hosszúra nyúlt ennek a munkának a befejezése. Hogyha ez, a különböző verziók mindig, minden bizottságon átmentek volna, akkor valószínűleg még két-három ciklus múlva sem értünk volna a végére. (Szőke László: Magyarul, feleslegesek a bizottságok!) Köszönöm.
ELNÖK:
Köszönöm. A vitában ki kíván részt venni? (Senki nem jelentkezik.) Senki. Határozathozatal következik. Kérem a gépet indítani. Most szavazzunk! (Szavazás.)
548/2006.(III.30.) Főv.Kgy.h.
A Fővárosi Közgyűlés úgy dönt, hogy az 1689/2005. (VI. 30.) Főv.
Kgy. sz. határozatával jóváhagyott, Budapest Főváros Önkormányzata és a Wall AG – JCDecaux SA ​– Affichage Holdung/APG társaságok által, a pályázati kiírásban biztosított lehetőség szerint létrehozott VBM Városbútor és Média Kft. közötti szerződés – a felek által lefolytatott egyeztetés alapján – felülvizsgált és egységes szerkezetbe foglalt, 1. számú melléklet szerinti szövegét jóváhagyja és felkéri a főpolgármestert annak aláírására.
(44 igen, 5 ellenszavazat, 0 tartózkodás)
549/2006.(III.30.) Főv.Kgy.h.

A Fővárosi Közgyűlés az 1690/2005. (VI. 30.) Főv. Kgy. sz.
határozatával jóváhagyott, Budapest Főváros Önkormányzata az Intermédia Kft. közötti szerződés – felek által lefolytatott egyeztetés alapján – felülvizsgált és egységes szerkezetbe foglalt, 2. számú melléklet szerinti szövegét jóváhagyja és felkéri a főpolgármestert annak aláírására.
(44 igen, 5 ellenszavazat, 0 tartózkodás)
550/2006.(III.30.) Főv.Kgy.h.

A Fővárosi Közgyűlés az 1691/2005. (VI. 30.) Főv. Kgy. sz.
határozatával jóváhagyott, Budapest Főváros Önkormányzata és a MAHIR Cityposter Kft. közötti szerződés – a felek által lefolytatott egyeztetés alapján – felülvizsgált és egységes szerkezetbe foglalt, 3. számú melléklet szerinti szövegét jóváhagyja és felkéri a főpolgármestert annak aláírására.
(44 igen, 5 ellenszavazat, 0 tartózkodás)
551/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy vizsgálja meg a
Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. sz. rendelet módosításának szükségességét az utcabútor-szerződések hatékony teljesítése érdekében.
Határidő: 30 nap
Felelős: dr. Demszky Gábor
(44 igen, 5 ellenszavazat, 0 tartózkodás)
552/2006.(III.30.) Főv.Kgy.h.

A Fővárosi Közgyűlés felkéri a Várostervezési és Városképvédelmi
Bizottságot, hogy az utcabútor-szerződések végrehajtásával kapcsolatosan a főváros és az érintett gazdálkodó szervezetek közötti elszámolás eljárási rendjét határozza meg, kísérje figyelemmel a szerződések végrehajtását és tegye meg a szükséges intézkedéseket arra vonatkozóan, hogy az utcabútor-szerződések teljesítése a mindenkor hatályos jogszabályi rendelkezések keretei között történjen meg.
Határidő: az eljárási rend kidolgozására 60 nap, egyéb feladatokra folyamatos

Felelős: a Várostervezési és Városképvédelmi Bizottság elnöke
(44 igen, 5 ellenszavazat, 0 tartózkodás)
ELNÖK:
Következik a 40., a bekötött anyagban a 36. napirendi pont: Bakonyi úr osztja a rekreációs és sportcélú bizottsági keretet.
A napirend 40./ pontja: Javaslat átutalások kezdeményezésére a „8203 Rekreációs és sportcélú bizottsági keret" cím 2006. évi előirányzata terhére.
ELŐADÓ:
dr. Bakonyi Tibor
ELNÖK:
Kíván-e szólni?
ELŐADÓ:
Nem kívánok kiegészítést tenni.
ELNÖK:
Van-e kérdés? (Senki nem jelentkezik.) Van-e vita? (Senki nem jelentkezik.) Nem lévén határozathozatal következik. Kérem a gépet indítani. Most szavazzunk! (Szavazás.)
553/2006.(III.30.) Főv.Kgy.h.
A Fővárosi Közgyűlés a Fővárosi Önkormányzat 2006. évi
költségvetéséről szóló 12/2006. (III. 16.) Főv. Kgy. számú rendeletének 23. § (13) bekezdése értelmében - úgy dönt, hogy a „8203 Rekreációs és sport célú bizottsági keret” cím 2006. évi előirányzata terhére az Ifjúsági és Sport Bizottság határozata alapján az alábbi támogatási összegek átutalását engedélyezi:

	Sor-szám
	Megnevezés
	Támogatott cél
	Támogatás összege (eFt-ban)

	1.)
	Budapesti Sportszövetségek Szövetsége
	1, Sportlétesítmények karbantartására, fenntartására céltámogatás a Budapesti Sportszövetségek Szövetsége részére 2, Bp. területi szakszövetségek kiemelt rendezvényfeladat támogatására céltámogatás a Budapesti Sportszövetségek Szövetsége részére 
	46 000

	2.)
	Budapesti Diáksport Szövetség
	"Élen a sportban, élen a tanulásban" kitüntető cím díjátadójának bonyolítására
	1 000

	3.)
	Budapesti Szabadidősport Szövetség
	A Fővárosi Sportinformációs Rendszer működtetésére
	6 000

	4.)
	Sportági Szakszövetségek Budapesti Szövetsége
	A Főváros sporttörténetének feldolgozására
	4 000

	 
	Összesen:
	 
	57 000


 Határidő: a közgyűlési döntést követő 25 munkanapon belül
Felelős: dr. Demszky Gábor
(48 igen, 0 ellenszavazat, 0 tartózkodás)
ELNÖK:
Következik a 41., a bekötött anyagban 38. napirendi pont, amely Bakonyi úr előterjesztése: sportrendezvények támogatása.
A napirend 41./ pontja: Javaslat társadalmi szervezetek támogatására a 8436 Nemzetközi sportrendezvények támogatása cím előirányzata terhére.
ELŐADÓ:
dr. Bakonyi Tibor
HOZZÁSZÓLÓK:
Zsinka László, Hardi Róbert, Madarász Aladár, Wintermantel Zsolt
ELNÖK:
Kíván-e kiegészítést tenni?
ELŐADÓ:
Nem kívánok kiegészítést tenni.
ELNÖK:
Zsinka úr kérdez? (Zsinka László: Igen.) Öné a szó.
ZSINKA LÁSZLÓ (MIÉP-Jobbik): 
A Magyar Úszószövetség az Európa-bajnokság megrendezésére kap eszerint 20 milliót. Óriási pénzekkel gazdálkodnak ők, a szervezőbizottság a különböző szponzori támogatásokkal. Itt sem értem, hogy miért kell ezt a rendezvényt 20 millióval támogatnunk, ráadásul kiemelten, hiszen az összes többit csak jóval kevesebbel, a töredékével támogatjuk, ahelyett, hogy a budapesti sportot támogatnánk. Ezek olyan nyereséges rendezvények, az úszó-Eb Budapesten az is, és megint ugyanoda, ugyanannak a főnöknek odanyomunk megint 20 milliót. 30 milliót adtunk már a Gyárfás Tamás vezette cégeknek, vagy adunk ezzel a 20-szal, és nem értem, hogy minek. Budapest sportját kell támogatni, nem egy abszolút nyereséges rendezvénybe még belenyomni 20 milliót. Egyszerűen nem értem.
ELNÖK:
Köszönöm. Mi a kérdésre a válasz?
ELŐADÓ:
Ez a rendezvény egy Európa-bajnokság. Valószínű, hogy Európa minden országából részt vesznek rajta, óriási érdeklődéssel fordulnak a sportturisták a rendezvény felé. Én azt gondolom, Budapestnek egy óriási marketinglehetőséget ad a várost bemutatni, a Margitszigetet bemutatni, és valószínűleg kiváló versenyek lesznek. Én tehát abban vitatkozom Zsinka úrral, hogy ezek az Európa-bajnokságok, az ilyen események, rendezvények általában, a mi hagyományainknak megfelelően nem szoktak nyereségesek lenni, úgyhogy bízom abban, hogy ezen nagy veszteség nem lesz. Az Európa-bajnokságokat, világbajnokságokat vagy ilyen kiemelkedő sporteseményeket általában támogatják azok a városok, amelyek egyébként helyszínt adnak azoknak. Szerintem Budapest az erejéhez és a lehetőségeihez képest támogatja ezt az eseményt.
ELNÖK:
Köszönöm. A vitában Hardi Róbert kíván részt venni.
HARDI RÓBERT, az Ifjúsági és Sport Bizottság elnöke: 
Szeretném tisztelt képviselőtársam figyelmét felhívni arra, hogy én úgy érzem, ismét elköveti azt a hibát, amit az előző előterjesztésnél: nem a célt nézi, hanem a cél körüli egyéb szempontokat. Gyárfás úrnak a megítélése tekintetében nyilván igen sok különböző vélemény van ebben a teremben, de ne a személyt, hanem a célt nézzük, nézzük ezt a sporteseményt, és nézzük azt, hogy ez a sportesemény milyen fontos a város számára! Azt gondolom, egyet kell értenünk az Ifjúsági és Sport Bizottság egyhangú döntésével, és támogatnunk kellene ezt az előterjesztést.
ELNÖK:
Zsinka úr a vitában.
ZSINKA LÁSZLÓ (MIÉP-Jobbik): 
Nem a személyt nézem, mert semmi problémám nincs a személlyel, tehát nem erről van szó. A következőről van szó: vannak nagy sportesemények, amelyekre létrejön egy szervezőbizottság akár kft.-ként - vegyük úgy, hogy lehet, hogy ez is egy kft.! -, amely hatalmas hasznot realizál ebből. Én elmondom, a fővárosnak hogy kellene támogatnia: úgy, hogy üzletrészt kellene kapni ebben a kft.-ben, és utána a nyereségből üzletrész-arányosan kellene részesedni. A liberálisok figyelmébe ajánlom, ez lenne a piackonform megoldás, nem az, hogy odateszünk valamit, aztán abból a világon semmit nem látunk. Azzal, hogy beszállunk, üzletrészként mondjuk egy ilyen rendező kft.-be vagy rt.-be, akár mi rendezni - nem tudom, ezt pontosan mi rendezi, hogy az úszószövetség hogy oldja meg -, abba be kell szállni, és a nyereségből részesedni kell. Szálljunk bele többel akár, mert ezek óriási hasznot hoznak, az összes jogdíj után, minden után, ami bejön, hatalmas pénzeket tesznek el, nem véletlenül rendezik meg ezeket a különböző szövetségek. Minden ilyen rendezés mindig is hasznot hozott. A kisebb szövetségekről, egyebekről nem beszélek, mert ott lehet, hogy nem, de ezekben a sportágakban, mint az úszás, a vízilabda vagy más, amit mi rendezünk itthon, vagy egy fedett pályás atlétikai vb mind hatalmas nyereséggel járnak a mindenkori szervezők számára. Azt mondom, mi is részesedjünk abból is.
Azt mondom, szálljunk be 100 millióval, de utána vegyük ki szépen a hasznot, ami van, ne csak ők vegyék ki, mert ez nem egy olyan dolog. Sokkal jobb lenne ezt Budapest sportjára fordítani. Ebben a formában ez nem jó, egész egyszerűen át kell gondolni. Az SZDSZ-eseknek javaslom, ők mindig fogékonyak arra, ha valamit üzleti alapra helyezünk: ez tipikusan az a sportág és az az esemény, amit üzleti alapra kellene helyezni, és úgy kellene adni a támogatást.
ELNÖK:
Madarász Aladár!
MADARÁSZ ALADÁR (SZDSZ):
Köszönöm szépen. Értem vagy érteni vélem Hardi elnök úr álláspontját, csak egy előző előterjesztésnél, ahol a Közgyűlés többségének - a korábbiakhoz hasonlóan - egyöntetű véleménye volt a labdarúgó Eb pályázatának a további támogatásáról. Nekem változatlanul az volt és maradt a véleményem, hogy amíg a magyar labdarúgásban olyan állapotok és olyan személyek vannak, amilyenek és akik, addig ezzel nem igazán érdemes foglalkozni. Én tehát nem vagyok arról meggyőződve, hogy olyan egyszerű különválasztani ügyeket, akár támogatandó és helyeslendő célokat, vállalkozásokat, pályázatokat, rendezvényeket és személyi problémákat. Köszönöm szépen.
ELNÖK:
Wintermantel Zsolt következik.
WINTERMANTEL ZSOLT (Fidesz-MKDSZ):
Köszönöm szépen. Azon túl, hogy most az elvi vitába nem szeretnék belefolyni, hogy mit kell, mit lehet meg hogyan lehet támogatni, én azt látom itt, hogy körülbelül… Bár az elsőnél, a Magyar Úszószövetségnél nincsen leírva, hogy a konkrét igény mennyi volt, az összes többinél oda van írva, hogy mennyi az összköltségvetése a rendezvénynek, itt csak annyi van, hogy több száz millió, az összes többinél konkrét összeg van, az elsőnél ez nem szerepel. Tehát ha esetleg ezt a pontosító információt megtudnánk!
Én tehát úgy néztem, és lehet, hogy ilyenfajta rendezőelv nincs, de én azt néztem, hogy körülbelül mindenki a kétharmadát kapta meg annak, amit kért, nagyjából, 1-2 százalék eltéréssel így van. Ez volt a rendezőelv? Volt-e ilyen elv, vagy pedig ha nem volt ilyen elv, akkor milyen alapon ítélték meg, milyen alapon rangsoroltak, tehát hogyan tettek különbséget mondjuk az úszósport és az öttusasport között, hogy mondjuk tízszeres támogatási különbség van.
Nagyjából néhány mondatban elmondani, hogy mi volt a preferencia, mi volt a döntés alapja. Mondom, én egyetlenegy logikát láttam, anélkül, hogy látnám az úszószövetség tényleges költségvetését: hogy amit kértek, annak körülbelül a kétharmadát megkapták.
ELNÖK:
Köszönöm. A vitát lezártam. Az előterjesztőé a zárszó joga.
ELŐADÓ:
Zsinka úrnak egy jó hírt szeretnék mondani. A szerződéstervezetben szerepel egy olyan passzus, amelyik arról szól, hogy amennyiben nyereséges ez az esemény, akkor annak az összegnek az erejéig, amivel mi hozzájárultunk, az úszósport hozzájárul a fővárosi úszósport fejlesztéséhez. Tehát azt szeretném mondani, hogyha véletlenül az a nagyszerű megoldás születik, hogy az esemény, a rendezvény nyereséges, akkor a nyereség visszafordítódik (Zsinka László: Nullszaldós lesz, az a baj! Előre megmondom!) a fővárosi úszósportba, tehát ezt mindenképpen szeretném jó hírként mondani.

Wintermantel Zsolt úrnak meg szeretném azt mondani, hogy - ahogy az elején jeleztem - az esemény nézettsége, az esemény iránti érdeklődés, az esemény látogatottságának nagysága az, ami Budapest-marketinget jelent, az számított egy ilyen súlyozott átlagnak. Nyilvánvaló, hogy több tízezren fognak idelátogatni az úszó Európa-bajnokságra, az öttusa Európa-bajnokságra esetleg néhány ezren, vagy korfball-bajnokságra néhány százan. Nyilvánvaló, hogy ennek a marketingértéke, a különböző médiákban megjelenő értéke lényegesen nagyobb az úszó Eb-nek. Tehát arra a kérdésére, hogy mennyibe kerül az úszó Eb teljes költségvetése, nem tudunk korrekt számot mondani, de írásban tájékoztatni fogjuk. Szerintem ez így korrekt. 25 millió forintot kértek, illetve először 30 millió forintot kértek, amiből 25-öt pénzben és ötöt nem pénzbeni eszközben kértek. Ehhez képest került ez a 20 millió javaslatként megfogalmazásra. Gyakorlatilag, hogy össze lehessen hasonlítani, a tavalyelőtti évben a női kézilabda Európa-bajnokságra adtunk 15 millió forintot, ehhez képest lehet esetleg, vagy az atlétikai Európa-bajnokságra 25 millió forintot. Ehhez képest lehetne ezt az eseményt elhelyezni.
ELNÖK:
Köszönöm szépen. Csöngetést kérnék szépen. Szavazni fogunk. Egyszerű szótöbbségű lesz a szavazásunk, de jó lenne, ha mindenki elfoglalná a helyét, hogy tudjon szavazni. Kérem a gépet indítani. Mindenki szavaz! (Szavazás.) 

554/2006.(III.30.) Főv.Kgy.h.
A Fővárosi Közgyűlés úgy dönt, hogy a „8436 Nemzetközi
Sportrendezvények támogatása” cím 2006. évi előirányzata terhére az alábbi táblázatban szereplő társadalmi szervezeteket támogatja. Egyben felkéri a főpolgármestert a mellékelt támogatási szerződések aláírására.

	Feladat megnevezése
	Összege (eFt)

	1.
	Magyar Úszó Szövetség

Úszó,- Műugró Európa Bajnokság 2006. július 26- augusztus 6.
	20 000
	 

	2.
	Magyar Öttusa Szövetség

Férfi Öttusa Világkupa Verseny 2006. május 11-15.
	2 000
	 

	3.
	Magyar Fallabda Szövetség

Squash Egyéni Felnőtt Európa Bajnokság 2006. május 31-június 4.
	1 500
	 

	4.
	Magyarországi Harci-művészetek Össz-szövetsége

Kyokushin Karate Európa Bajnokság 2006. május 26-27.
	1 000
	 

	5.
	Magyar Korfball Szövetség

Korfball Európa Bajnokság 2006. április 16-22.
	500
	 

	 
	Összesen:
	
	25 000


Határidő: a közgyűlési döntést követő 30
munkanapon belül
Felelős: dr. Demszky Gábor
(48 igen, 2 ellenszavazat, 3 tartózkodás)
ELŐADÓ:
Következik Pálinszki úr előterjesztése: bizottsági keret szétosztása.
A napirend 42./ pontja: Javaslat átutalás kezdeményezésére az Oktatási célú bizottsági keret "felhasználási céllal lekötött tartalékából”. (2006. március)
ELŐADÓ:
dr. Pálinszki Antal
ELNÖK:
Nem kíván szólni. Kérdés? (Nincs.) Vita? (Nincs.) Határozathozatal következik. Kérem a gépet indítani. Most! (Szavazás.) 

555/2006.(III.30.) Főv.Kgy.h.
A Fővárosi Közgyűlés úgy dönt, hogy az Oktatási Bizottság 35/2006.
 (III. 8.) számú határozata alapján a „8204 Oktatási célú bizottsági keret felhasználási céllal lekötött tartaléka” cím terhére támogatás átutalását engedélyezi az alábbi szervezetek számára:

Sylvester János Protestáns Gimnázium,

Protestáns Gimnázium Alapítvány 




200.000 Ft

Segítsd az Iskoládat Közhasznú Egyesület 



400.000 Ft

Pedagógusok Szakszervezete Budapesti

Szakoktatási Szervezete Nyugdíjas Tagozat 


400.000 Ft

Ács Kató Irodalmi Alapítvány 





150.000 Ft

Mindösszesen: 






        1.150.000 Ft

Határidő: azonnal
Felelős: dr. Demszky Gábor

 (49 igen, 0 ellenszavazat, 0 tartózkodás)
ELNÖK:

Most a fellebbezésekre zárt ülést rendelek el. Kérem, hagyja el a termet, aki a zárt ülésen nem vehet részt.
(A Fővárosi Közgyűlés zárt ülésen folytatja munkáját.

Az ülésen elhangzottakat külön jegyzőkönyv rögzíti.)
ELNÖK:
Tisztelt Közgyűlés! Mivel jól haladtunk, és ebédszünet nem lesz, most az interpellációk, kérdések következnek. Átadom az ülés vezetését Ikvai úrnak.
(Az ülés vezetését Ikvai-Szabó Imre főpolgármester-helyettes veszi át.)
Képviselői kérdések, interpellációk
ELNÖK:
Tisztelt Fővárosi Közgyűlés! 0017. sorszámon dr. Endrédy István „Meddig szabad elmenni?” címmel interpellált a főpolgármesterhez. A válasszal együtt az anyagot megküldtük. Öné a szó, képviselő úr.
DR. ENDRÉDY ISTVÁN (Fidesz-MKDSZ):
Köszönöm szépen. Hogy a sebességet felvegyem: a 17-es?
ELNÖK:
0017. sorszámú.
DR. SZOLNOKI ANDREA főpolgármester-helyettes:
 Nem, a 13-as!
DR. ENDRÉDY ISTVÁN (Fidesz-MKDSZ):
Igen, erre akartam rákanyarodni.
ELNÖK:
13-as helyesen.
DR. ENDRÉDY ISTVÁN (Fidesz-MKDSZ):
Személyesen is kint jártam, és a csatolt, hozzám, mint a Várostervezési és Városképvédelmi Bizottság elnökéhez elérkezett iratok egyöntetű tanúsága szerint nem az engedélyes terveknek megfelelően történik az építkezés, több építmény, más műtárgyak épülnek, és ennek érdekében írtam az interpelláció első állítását.
A második, amelyet voltaképp a válasz is elismer, hogy az arra behajtó autók nem a megállapodás szerinti útvonalat használták, hanem a parkon keresztül mennek.
Ezzel együtt én az interpellációra adott választ elfogadni nem tudom.
DR. SZOLNOKI ANDREA főpolgármester-helyettes: 
Írásban kiosztásra került, frakcióvezető-helyettes úr is megkapta Demszky Gábor válaszát. Nincs kiegészítésem.
ELNÖK:
Endrédy doktor elfogadja-e a választ?
DR. ENDRÉDY ISTVÁN (Fidesz-MKDSZ):
Nem.
ELNÖK:
Nem fogadja el. Akkor szavazni kell róla. Kérek csöngetést. (Csöngetés.) Endrédy úr az adott választ nem fogadta el. A tisztelt Fővárosi Közgyűlésnek a válasz elfogadásáról szavaznia kell. Kérem a gépet indítani! (Szavazás.)
559/2006.(III.30.) Főv.Kgy.h.
A Fővárosi Közgyűlés dr. Endrédy István interpellációjára adott választ
elfogadja.
(31 igen, 14 tartózkodás, 0 ellenszavazat)
ELNÖK:
Mitnyan úr 014. sorszámon interpellált - de nincs a teremben.

015. sorszámon dr. Endrédy István interpellált a Városháza-park állapotával kapcsolatosan. Öné a szó, frakcióvezető-helyettes úr.
DR. ENDRÉDY ISTVÁN (Fidesz-MKDSZ):
Köszönöm a szót.
Előrebocsátom, nehogy félreérthető legyen, amit írtam, és amit mondani fogok: a demokráciát tisztelem, a demokráciában részt vevő minden pártszereplőt tisztelek, kit-kit igyekszem a végzett munkája alapján megítélni. Ezzel együtt, amikor március 1-jén a Városháza mögötti téren jártam, egy - az azóta már álló - sátor építéséhez fogtak. Az építők fölszedték a kövezetet, hiszen ehhez a sátorhoz különböző rögzítő elemek szükségesek, és ezt a kövezet felszedésével biztosították. Ott volt egy óriási kamion: hogy ez bejuthasson a térre, öt-hat karót kitörtek, és a téren lévő zöldfelület egy részére is ráment a kamion. Összeszámoltam: a kamionnal együtt tíz gépjármű volt ott.

Tehát ebből a helyzetből fakadtak a kérdéseim és fakadnak ma is, mert nem látom és nem találom rá a választ. Hogy rövidítsem az örömöket: tehát az interpellációra adott választ elfogadni nem tudom.
ELNÖK:
Dr. Szolnoki Andreáé a szó.
DR. SZOLNOKI ANDREA főpolgármester-helyettes: 
Írásban a választ megkapta, nincs kiegészítés.
ELNÖK:
Frakcióvezető-helyettes úr nem fogadja el a választ, a Fővárosi Közgyűlésnek szavaznia kell az el nem fogadott válaszról. Csengetést kérek! (Csengetés.)
Dr. Endrédy István az interpellációra adott választ nem fogadta el, amiről a Fővárosi Közgyűlésnek szavaznia kell. Kérem a gépet indítani! Most tessék szavazni! (Szavazás.)
560/2006.(III.30.) Főv.Kgy.h.
A Fővárosi Közgyűlés dr. Endrédy István interpellációjára adott választ
elfogadja.
(32 igen, 11 tartózkodás, 0 ellenszavazat)
ELNÖK:
Grosser János képviselő úr kérdést intézett a főpolgármester úrhoz, amelyre írásban a főpolgármester úr a választ megadta. Grosser úr!
GROSSER JÁNOS (MSZP):
Köszönöm a szót. Tisztelt Főpolgármester-helyettes Úr! Nem akarom ismertetni - az idő rövidsége miatt - a kérdésemet és a főpolgármester úr válaszát, ezt mindenki elolvashatja. Annyit szeretnék mondani kiegészítésként, hogy a főpolgármester úr véleményem szerint vagy túlságosan naiv, vagy pedig nem ismeri a Fidesz-vezér, Orbán Viktor legújabb célkitűzését, miszerint jogállam helyett kultúrállamot kell…

Ez az egykor demokratikus jogállamot hirdető egyén ugyanis kijelentette, hogy a jogállamiságot abba kell hagyni, és helyette kultúrállamot kell építeni. A Közgyűlésben helyet foglaló két apródja, az itt jelen lévő Kupper úr és a szökésben lévő Mitnyan úr már ezt képviseli. Azért mondom Mitnyan urat, mert tegnap volt szerencsém a „TV ügyvédje” című műsorban hallgatni a felháborodott Városmajor utca 21. szám alatti lakókat, akik azt panaszolták, hogy egy jogerős legfelsőbb bírósági ítéletet sem hajlandó Mitnyan úr végrehajtani.

Gratulálok, Kupper úr, gratulálok, Mitnyan úr, önök nem adnak mást, mint pártjuk lényege. Ezek az urak, tisztelt főpolgármester úr, ne legyen naiv, nem felelős politikusok és nem jogkövető állampolgárok. Ők fideszes képviselők. Köszönöm.
ELNÖK:
Köszönöm szépen. Az ügyben határoznunk nem kell. Ughy Attila képviselő úr kérdést intézett Vajda úrhoz. Ughy úr a teremben van, és a telefonján keresztül próbáljuk kihangosítani őt. Képviselő úr, öné a szó.
UGHY ATTILA (Fidesz-MKDSZ):
Köszönöm szépen. Addigra odaérek, mint a főpolgármester-helyettes úr. Az előterjesztéshez képest nincsen kiegészítenivalóm.
ELNÖK:
Vajda úré a szó kérdésügyben.
VAJDA PÁL főpolgármester-helyettes: 
Nem kívánok szólni.
ELNÖK:
Nem kíván élni ezzel a jogával, az ügyben további közgyűlési tennivaló nincs.

Tisztelt Fővárosi Közgyűlés! Bejelentem, hogy 019. sorszámon Tirts Tamás képviselő úr interpellált. Nincs a teremben. Zsinka frakcióvezető úr a teremben van, de a tárgyban a törvényes határidőn belül adja meg a Fővárosi Közgyűlés nevében a főpolgármester úr a választ. Több kérdés, interpelláció nincs.

Dr. Szolnoki Andreának átadom az ülés vezetését.
(Az ülés vezetését dr. Szolnoki Andrea főpolgármester-helyettes veszi át.)
ELNÖK:
A lejárt határidejű határozatok következnek.
IKVAI-SZABÓ IMRE főpolgármester-helyettes: 
Nincs kiegészítésem.
ELNÖK:
A 70-eshez kellene gyorsan odalapoznunk, ez a 70/a.
A napirend 46/a. pontja: Jelentés a lejárt határidejű közgyűlési határozatok végrehajtásáról.
ELŐADÓ:
dr. Demszky Gábor
ELNÖK:
Nincs kiegészítés. Van-e valakinek kérdése? (Nincs jelentkező.) Amennyiben nincs kérdés, a vitában senki nem vesz részt, úgy szavazni fogunk a lejárt határidejű közgyűlési határozatok végrehajtásáról. Kérem a gépet indítani! Most szavazzunk! (Szavazás.)
561/2006.(III.30.) Főv.Kgy.h.
A Fővárosi Közgyűlés a lejárt határidejű közgyűlési határozatokról szóló
jelentést elfogadja.
A 874/2005. (IV. 27.) sz. határozat végrehajtási határidejét 2006. június 30-ra módosítja;

a 2197/2005. (IX. 29.) sz. határozat végrehajtási határidejét 2006. június 30-ra módosítja;

a 2910/2005. (XII. 20.) sz. határozat végrehajtási határidejét 2006. június 30-ra módosítja.
(35 igen, 1 ellenszavazat, 13 tartózkodás)
ELNÖK:
Schiffer úr ügyrendben kér szót.
DR. SCHIFFER JÁNOS főpolgármester-helyettes: 
Tisztelt Közgyűlés! Kérem, hogy a most kiosztásra kerülő 31. sorszámon a Ruttkai Éva Színház elhelyezésének támogatásával kapcsolatos előterjesztést napirendre venni és megtárgyalni szíveskedjenek. Most érkezett meg a Kincstártól az a támogatási lehetőség, amivel a színház tovább tud működni, életbevágóan fontos, hogy ki tudják fizetni a bérleti díjat, ezért kell ilyen sürgősen napirendre venni.
ELNÖK:
A napirendre vételről szavazunk. Kérem a gépet indítani! (Szavazás.)
562/2006.(III.30.) Főv.Kgy.h.
A Fővárosi Közgyűlés nem fogadja el „A Ruttkai Éva Színház
elhelyezésének támogatása” című előterjesztés napirendre vételére vonatkozó javaslatot.
(33 igen, 11 ellenszavazat, 2 tartózkodás)
ELNÖK:
34 szavazat kellett volna a napirendre vételhez. (Zaj, közbeszólások.)
Megint fogunk szavazni róla, mert ez a pénz elveszik. Tehát itt van egy nagyon komoly indok. Csengetést kérek! (Csengetés.) Nagyon fontos, hogy ezt napirendre vegyük, mert van egy pénzügyi szorítás a dologban. Kérem, hogy mindenki foglalja el a helyét! (Erkel Tibor: Schiffer úrnak idejében kell gondolkodnia. Aki hibás, az fizessen!) Mindenki őrizze meg a nyugalmát! (Erkel Tibor: Itt nem lehet!) Aki nem tudja megőrizni… (Zaj, közbeszólások.)
Mindenki foglalja el a helyét, megint szavazni fogunk. Kérem indítani a gépet! Ahhoz, hogy napirendre vegyük, minősített többségű szavazás kell. Kérem, szavazzanak! (Szavazás.)
563/2006.(III.30.) Főv.Kgy.h.
A Fővárosi Közgyűlés napirendjére veszi és 47. pontként tárgyalja meg a
 „A Ruttkai Éva Színház elhelyezésének támogatása” című előterjesztést.
(37 igen, 11 ellenszavazat, 2 tartózkodás)
A napirend 47./ pontja: A Ruttkai Éva Színház elhelyezésének támogatása.
ELŐADÓ:
dr. Schiffer János
ELNÖK:
Schiffer úr tesz-e kiegészítést?
ELŐADÓ:
Igen. Tisztelt Közgyűlés! Azért került most ez az anyag ide, mert a Kincstártól tegnap érkezett meg az a levél, amely a keretösszeg átadására vonatkozott volna. Ugyanakkor már bérli a Ruttkai Színház az új helyét, annak a bérleti díjának a fizetése ebből a keretből megy, tehát emiatt nagyon fontos.

Biztosan emlékeznek még a tisztelt képviselők, amikor magáról az egész épület átadásáról döntöttünk. Az egyik feltétel az volt, hogy a KVI-nek kell a Ruttkai Színház elhelyezéséről gondoskodni. Gondoskodott is, plusz az anyagi támogatást rajtunk keresztül tudja biztosítani a színháznak.
ELNÖK:
Köszönöm szépen. Kérdése van-e valakinek? (Nincs jelentkező.) A vitában kíván-e valaki részt venni? (Nincs jelentkező.) Nem. Minősített többségű határozathozatal következik. Kérem a gépet indítani! Most szavazzunk! (Szavazás.)
564/2006.(III.30.) Főv.Kgy.h.

A Fővárosi Közgyűlés jóváhagyja és megköti a Kincstári Vagyoni
Igazgatósággal az 1. számú mellékletként csatolt támogatás értékű pénzeszköz-átadási megállapodást, és felkéri a főpolgármestert a megállapodás aláírására.
Határidő: azonnal
Felelős: dr. Demszky Gábor
(39 igen, 7 ellenszavazat, 1 tartózkodás)
565/2006.(III.30.) Főv.Kgy.h.

A Fővárosi Közgyűlés jóváhagyja és megköti az Ruttkai Éva Színház
Kft-vel a 2. számú mellékletként csatolt működési célú pénzeszköz átadás-átvételi megállapodást, és felkéri a főpolgármestert a megállapodás aláírására.
Határidő: azonnal
Felelős: dr. Demszky Gábor
(39 igen, 7 ellenszavazat, 1 tartózkodás)
566/2006.(III.30.) Főv.Kgy.h.

A Fővárosi Közgyűlés felkéri a főpolgármestert, hogy szerződések
aláírását, és a Kincstári Vagyoni Igazgatóságtól a támogatási összegek Fővárosi Önkormányzat számlájára érkezését követően azonnal intézkedjen a támogatás továbbutalásáról a Ruttkai Éva Színház Kft. részére.
Határidő: azonnal
Felelős: dr. Demszky Gábor
(39 igen, 7 ellenszavazat, 1 tartózkodás)
567/2006.(III.30.) Főv.Kgy.h.

A Fővárosi Közgyűlés az 1. sz. melléklet szerinti megállapodás
aláírásával egyidejűleg közös megegyezéssel megszünteti a Fővárosi Önkormányzat és a Thália Szekere Színházi Alapítvány között 2004. július 1-jén határozatlan időtartamra létrejött bérleti szerződést.
(39 igen, 7 ellenszavazat, 1 tartózkodás)
ELNÖK:
A Fővárosi Közgyűlés mai ülését bezárom. Köszönöm mindenkinek a részvételét.
Kelt a Fővárosi Közgyűlés 2006. március 30-i ülésén.
	( dr. Tiba Zsolt )
	( dr. Demszky Gábor )

	Főjegyző
	főpolgármester

